file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_8712.txt
|
Christian Eriksen ឆ្លើយយល់ព្រមហើយ ជាមួយសំណើរកិច្ចសន្យារយៈពេល៣ឆ្នាំ ជាមួយ Manchester United ក្រោយពេលពិភាក្សជាមួយលោក Erik ten Hag ដែលជាអ្នកចាត់ការរួច។ បើតាមការផ្សាយកាសែត The Guardian ថ្ងៃទី៥ ខែកក្កដា។
|
ខ្សែបម្រើសញ្ជាតិដាណឺម៉ាក ដែលបានចំណាយពេលជាង៤ខែ ជាមួយកិច្ចសន្យាលេងឱ្យក្រុម Brendford កាលពីរដូវកាល ២០២១-២២ ។ ពេលនេះរូបគេបានយល់ព្រមចូលរួមជាមួយក្រុមបិសាចក្រហម ហើយនឹងខិតជិតការធ្វើតេស្តសុខភាពឆាប់ៗ។ Eriksen បានវិលត្រលប់មកកាន់ទីលានប្រកួតវិញ កាលពីខែកុម្ភៈ ក្រោយពេលរូបគេត្រូវបានទទួលការជួយសង្រ្គោះ អំឡុងព្រឹត្តិការណ៍ពានរង្វាន់ទ្វីបអឺរ៉ុប Euro 2020 ទល់ក្រុមហ្វាំងឡើង់ ដោយសារតែបញ្ហាគាំងបេះដូង។ ពេលទទួលការព្យាបាលបញ្ហាបេះដូង Eriksen ត្រូវបានក្រុម Inter Milan បញ្ចប់កិច្ចសន្យារវាងគេនិងក្លិបដែលនៅសល់ ក្រោមហេតុផលក្លិបមិនអាចរំពឹងខ្សែបម្រើរូបនេះ បន្តលេងបាល់ទាត់អាជីពឡើងវិញ។ មុនផ្ទេរមកកាន់ក្លឹប Brentford រដូវកាលមុន ក្នុងនាមជាកីឡាករគ្មានតម្លៃខ្លួន ខ្សែបម្រើវ័យ៣០ឆ្នាំ ក៏ធ្លាប់បានធ្វើដំណើរទៅហ្វឹកហាត់បាល់ទាត់ កម្លាំងនិងកាយសប្បទាជាមួយក្លិប Ajax Amsterdam ម្តងរួចដែរ។ ពេលនេះ Eriksen ក្លាយជាកីឡាករទីពីរហើយ បន្ទាប់ពីកីឡាករខ្សែការពារស្លាប Tyrell Malacia ដែលលោក Ten Hag នាំយកទៅទឹកដី Old Trafford សម្រាប់ការកសាងក្រុមជាថ្មី។ អតីតកីឡាកររបស់ Tottenham Hotspur បានធ្វើឱ្យលោក Ten Hag ចាប់អារម្មណ៍ ខណៈពេលរូបគេបានបង្ហាញខ្លួន ១០ប្រកួតឱ្យក្រុម Brentford ដែលឈរលេខ១៣ នៅក្របខណ្ឌ Premier League ហើយកីឡាករសញ្ជាតិដាណឺម៉ាកក៏បានជួយរកគ្រាប់បាល់ ១គ្រាប់ និងជួយបញ្ជូនបាល់៤គ្រាប់ឱ្យមិត្តរួមក្រុម។ ការមកដល់របស់ Eriksen ស្របពេលមានរឿងរ៉ាវអំពី Cristiano Ronaldo ដែលកំពុងតែស្នើសុំចាកចេញពីទឹកដី Old Trafford ។ បច្ចុប្បន្នកីឡាករវ័យ ៣៧ឆ្នាំ មិនទាន់វិលត្រលប់ចូលរួមហ្វឹកហាត់ជាមួយក្រុមវិញឡើយ ដោយសារហេតុផលគ្រួសារ។ ទោះបែបនេះក្តី ក្លិបបិសាចក្រហម ក៏បានអះអាងថា ក្រុមខ្លួន នឹងមិនលក់ខ្សែប្រយុទ្ធសញ្ជាតិព័រទុយហ្គាល់ដាច់ខាត។ នេះក៏ជាលើកទីពីរដែល Eriksen និងលោក Ten Hag ត្រូវរួមការងារក្នុងនាមជាកូនក្រុម និងគ្រូបង្វឹកឡើងវិញ។ លោក Ten Hag ដែលជាអ្នកចាត់ការថ្មីកំពុងតែចាប់ផ្តើមការងាររបស់ខ្លួន ក្នុងការកសាង Man United ខណៈកីឡាករមួយចំនួនដូចជា Frankie De Jong អតីតកូនក្រុមលោក នៅតែជាគោលដៅធំបំផុតសម្រាប់ទីផ្សារដោះដូរពេលនេះ។ ថ្មីៗនេះ កីឡាករ Lisandro Martinez របស់ Ajax ក៏ក្លាយជាគោលដៅថ្មីមួយរបស់លោក Ten Hag ខណៈប្រជែងជាមួយក្រុមកាំភ្លើងធំ Arsenal៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8713.txt
|
ខ្សែបម្រើ Bruno Fernandes នឹងពាក់អាវលេខ៨ ដែលខ្លួនពេញចិត្តបំផុតនៅក្លិប Manchester United សម្រាប់រដូវកាលក្រោយ ខណៈពេលកីឡាករចំណូលថ្មី Tyrell Malacia ទទួលបានអាវលេខ១២ នៅ Old Trafford។
|
ចាប់តាំងចូលរួមជាមួយក្រុម Manchester United ដោយផ្ទេរពីរក្រុម Sporting CP របស់ព័រទុយហ្គាល់កាលពីខែមករា ឆ្នាំ ២០២០ មក Bruno ទទួលបានអាវលេខ១៨។ លេងបាន២រដូវកាល Bruno ជួយរកគ្រាប់បាល់ឱ្យបិសាចក្រហមបានចំនួន ៥០គ្រាប់ នៅទូទាំងការបង្ហាញខ្លួនចំនួន១២៦ប្រកួតនៅគ្រប់កម្មវិធី។ សម្រាប់រដូវកាល ២០២២-២៣ ខ្សែបម្រើសញ្ជាតិព័រទុយហ្គាល់ទទួលបានជម្រើសពីគ្រូបង្វឹកថ្មីគឺលោក Erik ten Hag ដោយអាចផ្លាស់ប្តូរយកអាវដែលមានលេខ ៨ ដែលគេស្រលាញ់និងចូលចិត្ត ក្រោយពេលកីឡាករខ្សែបម្រើវ័យចំណាស់ Juan Mata បានចាកចេញពីក្លិបពេលបញ្ចប់រដូវកាល។ ទទួលបានអាវលេខ៨ សម្រាប់រដូវកាលថ្មីជារឿងដ៏រំភើបមួយដែល Bruno ចង់បានដូចទៅនឹងការសាក់លើដៃខាងស្តាំរបស់គេដែលមានរូបលេខ៨។ កីឡាករវ័យ២៧ឆ្នាំ នឹងបង្ហាញខ្លួនឱ្យក្រុមបិសាចក្រហមលើកដំបូងក្នុងឯកសណ្ឋានលេខ៨ នាការប្រកួតមិត្តភាពត្រៀមបើករដូវកាលថ្មី ក្នុងប្រទេសថៃ ក្រុមបិសាចក្រហមថ្ងៃទី៨ កំពុងតែធ្វើដំណើរទៅកាន់ប្រទេសថៃ ដើម្បីត្រៀមការប្រកួតមិត្តភាពទល់ Liverpool នាថ្ងៃទី១២ ខែកក្កដា។ Bruno Fernandes ក្លាយជាកីឡាករទី៦ហើយប្រចាំ Man United ដែលបានពាក់អាវលេខ៨ នេះនៅក្នុងទឹកដី Old Trafford ចាប់តាំងពីឆ្នាំ ១៩៩៣ មក។ កីឡាករ៥ រូបដែលធ្លាប់ពាក់អាវលេខ៨នេះ រួមមាន លោក Paul Ince, លោក Nicky Butt, Wayne Rooney, Anderson និង Juan Mata។ ចំណែកខ្សែការពារស្លាបចំណូលថ្មី Tyrell Malacia ក៏នឹងទទួលបានអាវលេខ១២ ដែលខ្លួនធ្លាប់បានប្រើអំឡុងនៅជាកីឡាកររបស់ Feyenoord។ ខ្សែការពារស្លាបឆ្វេងវ័យ២២ឆ្នាំរូបនេះ បានចុះកិច្ចសន្យា៤ឆ្នាំជាមួយបិសាចក្រហម ហើយរូបគេក៏ជាកីឡាករដំបូងដែល Man United បានចុះកិច្ចសន្យាយកមកសម្រាប់រដូវកាល ២០២២-២៣ ក្រោមការគ្រប់គ្រងរបស់លោក Erik ten Hag៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8714.txt
|
លោក Mohammed Hasan Jaluod ប្រធានសហព័ន្ធកីឡាលើកទម្ងន់អន្តរជាតិ នឹងមកទស្សនកិច្ចនៅប្រទេសកម្ពុជា នាខែកក្កដា។ នេះបើតាមលោក សំ សុខយី អគ្គលេខាធិការសហព័ន្ធកីឡាលើកទម្ងន់កម្ពុជា ។
|
លោក សំ សុខយី អគ្គលេខាធិការសហព័ន្ធកីឡាលើកទម្ងន់កម្ពុជា បាននិយាយថា ប្រធានសហព័ន្ធលើកទម្ងន់ពិភពលោក នឹងមកបំពេញទស្សនកិច្ចនៅប្រទេសកម្ពុជា ដើម្បីចង្អុលបង្ហាញបន្ថែមអំពីការរៀបចំព្រឹត្តការណ៍កីឡាស៊ីហ្គេមលើកទី៣២ ២០២៣ ដែលកម្ពុជា ធ្វើជាម្ចាស់ផ្ទះ។ លោកបានប្រាប់សារព័ត៌មានថ្មីៗតាមទូរសព្ទថា៖«លោក Mohammed Hasan Jaluod ប្រធានទើបជាប់ថ្មីហ្នឹង គាត់នឹងមកទស្សនកិច្ចនៅកម្ពុជាហ្នឹង ព្រោះអីនេះក៏ថ្មីសំខាន់ការងារដែលត្រូវអភិវឌ្ឍន៍ក៏វាច្រើនអ៊ីចឹង គាត់នឹងចង្អុលបង្ហាញថាតើយើងត្រូវធ្វើម៉េចៗ»។ ជាមួយគ្នានេះ សហព័ន្ធកីឡាលើកទម្ងន់កម្ពុជា នឹងត្រៀមបញ្ជូនអត្កពលិក៦នា ក់ទៅហ្វឹកហាត់នៅប្រទេសថៃ រយៈពេលខ្លី និង៨នាក់ទៀត ទៅហ្វឹកហាត់នៅចិន រយៈពេលវែង ដើម្បីដកស្រង់បទពិសោធន៍ និងត្រៀមស៊ីហ្គេម ឆ្នាំ២០២៣ ។ នេះបើតាមលោក សំ សុខឃី។ គួរំឭកផងដែរថា លោក Mohammed Hasan Jaluod ជនជាតិ អ៊ីរ៉ាក់ បានជាប់ឆ្នោតជាប្រធានសហព័ន្ធកីឡាលើកទម្ងន់អន្តរជាតិ តាមរយៈការបោះឆ្នោតដោយផ្ទាល់ពីសមាជិក ១១៧ នាក់ និងតាមប្រព័ន្ធអនឡាញ(online)២៥នាក់ នាថ្ងៃទី២៦ ខែមិថុនា នៅក្រុង ទីរ៉ាណា ប្រទេសអាល់បានី។ ស៊ីហ្គេម លើកទី៣១នៅប្រទេសវៀតណាម កីឡាលើកទម្ងន់កម្ពុជាបានបញ្ជូន កីឡាករ កីឡាការិនីចំនួន៦នាក់ ដែលជាការចូលរួមលើកដំបូងខ្លួន៕ ដោយ៖ហៀក ឆក សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8715.txt
|
អាម៉េរិក និងសម្ព័ន្ធមិត្តរបស់ខ្លួន បានស្នើឱ្យព្យួរសហព័ន្ធគ្រប់គ្រងកីឡារបស់រុស្ស៊ី និងបេឡារុស ចេញពីសហព័ន្ធកីឡាអន្តរជាតិ ដើម្បីជាការឆ្លើយតបនៃការឈ្លានពានចូលក្នុងប្រទេសអ៊ុយក្រែន។ នេះបើតាមការផ្សាយរបស់ទីភ្នាក់ងារព័ត៌មាន Reuters។
|
អាម៉េរិក និងសម្ព័ន្ធមិត្តក៏ជំរុញឱ្យសហព័ន្ធកីឡាពិភពលោក ផ្អាកការផ្សាយកីឡាទៅក្នុងប្រទេសរុស្ស៊ីនិងបេឡារុស។ ក្រោយមានការប្រកាសបែបនេះ ពីសំណាក់ក្រសួងការបរទេសអាម៉េរិក ដែលមានការចូលរួមដោយសម្ព័ន្ធមិត្តនោះ ស្ថានទូតរុស្ស៊ីប្រចាំអាម៉េរិក ក៏បានឆ្លើយតបត្រឹមតែរយៈពេលប៉ុន្មានម៉ោងក្រោយប៉ុណ្ណោះ ដោយបានលើកឡើងថា កីឡាគួរតែស្ថិតនៅក្រៅរឿងនយោបាយ។ «កីឡាករគួរតែស្ថិតនៅក្រៅពីរឿងនយោបាយ កីឡាករមិនគួរក្លាយជាឧបករណ៍ដាក់សម្ពាធឬក៏ការកាត់ពិន្ទុអ្វីឡើយ ហើយការធ្វើបែបនេះគឺល្មើសនូវគោលការណ៍ចលនាអូឡាំពិកនិងស្មារតីនៃការប្រកួតប្រជែង។»។ ស្ថានទូតរុស្ស៊ីប្រចាំអាម៉េរិកលើបណ្តាញ
|
article_8716.txt
|
លោក Erik ten Hag នាថ្ងៃទី១១ ខែកក្កដា បានបញ្ជាក់ច្បាស់ៗថា ខ្សែការពារ Harry Maguire នៅតែបន្តតួនាទីជាប្រធានក្រុមរបស់ Manchester United ដដែល។
|
Harry Maguire គឺជាខ្សែការពារដ៏មានបទពិសោធន៍មួយរូប ហើយរូបគេត្រូវបានក្លិបបិសាចក្រហម ប្រគល់ស្លាកប្រធានក្រុមឱ្យ ក្រោយពេលផ្ទេរមកពីក្រុម Leicester City ក្នុងឆ្នាំ ២០១៩។ មុនពេលលោក Ten Hag ចូលកាន់តំណែងជាអ្នកចាត់ការទូទៅនៅក្រុម Man United ខ្សែការពារសញ្ជាតិអង់គ្លេសត្រូវបានកាសែតជាច្រើនរាយការណ៍ថា តំណែងប្រធានក្រុមរបស់គេនឹងអាចត្រូវបាត់បង់។ ទោះបែបនេះក្តី និយាយក្នុងសន្និសីទកាសែតមុនការប្រកួតទល់ក្រុម Liverpool លោក Ten Hag បានបញ្ជាក់ប្រាប់នៅមុខអ្នកកាសែតជាច្រើននាក់ថា ខ្សែការពារជាប្រធានក្រុមជម្រើសជាតិអង់គ្លេសនៅតែជា ប្រធានក្រុមបិសាចក្រហម។ «Harry Maguire គឺជាប្រធានក្រុម ពិតណាស់ខ្ញុំបានស្គាល់កីឡាករទាំងអស់នៅពេលនេះ ហើយរឿងនេះវាត្រូវការពេលវេលា។ ប៉ុន្តែគាត់ធ្លាប់ធ្វើជាប្រធានក្រុមរយៈពេល ២ ឬ៣ឆ្នាំមកនេះ ហើយគាត់បានជួយក្រុមជោគជ័យជាច្រើន ខ្ញុំមិនសង្ស័យអ្វីឡើយអំពីបញ្ហានេះ។»។ លោក Ten Hag និយាយបែបនេះ។ Manchester United បានធ្វើដំណើរទៅដល់ប្រទេសថៃកាលពីថ្ងៃទី៩ ខែកក្កដា ដើម្បីត្រៀមខ្លួនប្រកួតមិត្តភាពដណ្តើមពានរង្វាន់ Bangkok Century Cup 2022 ទល់ក្រុម Liverpool នៅថ្ងៃទី១២ នាកីឡដ្ឋាន Rajamangala Stadium វេលាម៉ោង ៨យប់ (ម៉ោងនៅកម្ពុជា)។ Liverpool បានធ្វើដំណើរទៅដល់ប្រទេសថៃក្រោយក្រុមបិសាចក្រហមមួយថ្ងៃ។ សំបុត្រសម្រាប់ចូលទស្សនាការប្រកួតរវាងក្រុមយក្សអង់គ្លេសទាំងពី នាកីឡដ្ឋានក្នុងទីក្រុងបាងកក មានតម្លៃដល់ទៅ ៧០០ដុល្លារ (២៥,០០០បាត) ក្នុងមួយសំបុត្រ។ គួររំលឹកដែរក្រោយការប្រកួតបញ្ចប់ក្រុមបិសាចក្រហមនឹងធ្វើដំណើរចាកចេញពីប្រទេសថៃសំដៅទៅប្រទេសអូស្ត្រាលី ចំណែកឯក្រុម Liverpool នឹងធ្វើដំណើរទៅកាន់ប្រទេសសិង្ហបុរីដើម្បីប្រកួតមិត្តភាពបន្តជាមួយក្រុម Crystal Palace នៅថ្ងៃទី១៥ ខែកក្កដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8717.txt
|
ខ្សែបម្រើសញ្ជាតិបារាំង Paul Pogba ថ្ងៃទី១២ ខែកក្កដា បង្ហាញការមិនពេញចិត្តចំពោះការប្ដូរគ្រូបបន្តបន្ទាប់នៅអង់គ្លេស។ Pogba ដែលត្រឡប់ទៅចូលរួមជាមួយ Juventus វិញ អះអាងថា ការប្ដូរគ្រូញឹកញាប់នៅក្រុម Manchester United បានធ្វើឱ្យរូបគេបាត់សមត្ថភាព និងភាពជោគជ័យនៅអង់គ្លេស។
|
Pogba វិលទៅទ្រនំចាស់ Juventus ក្រោយពេលប្រកាសចាកចេញពីក្រុមបិសាចក្រហម។ កាលពីឆ្នាំ ២០១៦ ខែ្សបម្រើវ័យ ២៩ឆ្នាំរូបនេះ បានផ្លាស់ទៅ Man United ពីក្រុមសេះបង្កង់របស់អ៊ីតាលី ក្នុងនាមជាកីឡាករមានតម្លៃខ្លួនថ្លៃជាងគេប្រចាំនៅ Premier League ហើយបំបែកកំណត់ត្រាពិភពលោកទៀត។ និយាយក្នុងសន្និសីទកាសែតលើកដំបូងនាថ្ងៃទី១២ នៅក្លិបថ្មី Juventus ខ្សែបម្រើធ្លាប់ឈ្នះពាន World Cup រូបនេះបានប្រាប់ពីមូលហេតុដែលរូបគេសម្រេចចិត្តចាកចេញ និងបញ្ហាផ្សេងអំឡុងពេលស្នាក់នៅ Old Trafford ។ «ខ្ញុំរីករាយសម្រាប់ជម្រើសដែលបានរើសសម្រាប់ជីវិតខ្ញុំ។ ពេលខ្លះអ្នកបង្កើតជម្រើសតែវាមិនទទួលបានផលដូចអ្វីដែលយើងរំពឹង ប៉ុន្តែឆ្នាំដែលលេងនៅ Manchester ខ្ញុំបានរៀនច្រើន ហើយបានរីកចម្រើន។ ការផ្លាស់ប្តូរគ្រូបង្វឹកជារៀងរាល់ឆ្នាំ ធ្វើឱ្យខ្ញុំមានការលំបាកខ្លាំង ជាមួយការរងរបួសគួបផ្សំគ្នា។ រឿងនេះក៏ជាផ្នែកមួយដ៏សំខាន់ដែលរារាំងខ្ញុំពីភាពជោគជ័យ។» Pogba និយាយបែបនេះ។ នេះជាលើកទីពីរដដែល Pogba បានចូលរួមជាមួយ Juventus ក្នុងនាមជាកីឡាករដែលគ្មានតម្លៃខ្លួនពីក្រុមបិសាចក្រហម Man United។ ចាប់ផ្តើមរដូវកាលថ្មីជាមួយក្លិបអ៊ីតាលី Pogba ក៏សង្ឃឹមថា នឹងអាចបង្ហាញទម្រង់លេងល្អឡើងវិញនៅក្នុងក្របខណ្ឌ Serie A៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8718.txt
|
អតីតម្ចាស់មេដាយមាសអូឡាំពិក Sir Mo Farah នៅថ្ងៃទី១១ ខែកក្កដា សារភាពថា ខ្លួនត្រូវបានគេនាំទៅចក្រភពអង់គ្លេស ដោយខុសច្បាប់កាលពីវ័យកុមារ និងត្រូវបង្ខំឲ្យធ្វើការជាអ្នកបម្រើតាមផ្ទះ។
|
Farah បានប្រាប់កាសែត BBC ថា មានស្ត្រីម្នាក់នាំរូបគេទៅអង់គ្លេសដោយខុសច្បាប់ ក្រោមឈ្មោះថ្មីថា Mohamed Farah ក្នុងនាមជាកូនចញ្ចឹម។ កាលនោះ Farah បានចាកចេញពីប្រទេសអាហ្វ្រិកខាងកើត ជីប៊ូទី នៅត្រឹមអាយុ ៩ ឆ្នាំ។ ម្ចាស់មេដាយមាសអូឡាំពិកចំនួន៤ លើប្រភេទកីឡារត់ចម្ងាយ (តំណាងឱ្យអង់គ្លេស) ដែលមានឈ្មោះពិត Hussein Abdi Kahin មានឪពុកម្តាយជាជនជាតិជីប៊ូទី ប៉ុន្តែឪពុកត្រូវបានសម្លាប់នៅក្នុងប្រទេសសូម៉ាលី។ Farah អះអាងថា ការផ្លាស់ប្តូរឈ្មោះថ្មីនេះ ដើម្បីឱ្យរូបគេចូលទៅមើលថែកូនរបស់គ្រួសារផ្សេងទៀតនៅក្នុងប្រទេសអង់គ្លេស។ នេះមានន័យថា Farah ត្រូវបានស្ត្រីដែលនាំរូបគេចាកចេញពីប្រទេសកំណើត ជួញដូរ ដោយត្រូវលក់រូបគេបន្តទៅម្ចាស់ថ្មីទៀត។ «មនុស្សភាគច្រើនស្គាល់ខ្ញុំថា Mo Farah ប៉ុន្តែវាមិនមែនជាឈ្មោះរបស់ខ្ញុំទេ។ នេះជាការបញ្ជាក់របស់ Farah ដែលសព្វថ្ងៃមានវ័យ៣៩ឆ្នាំ ដោយបន្ថែមថា៖ «ជាការពិត ខ្ញុំកើតនៅសូម៉ាលីឡេនភាគខាងជើងប្រទេសសូម៉ាលី និងមានឈ្មោះ Hussein Abdi Kahin។ ឪពុកម្តាយខ្ញុំមិនដែលរស់នៅអង់គ្លេសទេ។ ខ្ញុំអាយុ៤ឆ្នាំ ឪពុកខ្ញុំត្រូគេសម្លាប់ក្នុងសង្គ្រាមស៊ីវិល»។ Farah ដែលបានក្លាយជាអត្តពលិកផ្លូវការរបស់អង់គ្លេសនៅឆ្នាំ២០០៥ សារភាពថា កូនរបស់ខ្លួនជាអ្នកជំរុញឱ្យនិយាយការពិតអំពីប្រវត្តិដ៏ជូចត់នេះ។ «ខ្ញុំបានរក្សាទុករឿងរ៉ាវនេះយូរណាស់មកហើយ វាពិបាកណាស់ព្រោះអ្នកមិនចង់ប្រឈមមុខនឹងវា ហើយជារឿយៗកូនរបស់ខ្ញុំតែងតែសួរសំណួរថា ប៉ា ម៉េចបានមកដល់ទីនេះ? ខ្ញុំតែងតែផ្តល់ចម្លើយមិនពិត តែចុងក្រោយខ្ញុំនៅតែប្រាប់កូនដដែល»។ Farah មានឈ្មោះល្បីល្បាញនៅទូទាំងចក្រភពអង់គ្លេស រហូតទទួលបានគោរមងា Sir ក្រោយឈ្នះមេដាយមាសអូឡាំពិកវិញ្ញាសារត់ចម្ងាយ៥០០០ម៉ែត្រ និង១០០០០ម៉ែត្រ នៅក្រុងឡុងដ៍ឆ្នាំ២០១២ និងក្រុងរីយ៉ូ ឆ្នាំ២០១៦៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8719.txt
|
អ្នកចាត់ការ Manchester United លោក Erik ten Hag ថ្ងៃទី១១ ខែកក្កដា បន្តអះអាងថា ខ្សែប្រយុទ្ធ Cristiano Ronaldo មិនមែនសម្រាប់លក់ឡើយ បើទោះជារូបនេះមិនចូលរួមធ្វើដំណើរប្រកួតមិត្តភាពត្រៀមបើករដូវកាលថ្មីនៅថៃ និងអូស្ត្រាលីក្ដី។
|
ខ្សែប្រយុទ្ធវ័យ៣៧ឆ្នាំ មិនបានវិលត្រលប់ចូលរួមហ្វឹកហាត់ជាមួយក្រុមនៅជំរុំហ្វឹកហាត់ក្នុងទីក្រុង Carrington ជាងពីរសប្តាហ៍ ដោយសារមូលហេតុបញ្ហាគ្រួសារ។ តែ Ronaldo បន្តហ្វឹកហាត់ផ្ទាល់ខ្លួនជាប្រចាំ។ កីឡាសញ្ជាតិព័រទុយហ្គាល់ ក៏មិនបានធ្វើដំណើរទៅកាន់ថៃជាមួយក្រុមបិសាចក្រហមឡើយ សម្រាប់ការប្រកួតមិត្តភាពត្រៀមបើករដូវកាលថ្មីឡើយ។ កាសែតកីឡាជាច្រើនបានរាយការណ៍ Ronaldo បានស្នើសុំចាកចេញពីក្លិប Man United ក្រោយពេលក្រុមគ្មានកៅអីលេង Champions League។ ក្នុងសន្និសីទកាសែតមុនជំនួបទល់ក្រុម Liverpool នាទីក្រុងបាងកក លោក Ten Hag អះអាងថា Ronaldo មិនមែនសម្រាប់លក់ឡើយ ព្រោះកីឡាករវ័យ ៣៧ឆ្នាំស្ថិតក្នុងគម្រោងរបស់លោក។ «យើងមានគម្រោងសម្រាប់ Cristiano Ronaldo សម្រាប់រដូវកាលថ្មី ហើយខ្ញុំសម្លឹងទៅមុខក្នុងការធ្វើការងារជាមួយរូបគេ។ ខ្ញុំបានអានព័ត៌មានទាំងនោះ ប៉ុន្តែខ្ញុំអាចនិយាយថា Cristiano Ronaldo គឺមិនសម្រាប់លក់ឡើយ គេស្ថិតក្នុងគម្រោងការរបស់យើង ហើយយើងចង់ជោគជ័យជាមួយគ្នា។»។ លោក Ten Hag និយាយបែបនេះ។ រូបភាព
|
article_872.txt
|
ភ្នំពេញ៖ សមត្ថកិច្ច ឃាត់ខ្លួនជនសង្ស័យម្នាក់ ពាក់ព័ន្ធនឹងការលក់សាច់ជ្រូក មាន់ ទា រួមទាំងផលិតផលកសិកម្មផ្សេងទៀត លើបណ្ដាញសង្គម ដោយប្រើប្រាស់គណនីក្លែងក្លាយ ដើម្បីឆបោកអតិថិជន។ នេះបើតាមការចេញផ្សាយរបស់នាយកដ្ឋាននគរបាលទេសចរណ៍ នៃអគ្គស្នងការដ្ឋាននគរបាលជាតិ។
|
សមត្ថកិច្ចនៃនាយកដ្ឋាននគរបាលទេសចរណ៍ បានស្រាវជ្រាវរកឃើញជនសង្ស័យ និងឈានដល់ការឃាត់ខ្លួន បុរសម្នាក់ ដែលមានទីលំនៅភូមិខ្នាតខាងជើង ឃុំបឹងត្រាញ់ជើង ស្រុកសំរោង ខេត្តតាកែវ។ ប្រតិបត្តិការនេះ ធ្វើឡើងកាលពីថ្ងៃទី២៣ មីនា។ ជនសង្ស័យប្រើទំព័រហ្វេសប៊ុកជាច្រើន ដែលមានឈ្មោះ សែនជ័យ ដង្ខៅជ្រូកសាច់, សេវាកម្មទិញលក់ កសិផល និងផលិតផលកសិកម្មកម្ពុជា, CAM-Growth Agri-Services Company, សេវាកម្មផ្គត់ផ្គង់មាន់ និងទាសាច់ គ្រប់ប្រភេទ, សេវាកម្មទិញលក់មាន់ស្រែកម្ពុជា, សេវាកម្មទិញលក់មាន់គ្រប់ប្រភេទ រួមទាំងមានគណនីហ្វេសប៊ុក Ratha Kim, Ratha Kim (ដង្ខៅ កសិកម្ម), ពាយ័ព្យដេប៉ូបោះដុំជ្រូកកណ្តុរ, សែនជ័យ ដង្ខៅជ្រូកសាច់, សេវាកម្មទិញលក់ មាន់ស្រែកម្ពុជា ជាដើម។ សមត្ថកិច្ច អះអាងថា នៅមានគណនី ក្លែងក្លាយជាច្រើនទៀត ព្រមទាំងបណ្តាញសង្គមផ្សេងទៀតផងដែរ ដែលជនសង្ស័យ បង្កើតឡើង ដើម្បីឆបោកលុយពីជនជាតិបរទេស និងប្រជាពលរដ្ឋខ្មែរ។ កម្លាំងសមត្ថកិច្ច បញ្ជាក់បន្ថែម ជនសង្ស័យបានទទួលស្គាល់ពីសកម្មភាពខុសច្បាប់យ៉ាងដូច្នេះ៖ «ក្រោយពីជំនាញសាកសួរ ជនល្មើសរូបនេះ បានសារភាពទទួលស្គាល់ថា ខ្លួនពិតជាបានឆបោកលុយពីជនជាតិខ្មែរ និងជនជាតិបរទេសជាច្រើនករណី តាមបណ្តាញសង្គម
|
article_8720.txt
|
ដោយសារបញ្ហារបួស Rafa Nadal នៅថ្ងៃទី៧ ខែកក្កដា សម្រេចចិត្តដកខ្លួនចេញពីការប្រកួតវគ្គពាក់កណ្តាលផ្តាច់ព្រ័ត្រ Wimbledon ទល់នឹងកីឡាករអូស្ត្រាលី Nick Kyrgios។ Kyrgios ត្រូវឡើងទៅវគ្គផ្តាច់ព្រ័ត្រពានរង្វាន់កម្រិត Grand Slam នៅប្រទេសអង់គ្លេសនេះដោយស្វ័យប្រវត្តិ។
|
«ខ្ញុំត្រូវតែដកខ្លួនចេញពីការប្រកួតវគ្គ១/២ផ្តាច់ព្រ័ត្រ ដោយសារខ្ញុំឈឺចុកចាប់ក្នុងពោះ»។ នេះជាការអះអាងរបស់ Nadal កីឡាករវាយកូនបាល់ដ៏ល្បីល្បាញ ដែលគ្រងជើងឯក Grand Slam ច្រើនជាងគេ ២២លើក។ នេះបើតាមការផ្សាយរបស់ទីភ្នាក់ងារព័ត៌មាន Reuters។ កីឡាករអេស្ប៉ាញ វ័យ៣៦ឆ្នាំ បន្ថែមថារូបគេមិននឹកស្មានថាខ្លួនអាចឈ្នះពីរប្រកួតទាំងមានបញ្ហារបួសនេះផង។ «សម្រាប់ខ្ញុំ អ្វីដែលសំខាន់បំផុតគឺសុភមង្គល ជាជាងការឈ្នះពាន ទោះបីគ្រប់គ្នាដឹងថាខ្ញុំខំប្រឹងប៉ុណ្ណាក៏ដោយ ព្រោះខ្ញុំមិនអាចប្រថុយជីវិតនឹងការលេងកីឡាបានឡើយ។ ខ្ញុំសោកស្តាយខ្លាំងណាស់ ហើយខ្ញុំត្រូវការពេលពីរទៅបីខែដើម្បីព្យាបាលជំងឺនះ»។ មុនចូលរួមប្រកួត Wimbledon ឆ្នាំ ២០២២ Nadal បានឈ្នះក្នុងព្រឹត្តិការណ៍ Australian Openនិង French Open ក្នុងឆ្នាំនេះរួចហើយ និងឈ្នះទាំងមានរបួសផងដែត។ ការដកខ្លួនរបស់ Nadal មានន័យថា Kyrgios ក្លាយជាជនជាតិអូស្ត្រាលីដំបូងគេ ដែលឈានដល់វគ្គផ្ដាច់ព្រ័ត្រកីឡាវាយកូនបាល់ផ្នែកបុរស នៅគ្រប់ការប្រកួតនៅអង់គ្លេស ចាប់តាំងពី កីឡាករ Mark Philippoussis ធ្វើបានលើកដំបូងក្នុងឆ្នាំ ២០០៣។ ម្ចាស់ការពារតំណែងជើងឯក Novak Djokovic និងកីឡាករអង់គ្លេស Cameron Norrie ត្រូវប៉ះគ្នានៅវគ្គពាក់កណ្តាលផ្តាច់ព្រ័ត្រ ដើម្បីប្រជែងគ្នាទៅជួប Kyrgios នៅវគ្គផ្តាច់ព្រ័ត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8721.txt
|
Gareth Bale ថ្ងៃទី១១ ខែកក្កដា បានអះអាងថាលីគកំពូលអាម៉េរិក Major League Soccer មិនមែនជាលីគសម្រាប់កីឡាករចូលនិវត្តន៍ឡើយ។ ខ្សែប្រយុទ្ធសញ្ជាតិវែលស៍ ក៏សង្ឃឹមថាការចូលរួមជាមួយក្លិប Los Angeles FC នឹងជួយគេឱ្យមានទម្រង់លេងល្អឡើងវិញ។
|
ខ្សែប្រយុទ្ធវែលស៍ រូបនេះបានចុះកិច្ចសន្យាជាមួយក្លិប Los Angeles FC ក្នុងកិច្ចសន្យារយៈពេល១ឆ្នាំ ហើយអាចបន្តកិច្ចសន្យារហូតដល់ឆ្នាំ ២០២៤។ ក្រោយពេលបានចុះកិច្ចសន្យាជាមួយក្រុម LAFC រួច Bale បានបង្ហាញក្តីសង្ឃឹមរបស់គេថា នឹងអាចចូលរួមប្រកួតក្នុងព្រឹត្តិការណ៍ពានរង្វាន់ទ្វីបអឺរ៉ុបឆ្នាំ ២០២៤ បាន។ Bale ចាកចេញពីក្លិប Real Madrid ពេលបញ្ចប់រដូវកាលក្នុងខែមិថុនា ក្រោយពេលកិច្ចសន្យារបស់ខ្សែប្រយុទ្ធរូបនេះបានផុតកំណត់។ Bale រួមរស់ជាមួយក្លិបយក្សអេស្ប៉ាញរយៈពេល ៨ឆ្នាំ ប៉ុន្តែរយៈពេល ៣រដូវកាលចុងក្រោយនាកីឡដ្ឋាន Santiago Bernabeu រូបគេបានធ្លាក់ទម្រង់លេងយ៉ាងខ្លាំង ព្រោះតែមានបញ្ហារបួសជារឿយៗ។ ខណៈពេលស្ថិតនៅក្នុងប្រទេសអាម៉េរិក ហើយត្រៀមខ្លួនចូលលេងនៅក្នុងលីគកំពូល MLS ខ្សែប្រយុទ្ធវ័យ ៣២ឆ្នាំថា MLS មិនមែនជាលីគសម្រាប់ចូលនិវត្តន៍ឡើយ។ ការលើកឡើងរបស់ Bale នេះ ក្រោយមានពាក្យចចាមអារ៉ាមថា លីគកំពូល MLS ជាទីកន្លែងដែលកីឡាករពីតំបន់អឺរ៉ុបភាគច្រើន ចាប់អារម្មណ៍ទៅលេងមុនពេលចូលនិវត្តន៍ ។ «ដូចដែលខ្ញុំបាននិយាយ នេះគឺជាលីគមួយដែលបានរីកចម្រើន ហើយវាបានកើតឡើងមករយៈពេលជាង ១០ឆ្នាំមកហើយ។ ខ្ញុំមិនគិតថាមនុស្សគ្រប់គ្នាសម្លឹងឃើញថាជាលីគសម្រាប់ចូលនិវត្តន៍ឡើយ មនុស្សគ្រប់គ្នាបានគិតថា នេះជាលីគមួយដែលមានការរីកចម្រើនបំផុត។»។ Bale បាននិយាយប្រាប់គេហទំព័រផ្លូវក្លិប LAFC បែបនេះ។ មុនពេលផ្ទេរទៅកាន់ក្លិប LAFC នេះ Gareth Bale បានជួយក្រុមជម្រើសជាតិវែលស៍ ឈ្នះកៅអីទៅកាន់ព្រឹត្តិការណ៍ World Cup 2022 នៅប្រទេសកាតា លើកដំបូងក្រោយរង់ចាំអស់ ៦៤ឆ្នាំ។ ព្រឹត្តិការណ៍ World Cup កាតានឹងចាប់ផ្តើមពីថ្ងៃទី ២១ ខែវិច្ឋិកា ដល់ថ្ងៃទី១៨ ខែធ្នូ ចុងឆ្នាំ ២០២២ នេះ។ Los Angeles FC ដែល Bale បានចូលរួមគឺជាក្លិបទើបតែបង្កើតក្នុងឆ្នាំ ២០១៤ ហើយបានឡើងមកប្រកួតក្នុងលីគកំពូលអាម៉េរិកក្នុងឆ្នាំ ២០១៨។ ក្លិបបាល់ទាត់ថ្មីមួយនេះ បានធ្វើឱ្យអ្នកទស្សនាបាល់ទាត់នៅអាម៉េរិកមានការចាប់អារម្មណ៍ជាខ្លាំង ដោយបានប្រកួតឡើងទៅដល់វគ្គផ្តាច់ព្រ័ត្រពានរង្វាន់ CONCACAF Champions League នៅឆ្នាំ ២០២០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8722.txt
|
ក្លិប Everton ថ្ងៃទី១១ ខែកក្កដា រងការចោទប្រកាន់ពីសំណាក់សហព័ន្ធបាល់ទាត់អង់គ្លេស (FA) លើរឿងអ្នកគាំទ្រចូលអុកឡុកក្នុងទីលានប្រកួត អំឡុងការប្រកួតទល់ក្រុម Crystal Palace កាលពីខែមីនា។
|
ក្រុម Everton ដែលដឹកនាំដោយលោក Frank Lampard បានការពារកៅអីលេងនៅក្នុង Premier League ក្រោយពេលប្រកួតយកឈ្នះដោយការវាយបកលើក្រុម Crystal Palace ក្នុងលទ្ធផល ៣-២ នាទឹកដី Goodison Park។ គ្រាប់បាល់ទី៣ ដែលជាការស៊ុតបាននៅចុងម៉ោងដោយកីឡាករ Dominic Calvert-Lewin កាលនោះ បានធ្វើឱ្យអ្នកគាំទ្រ Everton ច្រើនរយនាក់បានរត់ចូលក្នុងទីលានប្រកួត ដើម្បីអបអរក្រុមរបស់ពួកគេបានឈ្នះការប្រកួត និងការពារកៅអីលេងនៅក្នុង Premier League រយៈពេលជាង ៦៨ឆ្នាំរបស់ខ្លួន។ ប៉ុន្តែក្រោយពេលរឿងនេះបានកើតឡើង សហព័ន្ធបាល់ទាត់ FA និង មន្ត្រីប៉ូលីសតំបន់ Merseyside មិនបានចាត់វិធានការអ្វីឡើយ។ ទើបតែមកដល់ថ្ងៃទី១១ កក្កដា នេះ FA បានប្រកាសចោទប្រកាន់ទៅលើក្រុម Everton នៅលើមាត្រាពីរផ្សេងគ្នាក្នុងច្បាប់ E20 របស់សហព័ន្ធបាល់ទាត់មួយនេះ។ មាត្រាទាំងពីរនោះទៀតសោត សំដៅលើអាកប្បកិរិយារបស់អ្នកគាំទ្រ និងការការពារសុវត្ថិភាព។ «Everton ត្រូវបានរងការចោទប្រកាន់លើករណីពីរ នៃច្បាប់ E20 របស់ FA ដោយសារតែបញ្ហាអំឡុងការប្រកួតទល់ក្រុម Crystal Palace កាលពីថ្ងៃទី១៩ ខែមីនា ឆ្នាំ ២០២២។ Everton បរាជ័យក្នុងការធានាសុវត្ថិភាពអ្នកទស្សនារបស់ខ្លួន និងមនុស្សទាំងអស់។ អ្នកគាំទ្របានការប្រើប្រាស់អាកប្បកិរិយាគំរាមកំហែង និងហិង្សា ខណៈពេលរត់ចូលអុកឡុកក្នុងទីលានប្រកួត។»។ បើតាមសេចក្តីថ្លែងការណ៍ FA។ សហព័ន្ធបាល់ទាត់ប្រចាំអង់គ្លេសមួយនេះ ក៏បានទុកពេលវេលាឱ្យក្លិប Everton ឆ្លើយតបចំពោះការចោទប្រកាន់បែបនេះ រហូតដល់ ថ្ងៃទី១៩ ខែកក្កដា។ សូមជម្រាបថា កាលពីរដូវកាល ២០២១-២២ ក្រុម Everton បានបញ្ចប់ត្រឹមចំណាត់ថ្នាក់លេខ១៦ នៃ Premier League ដោយមានត្រឹមតែ ៣៩ពិន្ទុពីការប្រកួតចំនួន ៣៨ប្រកួត ក្នុងនោះក្លិបរហ័សនាមស្ករគ្រាប់មួយនេះ រកជ័យជម្នះបានត្រឹមតែ ១១ប្រកួតប៉ុណ្ណោះ ហើយប្រកួតស្មើ៦លើក និងចាញ់រហូតដល់ទៅ២១លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8723.txt
|
Cristiano Ronaldo ចូលរួមជាមួយក្រុម Manchester United ក្នុងពេលវេលាដ៏សំខាន់មួយកាលពីរដូវកាលមុន ។ តែពេលនេះរូបគេចង់ចាកចេញវិញ ព្រោះគេគិតថាបិសាចក្រហមដូចជាទូកកំពុងតែលិច។ នេះបើតាមការវិភាគលោក Jamie O’Hara ក្នុងកម្មវិធី TalkSPORT ថ្ងៃទី៦ ខែកក្កដា។
|
ខ្សែប្រយុទ្ធវ័យ៣៧ កំពុងធ្វើឱ្យមានការភ្ញាក់ផ្អើលនិងការចាប់អារម្មណ៍យ៉ាងខ្លាំង ចំពោះរឿងអនាគតជាមួយក្រុម Man United។ កាលពីសប្តាហ៍មុនខ្សែប្រយុទ្ធព័រទុយហ្គាល់រូបនេះ ត្រូវបានសារព័ត៌មានច្រើនផ្សាយថា បានស្នើសុំក្លិបចាកចេញ ប្រសិនបើមានក្រុមណាផ្សេងដាក់សំណើទិញរូបគេ។ រដូវកាល ២០២១-២២ ជារដូវកាលដ៏អាម៉ាស់ក្នុងប្រវត្តិសាស្ត្ររបស់ក្រុមបិសាចក្រហម ដោយបានបញ្ចប់ត្រឹមចំណាត់ថ្នាក់ទី៦ នៃ Premier League ហើយមានត្រឹមតែ៥៨ពិន្ទុប៉ុណ្ណោះក្នុងដៃ។ ជារដូវកាលទី៤ ចាប់តាំងពីឆ្នាំ ២០១៨ មក Man United មិនដែលស្គាល់រស់ជាតិឈ្នះពានរង្វាន់អ្វីមួយឡើយ ហើយក្រុមមួយនេះបាន ប្តូរគ្រូបង្វឹកដល់ទៅ២រូបមានដូចជាលោក Ole Gunnar Solskjaer ដែលដឹកនាំបាន ២រដូវកាល និងលោក Ralf Rangnick រយៈពេល៦ខែ។ គ្មានកៅអីលេង Champions League បានក្លាយជាបញ្ហាចោទនិងផលពិបាកទៅឱ្យ Man United ក្នុងការបញ្ចុះបញ្ចូលនាំយកកីឡាករថ្មីមកចូលរួមក្រុម។ ហេតុផលនេះ ហើយជារឿងចម្បងមួយ ជំរុញចិត្តខ្សែប្រយុទ្ធវ័យ៣៧ឆ្នាំ ដែលជាកីឡាករសំខាន់ស្នើក្លិបសុំចាកចេញ។ សម្រាប់ការហ្វឹកហាត់សប្តាហ៍ទីពីររបស់ក្រុមបិសាចក្រហម ខ្សែប្រយុទ្ធឈ្នះ Ballon d’Or ៥លើករូបនេះ មិនបានវិលត្រលប់មកចូលរួមឡើយ ដោយលើកហេតុផលគ្រួសារ។ ក្លិបបិសាចក្រហមផ្ទាល់ទៀតសោត ក៏ធ្លាប់បានប្រកាសថា ពួកគេនឹងមិនលក់ Ronaldo ជាដាច់ខាត។ រឿងរ៉ាវរបស់ Ronaldo បានក្លាយជាប្រធានបទក្តៅកគុកមួយ ទាក់ទងនឹងការចង់ចាកចេញនេះ ។ បើតាមលោក Fabrizio Romano អ្នកកីឡាដ៍ល្បីមួយរូប បានបង្ហើបថាក្លិបធំៗបីកំពុងតែចរចាជាមួយលោក Jorge Mendes ដែលជាភ្នាក់ងារលើរឿង Ronaldo។ វិភាគអំពី Ronaldo សុំក្លិបចាកចេញ លោក Jamie O’Hara អតីតកីឡាករ Tottenham Hotspur បានជំរុញឱ្យ Man United ព្យាយាមបញ្ចុះបញ្ចូលកីឡាករល្អប្រចាំក្រុមឱ្យស្នាក់នៅបន្ត តែលោកក៏ពន្យល់ពីហេតុផលការចង់ចេញរបស់ Ronaldo មុនចាប់ផ្តើមរដូវកាល ២០២២-២៣។ «Cristiano Ronaldo ជាកីឡាកររកគ្រាប់បាល់ច្រើនជាគេប្រចាំក្រុមរដូវកាលមុន គេបានចូលរួមជាមួយបិសាចក្រហមក្នុងពេលវេលាដ៏សំខាន់មួយសម្រាប់ក្លិប ហើយគេចាកចេញព្រោះគិតថាក្រុមដូចជាទូកមួយកំពុងតែលិច។ វាជារឿងអាម៉ាស់ដែលត្រូវឱ្យគេចាកចេញ Ronaldo ជួយក្រុមសឹងទាំងអស់ចាប់តាំងពេលចូលរួមប៉ុន្មានចុងក្រោយនៃ Premier League ហើយរូបគេគិតថាអនាគតមិនភ្លឺស្វាងឡើយជាមួយ Man United។»។លោក O’Hara និយាយក្នុងកម្មវិធី TalkSPORT បែបនេះ។ អ្នកវិភាគរូបគេក៏បានអះអាងបន្ថែមថា ការសុំចាកចេញរបស់ Ronaldo ជារឿងត្រឹមត្រូវ ព្រោះគេចង់ឈ្នះពានរង្វាន់។ សូមជម្រាបថា Chelsea, Barcelona និង Bayern Munich បាននិយាយថាពួកចាប់អារម្មណ៍ក្នុងការចុះកិច្ចសន្យាយក Ronaldo ទៅចូលរួមក្រុម ក្រោយទទួលដំណឹងចង់ចាកចេញ។ ក្នុងពេលថ្មីៗនេះម្ចាស់ក្លិប Chelsea លោក Todd Boehly ក៏បានជួបជាមួយភ្នាក់ងារផ្ទាល់របស់ Ronaldo លោក Mendes ដើម្បីពិភាក្សាលើរឿងកិច្ចព្រមព្រៀងជាមួយខ្សែប្រយុទ្ធវ័យ ៣៧ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8724.txt
|
លោក Mauricio Pochettino នាថ្ងៃទី៥ កក្កដា បានបង្ហាញអារម្មណ៍មានមោទកភាពដែលបានដឹកនាំការងារនៅក្រុម Paris Saint Germain ហើយបានចាកចេញក្នុងនាមជាម្ចាស់ជើងឯក Ligue 1 ក្រោយ ត្រូវក្លិបបញ្ចប់តំណែង។
|
ក្លិប PSG បានប្រកាសចែកផ្លូវជាមួយលោក Pochettino ហើយ កាលពីថ្ងៃទី៥ កក្កដា។ ក្រោយពេលប្រកាសមិនដល់១ម៉ោងផងនោះ ការតែងតាំងលោក Christophe Galtier បានកើតឡើង។ លោក Galtier អតីតគ្រូរបស់ក្រុម OGC Nice ទទួលបានកិច្ចសន្យា២រដូវកាល ជាមួយក្រុម PSG។ ទោះបីជួយ PSG ឈ្នះពានរង្វាន់លីគកំពូលបារាំងលើកទី១០ ប្រចាំប្រវត្តិសាស្ត្ររបស់ក្លិបក្តី តែក្រុមនេះ បានធ្លាក់ចេញពីពានរង្វាន់ Champions League ក្រោមថ្មីជើងរបស់ Real Madrid ដោយលទ្ធផល ៣-២ ត្រឹមវគ្គ១៦ក្រុមចុងក្រោយ កាលពីខែមីនា។ លទ្ធផលនេះ អាចជាហេតុផលដែលធ្វើឱ្យលោក Pchettino បាត់បង់កៅអីអ្នកចាត់ការក្រុម។ ក្រោយត្រូវក្លិបបញ្ចប់តំណែង លោក Pochettino បានសរសេរនៅលើបណ្តាញសង្គម Instagram ថា លោកមានមោទកភាពដែលក្លិបបានផ្តល់ឱកាសឱ្យដឹកនាំរយៈពេលកន្លងមក។ «ខ្ញុំចង់ជូនពរដល់អ្នកគ្រប់គ្នាដែលនៅ PSG ឱ្យទទួលបានជោគជ័យបន្ថែមទៀតនៅពេលអនាគត ម្ចាស់ក្លិប ក្រុមប្រឹក្សាប្រតិបត្តិ កីឡាករ និងបុគ្គលិកទាំងអស់។ ចំពោះលោក Nasser ខ្ញុំពិតជាចង់អរគុណលោក ដែលបានផ្តល់ឱកាសចូលរួមជាមួយគ្រួសារ PSG ម្តងទៀត ហើយខ្ញុំពិតជាមានមោទកភាពដែលបានបញ្ចប់ក្នុងនាមជាម្ចាស់ជើងឯក Ligue 1 ជាមួយក្លិប។»។ លោក Pochettino សរសេរបែបនេះ។ គ្រូបង្វឹកសញ្ជាតិអាហ្សង់ទីនដឹកនាំការងារនៅ PSG រយៈពេល ១៩ខែ បានជួយ PSG ឈ្នះពាន Ligue 1 ១លើក និងពាន French Cup ១លើក។ គួររំលឹកដែរថា មុនពេលប្រកាសចែកផ្លូវគ្នា លោក Nasser Al-Khelaifi ប្រធានក្លិប PSG ក៏ធ្លាប់បានប្រកាសម្តងរួចហើយថា ក្លិបបានតែទាក់ទងលោក Galtier ដែលជាគ្រូរបស់ក្រុម OGC Nice ដើម្បីមកជំនួសលោក Pochettino៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8725.txt
|
លោក Joan Laporta ប្រធានក្លិប Barcelona ថ្ងៃទី៣ ខែកក្កដា អះអាងថា ក្លិបគ្មានចេតនាឡើយក្នុងការលក់ Frankie De Jong ដែលជាគោលដៅរបស់ក្លិប Manchester United ឡើយ។ Laporta បាននិយាយបន្ថែមថា De Jong គួរទទួលយកសំណើប្រាក់ឈ្នួលពីក្លិបរៀបចំ ដើម្បីស្នាក់នៅបន្ត។
|
De Jong ក្លាយជាខ្សែបម្រើលំដាប់ពិភពលោកប្រចាំតំបន់អឺរ៉ុប អំឡុងនៅជាកូនក្រុមរបស់លោក Erik ten Hag កាលនៅក្លិប Ajax Amsterdam មុនចូលរួម Barca ក្នុងឆ្នាំ ២០១៩។ ក្រោយពេលត្រូវបានតែងតាំងជាអ្នកចាត់ការក្រុមបិសាចក្រហម លោក Ten Hag បានដាក់គោលដៅក្នុងការផ្ទេរកីឡាករ មកទឹកដី Old Trafford ដំបូងគេបំផុត គឺជា Frankie De Jong នេះតែម្តង។ ក្នុងពេលថ្មីៗនេះទៀតសោតខ្សែបម្រើវ័យ ២៥ឆ្នាំរូបនេះ ត្រូវបានកាសែតជាច្រើនរាយការណ៍ថា ខិតជិតយល់ព្រមកិច្ចព្រមព្រៀងក្នុងការផ្ទេរទៅ Man United ក្នុងតម្លៃខ្លួនប្រមាណ ៦៦លានដុល្លារ ជាមួយប្រាក់បូកបន្ថែម Add-ons ២០លានដុល្លារ។ កីឡាករសញ្ជាតិហូឡង់រូបនេះ កាលពីខែមីនា បាននិយាយប្រាប់អ្នកកាសែតអំពីអនាគតថា ចង់បន្តស្នាក់នៅកីឡដ្ឋាន Camp Nou ដែលជាក្លិបក្នុងក្តីស្រម៉ៃ ប៉ុន្តែ បញ្ហាហិរញ្ញវត្ថុរបស់ក្លិបអ្នកមានបុណ្យ អាចធ្វើឱ្យរូបគេអាចត្រូវចាកចេញពីក្លិប។ លោក Laporta ជឿជាក់ថា De Jong រីករាយក្នុងការស្នាក់នៅជាមួយក្លិប ប្រសិនបើរូបគេយល់ព្រមលើកិច្ចព្រមព្រៀងប្រាក់ឈ្នួលថ្មីជាមួយក្លិប។ «Frankie De Jong គឺជាកីឡាករ Barca ហើយរូបគេបានប្រែក្លាយជាកីឡាដ៏ល្អម្នាក់ក្នុងពិភពលោក។ យើងដឹងច្បាស់ថាក្លិបត្រូវការគាត់ មិនមែនត្រឹម United ឡើយ។ យើងគ្មានចេតនាក្នុងការលក់គាត់ឡើយ។ កីឡាករដែលខ្ញុំចាប់អារម្មណ៍ចង់ស្នាក់នៅជាមួយយើង ហើយរឿងចំពោះមុខពេលនេះគឺបញ្ហាប្រាក់ឈ្នួលតែប៉ុណ្ណោះ រូបគេគួរទទួលយកសំណើរពីប្រធានក្លិប។»។ លោក Laporta ប្រាប់អ្នកកាសែតបែបនេះ។ De Jong បង្ហាញខ្លួនបាន ៤៧ប្រកួតសម្រាប់ Barca សម្រាប់រដូវកាល ២០២១-២២ ហើយរូបគេរកបានគ្រាប់បាល់៤គ្រាប់ និងមានស្ថិតិប៉ះបាល់ឱ្យមិត្តរួមក្រុមបានសម្រេច ៩១.១៨ភាគរយ ល្អជាងកីឡាករខ្សែបម្រើផ្សេងក្នុងក្លិប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8726.txt
|
ព្រឹត្តិការណ៍កីឡាបាល់ទាត់ប្រចាំតំបន់អាហ្វ្រិក Africa Cup of Nations ដែលប្រទេសកូដឌីវ័រធ្វើម្ចាស់ផ្ទះ ត្រូវសម្រេចលើកពេលធ្វើនៅឆ្នាំ ២០២៤ វិញ ដោយសារបញ្ហាអាកាសធាតុ។
|
លោក Patrice Motsepe ប្រធានសហព័ន្ធកីឡាបាល់ទាត់អាហ្វ្រិក (Caf) នៅថ្ងៃទី៣ ខែកក្កដាប្រកាសថា ការប្រកួតពានរង្វាន់ Africa Cup of Nations ឆ្នាំក្រោយ នឹងត្រូវលេងនៅ ឆ្នាំ ២០២៤ ។ ដើមឡើយកូដឌីវ័រត្រូវរៀបចំការប្រកួតពានរង្វាន់អាហ្វ្រិកអំឡុងខែមិថុនា ដល់ខែកក្កដា ឆ្នាំ ២០២៣។ ប៉ុន្តែដោយសារខែនេះ ជារដូវវស្សានៅប្រទេសកូដឌីវ័រ និងមានភ្លៀងធ្លាក់ច្រើន ទើបមានការស្នើឱ្យផ្លាស់ប្តូរការប្រកួតវិញ។ សហព័ន្ធកីឡាបាល់ទាត់នៅតំបន់អាហ្វ្រិកភាគច្រើន លើកឡើងថារដូវវស្សា នឹងផ្តល់ការរំខានខ្លាំងអំឡុងពេលប្រកួត ព្រមទាំងមានហានិភ័យខ្ពស់សម្រាប់សុខភាពកីឡាករ។ មួយវិញទៀត ដោយសារការប្រកួត World Cup នៅកាតាត្រូវធ្វើឡើងក្នុងខែវិច្ឆិកា និងខែធ្នូ ឆ្នាំ២០២២នេះ ទើប Caf សម្រេចពន្យារពេលការប្រកួត African Nations Cup វគ្គផ្តាច់ព្រ័ត្ររំលងមួយឆ្នាំតែម្តង ពោលគឺនឹងត្រូវរៀបចំនៅខែមករា និងកុម្ភៈ ឆ្នាំ២០២៤ ។ កន្លងមកកាម៉េរូន ដែលធ្វើម្ចាស់ផ្ទះពានអាហ្វ្រិក ក៏បានលើកពេលមករៀបចំនៅក្នុងអំឡុងខែមករា និងកុម្ភៈនៅឆ្នាំ២០២២ នេះដែរ។ ជាធម្មតា African Nations Cup ធ្វើឡើងរៀងរាល់២ឆ្នាំ ឬ៣ឆ្នាំម្តង នៅក្នុងខែមិថុនា និងកក្កដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8727.txt
|
អត្តពលិករុស្ស៊ីនិងបេឡារុស អាចប្រឈមមុខនឹងការហាមឃាត់មិនឱ្យចូលរួមប្រកួតក្នុងព្រឹត្តិការណ៍កីឡាអូឡាំពិករដូវក្តៅទីក្រុងប៉ារីសឆ្នាំ ២០២៤ ព្រោះតែការឈ្លានពានអ៊ុយក្រែនពីសំណាក់រុស្ស៊ី។ លោក Craig Reedie សមាជិកគណៈកម្មាធិការអូឡាំពិកអន្តរជាតិ (IOC) លើកឡើងបែបនេះថ្ងៃទី១១ ខែកក្កដា។
|
«ខ្ញុំខ្លាចថាការសម្រេចចិត្តនឹងត្រូវធ្វើឡើងទៅតាមទង្វើរបស់ប្រទេសទាំងពីរនោះបានប្រព្រឹត្ត ហើយបើតាមការប៉ានស្មានរបស់ខ្ញុំ ពួកគេមិនគួរមានលក្ខណៈគ្រប់គ្រាន់នោះទេសម្រាប់ការប្រកួត។»។ លោក Craig Reedie ប្រាប់កាសែតមួយនៅអង់គ្លេស។ លោក Craig Reedie ក៏បានចេញការព្រមានដល់ប្រទេសរុស្ស៊ី និងបេឡារុស ដែលអាចព្រឈមការហាមឃាត់មិនឱ្យចូលរួមប្រកួតកីឡាធំៗ ពិសេសរឹត្តិការណ៍អូឡាំពិកទីក្រុងប៉ារីសនៅឆ្នាំ ២០២៤។ កាលពីខែចុងខែកុម្ភៈ គណៈកម្មាធិការអូឡាំពិកបានបើកកិច្ចប្រជុំ និងបោះឆ្នោតក្នុងការហាមឃាត់ប្រាមអត្តពលិករុស្ស៊ីនិងបេឡារុសពីការប្រកួតកីឡាករអូឡាំពិក។ ជាង៤ខែក្រោយសង្គ្រាមរុស្ស៊ីអ៊ុយក្រែនមិនទាន់បញ្ចប់ លោក Reedie បានបង្ហាញអារម្មណ៍ភ្ញាក់ផ្អើល ដោយអត្តពលិករបស់ប្រទេសទាំងពីរនេះនៅតែទទួលការអនុញ្ញាតឱ្យចូលរួមប្រកួត ព្រឹត្តិការណ៍កីឡានានាដដែល។ កម្មវិធីកីឡា៣ ផ្សេងៗគ្នារួមមាន កីឡាប្រណាំងកងលំដាប់ពិភពលោក, កីឡាវាយកូនបាល់ (Tennis) និងកីឡា យូដូ នៅអនុញ្ញាតកីឡាកររុស្ស៊ីចូលប្រកួតដដែល។ ប៉ុន្តែការប្រកួតវាយកូនបាល់នៅកម្មវិធី Wimbledon កាលពីពេលថ្មីៗនេះ បានហាមឃាត់មិនឱ្យកីឡាកររុស្ស៊ីចូលប្រកួតឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8728.txt
|
មូលហេតុនៃការសុំចាកចេញពីក្រុម Manchester United ពីសំណាក់ខ្សែប្រយុទ្ធ Cristiano Ronaldo ព្រោះភ័យខ្លាចបាត់បង់កំណត់ត្រា ជាកីឡាករដែលរកគ្រាប់បាល់បានច្រើនជាងគេនៅ Champions League ទៅក្នុងដៃ Lionel Messi។ បើតាមលោក Tony Cascarino អ្នកវិភាគក្នុងកម្មវិធី TalkSPORT ថ្ងៃទី៣ ខែកក្កដា។
|
ក្រុម Manchester United គ្មានកៅអីលេង UEFA Champions League រដូវកាលក្រោយឡើយ ដោយក្រុមបញ្ចប់ចំណាត់ថ្នាក់ត្រឹមលេខ៦ នៅ Premier League ត្រឹមតែ ៥៨ពិន្ទុប៉ុណ្ណោះ។ គ្មានកៅអីលេងពានរង្វាន់កំពូលអឺរ៉ុបបែបនេះ កំពុងតែក្លាយជាបញ្ហាចោទដ៏ធំចំពោះក្រុមបិសាចក្រហម Man United ក្នុងការទាក់ទាញចិត្តកីឡាករល្បីៗឱ្យមកចូលរួមក្រុម ទោះស្ថិតក្រោមការដឹកនាំរបស់អ្នកការថ្មី Erik ten Hag ក្តី។ បើតាមអ្នកកាសែតកីឡាដ៏ល្បីល្បាញលោក Fabrizio Romano កាលពីថ្ងៃទី២ ខែកក្កដា ខ្សែប្រយុទ្ធសញ្ជាតិព័រទុយហ្គាល់រូបនេះ បានបង្កការភ្ញាក់ផ្អើលដោយបានស្នើសុំក្លិបចាកចេញ ប្រសិនបើមានក្លិបណាចង់បានរូបគេ។ តែក្រុមបិសាចក្រហម រំពឹងរក្សា Ronaldo រហូតដល់រដូវកាលក្រោយ។ Ronaldo ចូលរួមជាមួយ Man United ត្រឹមរយៈពេល១រដូវកាលប៉ុណ្ណោះ ក្រោយផ្ទេរមកពី Juventus របស់អ៊ីតាលី ហើយមូលហេតុនៃការចាកចេញដ៏ចំបងបំផុតនោះគឺ Ronaldo ចង់បន្តលេងជាមួយក្លិបដែលមានកៅអី Champions League។ និយាយក្នុងកម្មវិធី TalkSPORT លោក Cascarino អតីតកីឡាករ Chelsea ប្រាប់ពីហេតុផលថា ការសុំចេញពីក្លិបរបស់ខ្សែប្រយុទ្ធវ័យ៣៧ឆ្នាំ ព្រោះភ័យខ្លាចគូប្រជែង Messi តាមស្មើ ឬបំបែកកំណត់ត្រា ក្នុងនាមកីឡាកររកគ្រាប់បាល់ច្រើនជាងគេនៅ Champions League។ «Ronaldo ជាកីឡាករម្នាក់ដែលតែងតែជោគជ័យជាមួយក្រុម និងសមិទ្ធផលផ្ទាល់ខ្លួនដែរ។ ពិតណាស់រូបគេអាចរកគ្រាប់បាល់បានច្រើន ក្លាយជាកីឡាករល្អជាងគេរាល់ការប្រកួត ហើយរាល់ពេលដែលឈ្នះនោះគេនឹងបន្តឈ្នះ ប្រសិនបើមិនឈ្នះពេលនោះវានឹងប្រែជាបញ្ហា។ និយាយទៅខ្ញុំសង្ស័យថា ពីព្រោះជាកីឡាកររកគ្រាប់បាល់ច្រើនជាងគេរហូត ១៤១គ្រាប់ ទើបគេគេចង់នៅលេង Champions League ហើយ Messi ជាកីឡាករមានគ្រាប់បាល់តាមពីក្រោយមាន ១២៥គ្រាប់។»។ លោក Cascarino និយាយបែបនេះ។ Ronaldo កំពុងត្រូវការក្លិបថ្មីដែលមានកៅអីលេង Champions League ខណៈពេលគូរប្រជែងរបស់គេ គឺ Messi បន្តស្នាក់នៅ Paris Saint Germain ដែលមានកៅអីពានរង្វាន់កំពូលអឺរ៉ុបស្រាប់។ សូមជម្រាបថា ក្រោយពេលមានដំណឹងពីការសុំចាកចេញពីក្លិបបែបនេះ Ronaldo ត្រូវបានកាសែតជាច្រើនរាយការណ៍ថា ត្រូវបានក្លិបចំនួន៣រូបមាន Bayern Munich, Chelsea និង Napoli បានដាក់ការចាប់អារម្មណ៍នឹងបានទាក់ទងទៅលោក Jorge Mendes ដែលជាភ្នាក់ងារផ្ទាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8729.txt
|
សហព័ន្ធកីឡាបាល់ទាត់អន្តរជាតិ (FIFA) នឹងទទួលបានសំណងចំនួន ៩២ លានដុល្លារបន្ថែមទៀត ជុំវិញការទ្រទ្រង់គម្រោងអំពើពុករលួយក្នុងវិស័យបាល់ទាត់។ នេះបើតាមការបញ្ជាក់របស់ក្រសួងយុត្តិធម៌អាម៉េរិក (USJD) នៅថ្ងៃទី៣០ ខែមិថុនា។
|
កាលពីខែសីហាឆ្នាំមុន USJD និយាយថា FIFA នឹងទទួលប្រាក់សំណងចំនួន ២០១ លានដុល្លារ សម្រាប់ការខាតបង់ក្នុងវិស័យបាល់ទាត់ ដោយប្រាក់ទាំងនោះ ត្រូវបានស្ថាប័នខ្លួនរឹបអូសពីគណនីធនាគាររបស់អតីតមន្ត្រី FIFA ដែលជាប់ពាក់ព័ន្ធអំពើពុករលួយ។ បើតាមការចុះផ្សាយរបស់ទីភ្នាក់ងារព័ត៌មាន Reuters នាយកដ្ឋាន USJD នឹងបន្ថែមទឹកប្រាក់ប្រមាណ ៩២ លានដុល្លារទៀតដល់ FIFA ជាសំណងជុំវិញការស៊ើបអង្កេតភាពមិនប្រក្រតីក្នុងបាល់ទាត់។ សហព័ន្ធកីឡាបាល់ទាត់អាម៉េរិកខាងជើង និងកណ្តាល (CONCACAF) និង CONMEBOL នៅអាម៉េរិកខាងត្បូង សុទ្ធតែមានឈ្មោះក្នុងចំណោមស្ថាប័នរងគ្រោះ ដែលត្រូវទទួលបានប្រាក់សំណងខាងលើនេះ។ ចាប់តាំងពី USJD បើកការស៊ើបអង្កេតអំពើពុករលួយក្នុងបាល់ទាត់នៅឆ្នាំ ២០១៥ ចុងចោទបុគ្គល និងសាជីវកម្ម ជាង៥០ មកពីជាង ២០ ប្រទេសផ្សេងៗគ្នា បានប្រឈមមុខនឹងការចោទប្រកាន់ទាក់ទងនឹងការសូកប៉ាន់ សិទ្ធិប្រព័ន្ធផ្សព្វផ្សាយ និងសិទ្ធិទីផ្សារជាដើម។ លោក Michael J Driscoll ជំនួយការនាយកទទួលបន្ទុកនៅការិយាល័យស៊ើបអង្កេត (FBI) រកឃើញថា ទឹកប្រាក់មិនប្រក្រតីជាច្រើនបានធ្លាក់ក្នុងដៃមន្ត្រីពុករលួយ និងអាជីវកម្មនៅក្នុងកម្មវិធីកីឡាបាល់ទាត់ធំៗ ពិសេសអំឡុងពេលលោក Sepp Blatter នៅដឹកនាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_873.txt
|
ទីភ្នាក់ងារព័ត៌មានរដ្ឋកូរ៉េខាងជើង (KCNA) បានបញ្ជាក់នៅថ្ងៃទី ២០ ខែតុលា ពីការសាកល្បងមីស៊ីលបាលីស្ទិកប្រភេទចេញពីនាវាមុជទឹក ហើយមានទំហំតូចជាងប្រភេទមីស៊ីលដូចគ្នាដែលបាញ់កន្លងមក។ សកម្មភាពនេះត្រូវមើលឃើញថា ជាគោលបំណងអភិវឌ្ឍមីស៊ីលបាលីស្ទិកដែលបាញ់ចេញពីនាវាមុជទឹកឱ្យដំណើរការបានលឿនជាងមុន។
|
បើយោងតាមទីភ្នាក់ងារព័ត៌មានរដ្ឋកូរ៉េខាងជើង KCNA មីស៊ីលបាលីស្ទិកដែលបាញ់ចេញពីនាវាមុជទឹកប្រភេទថ្មី មានទំហំតូចជាងមីស៊ីលកន្លងមក ហើយត្រូវបានបាញ់ចេញពីនាវាមុជទឹកដែលត្រូវបានប្រើក្នុងការសាកល្បងមីស៊ីលបាលីស្ទិកក្នុងឆ្នាំ ២០១៦។ អត្ថបទទាក់ទង កូរ៉េខាងត្បូង ថាកូរ៉េខាងជើងបានបាញ់មីស៊ីលបាលីស្ទិកចេញពីនាវាមុជទឹកជាថ្មីម្តងទៀត «មីស៊ីលបាលីស្ទិកដែលបាញ់ចេញពីនាវាមុជទឹកថ្មីនេះ នឹងរួមចំណែកយ៉ាងធំធេងដើម្បីអភិវឌ្ឍបច្ចេកវិទ្យាការពារជាតិនៅកម្រិតខ្ពស់ និងដើម្បីពង្រឹងសមត្ថភាពប្រតិបត្តិការក្នុងទឹករបស់កងទ័ពជើងទឹករបស់យើង» ។ ប្រព័ន្ធផ្សព្វផ្សាយរដ្ឋកូរ៉េខាងជើងបញ្ជាក់បែបនេះ។ ទាក់ទិននឹងការបាញ់មីស៊ីលថ្មីនេះ អាម៉េរិកក៏បានចេញមុខប្រតិកម្ម និងប្រាប់ឱ្យកូរ៉េខាងជើងបញ្ឈប់សកម្មភាពបង្កជម្លោះ។ អ្នកនាំពាក្យសេតវិមានលោកស្រី Jen Psaki នៅថ្ងៃទី១៩ ខែតុលា អះអាងថា អាម៉េរិកនៅតែមានបំណងចរចាតាមការទូតជាមួយកូរ៉េខាងជើងជុំវិញកម្មវិធីនុយក្លេអ៊ែររបស់ប្រទេសនេះ។ រហូតមកដល់ពេលនេះ ទីក្រុងព្យុងយ៉ាង មិនបានយល់ព្រមអ្វីឡើយ ដោយបន្តចោទប្រកាន់អាម៉េរិកនិងកូរ៉េខាងត្បូង ថា កំពុងបង្កើនភាពតានតឹងដោយសកម្មភាពយោធា តែឆ្លៀតនិយាយពីការចរចាលក្ខណៈការទូតទៅវិញ។ កូរ៉េខាងជើង បានសាកល្បងអាវុធជាច្រើនដងក្នុងរយៈពេលប៉ុន្មានឆ្នាំចុងក្រោយនេះ រួមមានមីស៊ីលបាលីស្ទិករយៈចម្ងាយខ្លីផង ដែលក្រុមអ្នកវិភាគនិយាយថា ត្រូវបានរចនាឡើងដើម្បីតបតនឹងប្រព័ន្ធការពារមីស៊ីលនៅកូរ៉េខាងត្បូង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8730.txt
|
Erling Haaland ថ្ងៃទី១០ ខែកក្កដា បានប្តេជ្ញាចិត្តជួយក្រុម Manchester City ឱ្យឈ្នះតំណែងជើងឯកពានរង្វាន់ក្លិបកំពូលប្រចាំអឺរ៉ុប UEFA Champions League ដែលជាពានរង្វាន់ដែលរូបគេចង់ប្រកួតប្រជែងបំផុតសម្រាប់រដូវកាលថ្មី។
|
ខ្សែប្រយុទ្ធវ័យ ២១ឆ្នាំ សញ្ជាតិន័រវែស ត្រូវបានក្លិប Man City ធ្វើកម្មវិធីបង្ហាញជាផ្លូវការនៅចំពោះមុខអ្នកគាំទ្រជាង៥០០០នាក់ ក្រៅកីឡដ្ឋាន Etihad ។ Haaland ផ្ទេរមកក្រុមរហ័សនាមមេឃខៀវ ពីក្រុមចាស់នៅអាល្លឺម៉ង់ Borussia Dortmund ក្នុងតម្លៃខ្លួន៦០លានអឺរ៉ូ (៦៣លានដុល្លារ)។ និយាយចំពោះមុខអ្នកគាំទ្រជាង ៥០០០នាក់ ខ្សែប្រយុទ្ធសញ្ជាតិន័រវែស បានសន្យាថា នឹងជួយក្រុម Man City ឈ្នះពានរង្វាន់កាន់តែច្រើនតាមតែអាចធ្វើបាន ជាពិសេសពានរង្វាន់ Champions League។ «Champions League ជាការប្រកួតប្រជែងមួយដែលខ្ញុំចូលចិត្តបំផុត ខ្ញុំគិតថាខ្ញុំនឹងមានចម្លើយខ្លះនៅទីនេះ។ ពេលខ្លះខ្ញុំឃើញកីឡាករដ៏ទៃបង្ហោះរូបជាមួយពានរង្វាន់ ខ្ញុំគិតថាខ្ញុំគួរតែធ្វើបែបនោះដូចគ្នា ហើយខ្ញុំក៏បានហ្វឹកហាត់ និងត្រៀមខ្លួនរួចរាល់ សង្ឃឹមថាពេលអនាគតខ្ញុំនឹងអាចលើកពានរង្វាន់ទាំងនោះ។» Haaland និយាយបែបនេះ។ អំឡុងពេលស្ថិតនៅក្លិបចាស់ Dortmund ខ្សែប្រយុទ្ធរូបនេះ កគ្រាប់បាល់រហូតដល់ទៅ ៨៦គ្រាប់ ពីចំណោមការបង្ហាញខ្លួន៨៩ប្រកួត។ ទោះបីមានគ្រាប់បាល់ច្រើនជាមួយ Dortmund រយៈពេលកន្លងមក Haaland ឈ្នះពានរង្វាន់តែមួយប៉ុណ្ណោះគឺពាន German Cup ក្នុងឆ្នាំ ២០២១។ ចំណែកស្ថិតិនៅ Champions League ខ្សែប្រយុទ្ធសញ្ជាតិន័រវែសអាចរកបានរហូតដល់ទៅ២៣គ្រាប់ ត្រឹមចំណោមការបង្ហាញខ្លួនតែ១៩ប្រកួត អំឡុងនៅជាកីឡាករ RB Salzburg និង Dortmund។ ក្នុង Champions League រូបគេក៏ជាកីឡាករឈរលំដាប់កំពូលនៃកំណត់ត្រា ជាកីឡាករដែលរកបានរហូត ២៣គ្រាប់ ត្រឹមអាយុ ២១ឆ្នាំ។ សូមជម្រាបថា Man City ជាក្រុមឈ្នះពានរង្វាន់ Premier League ៤លើក ក្នុងរយៈពេល ៥រដូវកាលចុងក្រោយនេះក្រោមការគ្រប់គ្រងរបស់ Pep Gaurdiola ហើយក្រុមមេឃខៀវក៏ធ្លាប់បានឈានជើងទៅដល់វគ្គពាក់កណ្តាលផ្តាច់ព្រ័ត្រ និងវគ្គផ្តាច់ព្រ័ត្រ ក្នុងរយៈពេល២រដូវកាលចុងក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8731.txt
|
កីឡាករ Maya Yoshida ប្រធានក្រុមជម្រើសជាតិជប៉ុនបានចុះកិច្ចសន្យារយៈពេលមួយឆ្នាំជាមួយក្រុម Schalke 04 ក្រោយចាកចេញក្រុមអ៊ីតាលី Sampdoria។ ក្លិបអាល្លឹម៉ង់ប្រកាសបែបនេះថ្ងៃទី៥ ខែមិថុនា។
|
Yoshida ជាកីឡាករមួយរូបដែលបានជួយក្រុមជប៉ុនឈ្នះកៅអី World Cup 2022 នៅកាតា។ កីឡាករវ័យ ៣៣ឆ្នាំក៏បានចុះកិច្ចសន្យារួចហើយជាមួយ Schalke ដែលជាក្រុមទើបឡើងមកកាន់ក្របខណ្ឌ Bundesliga វិញ។ មុនពេលផ្ទេរមកអាល្លឺម៉ង់ដោយគ្មានតម្លៃខ្លួន Yoshida បានរួមរស់ជាមួយក្លិប Sampdoria នៅលីគកំពូលអ៊ីតាលី Serie A រយៈពេល ២រដូវកាលកន្លះ។ «ពិតជាល្អណាស់ដែលបានចូលរួមលេងការប្រកួតនៅក្របខណ្ឌថ្មី ខ្ញុំជាបុរសម្នាក់ដែលតែងចង់យល់ចង់ដឹងអំពីរឿងថ្មីៗ ដូច្នេះខ្ញុំរំពឹងរៀនសូត្របានច្រើនអំពីការប្រកួតបាល់ទាត់ថ្មី វប្បធម៌ថ្មីៗ។»។ Yoshida ប្រាប់គេហទំព័រក្លិប។ កីឡាករប្រធានក្រុមជម្រើសជាតិជប៉ុនរូបនេះ ជាកីឡាករធ្លាប់បានលេងនៅក្របខណ្ឌ Premier League រយៈពេល ៧រដូវកាលកន្លះ ដោយលេងឱ្យក្រុម Southampton។ Yoshida បានបង្ហាញខ្លួនឱ្យក្រុមជម្រើសជាតិបាន ១១៩ប្រកួត ដែលជាចំនួនច្រើនលំដាប់ទី៤ បន្ទាប់ពីកីឡាករ Masami Ihara ១២២ប្រកួត, Yuto Nagatomo ១៣៤ប្រកួត និង Yasuhito Endo ១៥២ប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8732.txt
|
លោក Jurgen Klopp ថ្ងៃទី១០ ខែកក្កដា និយាយថាជំនួបប្រកួតមិត្តភាពទល់ក្រុម Manchester United គឺជាការធ្វើតេស្តមួយដល់ល្អបំផុត សម្រាប់ត្រៀមបើករដូវកាលថ្មី Premier League។ លោក Klopp អះអាងថា លោកគោរព Man United ប៉ុន្តែក្រុមលោកត្រូវយកឈ្នះឱ្យខានតែបាន។
|
ក្រុមហង្សក្រហម Liverpool បានធ្វើដំណើរមកដល់ប្រទេសថៃ នាថ្ងៃទី១០ ខែកក្កដា សម្រាប់ត្រៀមខ្លួនប្រកួតក្នុងជំនួបមិត្តភាពទល់ក្រុមបិសាចក្រហម Manchester United នៅថ្ងៃទី១២ កក្កដា ។ បិសាចក្រហមបានធ្វើដំណើរមកដល់ប្រទេសថៃ កាលពីថ្ងៃទី៩ ខែកក្កដា ហើយក្រុមបានត្រៀមខ្លួន និងហ្វឹកហាត់រយៈពេល ២ថ្ងៃរួចមកហើយ មុនក្រុមហង្សក្រហមមកដល់។ ជាមួយដំណើរប្រកួតមិត្តភាពទេសចរណ៍នៅប្រទេសថៃ ក្នុងតំបន់អាស៊ីអាគ្នេយ៍មួយនេះ ក្រុមទាំងពីរត្រូវបានអ្នកគាំទ្រជាច្រើនរយនាក់ រង់ចាំទទួលស្វាគមន៍ការមកដល់ ហើយអ្នកគាំទ្រជាច្រើនក៏មានឱកាសទទួលបានការថតរូប និងហត្ថលេខាពីកីឡាកររបស់ក្រុមទាំងពីរ។ និយាយក្នុងសន្និសីទកាសែត ក្រោយពេលមកដល់សណ្ឋាគារស្នាក់នៅរបស់ក្រុម Liverpool លោក Klopp ថា ក្រុមលោកគោរព Man United ប៉ុន្តែកូនក្រុមលោកត្រូវផ្តួលបិសាចក្រហម ហើយលោកចាត់ទុកការប្រកួតនេះ ជាការធ្វើតេស្តដ៏សំខាន់។ «យើងពិតជាគោរព United ខ្លាំងណាស់ ប៉ុន្តែនៅពេលយើងជួបពួកគេ យើងចង់ផ្តួលពួកគេ។ យើងមើលឃើញថាការប្រកួតនេះជាការធ្វើតេស្តដ៏សំខាន់មួយ ព្រោះជាការប្រកួតទល់ Man United ដូច្នេះយើងមិនលេងដោយមិត្តភាពឡើយ។»។ លោក Klopp និយាយបែបនេះ។ ចំណែកអ្នកគាំទ្រម្នាក់ឈ្មោះ Chukkrit Watcharasaksilp វ័យ៥៣ឆ្នាំ ដែលទទួលបានហត្ថលេខាលើអាវពីសំណាក់កីឡាករក្រុម Liverpool បាននិយាយប្រាប់ទីភ្នាក់ងារព័ត៌មាន Reuters ថា «ហត្ថលេខាពីកីឡាករ Firmino , Luis Diaz , Thiago Alcantara និងពី Diogo Jota ខ្ញុំពិតជារីករាយខ្លាំងដែលទទួលបានហត្ថលេខាទាំងនេះ ខ្ញុំនឹងដាក់តាំងអាវនេះនៅលើជញ្ជាំងផ្ទះរបស់ខ្ញុំជារៀងរហូត។»។ ដោយឡែកអ្នកគាំទ្ររបស់ក្រុម Manchester United មួយចំនួនបានបង្ហាញអារម្មណ៍ខកចិត្តដែលខ្សែប្រយុទ្ធវ័យ៣៧ឆ្នាំ មិនបានធ្វើដំណើរចូលរួមជាមួយក្រុម។ «ខ្ញុំមានការខកចិត្តបន្តិចដែរ ព្រោះ Ronaldo មិនចូលរួមក្រុមដំណើរប្រកួតទេសចរណ៍របស់ក្រុមបិសាចក្រហម ទោះជាបែបនេះក្តីខ្ញុំក៏នូវតែសរសើរគាត់ និងស្រលាញ់គាត់ព្រោះគាត់ជាដែលខ្ញុំពេញចិត្ត។»។ អ្នកគាំទ្រឈ្មោះ Adthapong O Charoenkul វ័យ៣៧ឆ្នាំ និយាយបែបនេះប្រាប់ទីភ្នាក់ងារព័ត៌មាន Reuters។ សំបុត្រចូលទស្សនាការប្រកួតរវាង Liverpool ទល់បិសាចក្រហម Manchester United ដែលមានតម្លៃជាង ២៥,០០០បាត (៧០០ដុល្លារ) ហើយសំបុត្រមួយចំនួន ត្រូវបានក្រុមហ៊ុនឧបត្ថម្ភការប្រកួតចែកជូនជាពិសេសដល់អ្នកគាំទ្រផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8733.txt
|
ការប្រកួតលីគកីឡាបាល់ទាត់កំពូលអ៊ុយក្រែន (UPL) នឹងចាប់ផ្តើមជាថ្មីនៅថ្ងៃទី២៣ ខែសីហា ដោយគ្មានអ្នកគាំទ្រ។ កីឡដ្ឋាននីមួយៗត្រូវបានបំពាក់«លេណដ្ឋាន» និងស៊ីរ៉ែនផ្តល់សញ្ញា ដើម្បីការពារការវាយប្រហារតាមអាកាសរបស់រុស្ស៊ីផងដែរ។ នេះបើតាមការអះអាងរបស់រដ្ឋមន្ត្រីកីឡាអ៊ុយក្រែន នៅថ្ងៃទី១២ ខែកក្កដា។
|
អ៊ុយក្រែនបានផ្អាកការប្រកួតលីគរបស់ខ្លួនចាប់តាំងពីរុស្ស៊ីបើកការឈ្លានពានទឹកដីនៅក្នុងខែកុម្ភៈម្ល៉េះ។ ការប្រកួតជុំចុងក្រោយត្រូវបានលេងនៅក្នុងខែធ្នូ មុនពេលលីគសម្រាករយៈពេល៣ខែ។ Shakhtar Donetsk ឈរនៅលើកំពូលតារាង UPL បណ្តោះអាសន្នមាន៤៧ពិន្ទុ ក្រោយឆ្លងកាត់ការប្រកួត១៨លើក នាំមុខគូប្រជែង Dynamo Kyiv ចំនួន២ពិន្ទុ និងក្រុមលេខ៣ SC Dnipro-1 ចំនួន៧ពិន្ទុ។ តាមរយៈការចុះផ្សាយរបស់ទីភ្នាក់ងារព័ត៌មាន Reuters រដ្ឋមន្ត្រីកីឡាអ៊ុយក្រែនលោក Vadym Guttsait ប្រកាសថា UPL នឹងចាប់ផ្តើមវិញនៅថ្ងៃទី២៣ ខែសីហា ដោយគ្មានអ្នកគាំទ្រ ។ អំឡុងពេលប្រកួតនឹងមានវត្តមានយោធារក្សាសន្តិសុខ ក៏ដូចជាការផ្តល់សុវត្ថិភាពផ្សេៗដល់កីឡាករ។ លើសពីនេះកីឡដ្ឋាននីមួយត្រូវបំពាក់«លេណដ្ឋាន» និងស៊ីរ៉ែន ដើម្បីគេចពីការវាយប្រហាណាមួយពីសំណាក់យោធារុស្ស៊ី។ Everton នៃក្របខណ្ឌ Premier League ក៏បានអះអាងនៅថ្ងៃទី១២ ខែកក្កដាដែរថា ពួកគេនឹងធ្វើម្ចាស់ផ្ទះទទួលក្រុម Dynamo Kyiv ក្នុងការប្រកួតមិត្តភាពមុនបើករដូវកាលថ្មីនៅថ្ងៃទី ២៩ ខែកក្កដា។ ប្រាក់ចំណូលពីការប្រកួតនេះ នឹងត្រូវបរិច្ចាគទៅអង្គការមនុស្សធម៌ ដើម្បីជួយដល់ប្រជាជនអ៊ុយក្រែន ដែលរងគ្រោះដោយសារសង្គ្រាម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8734.txt
|
Carlos Sainz ដែលបើកឱ្យក្រុម Ferrari ដណ្តើមបានជ័យជម្នះក្នុងការប្រណាំងរថយន្ត Formula One ជាលើកដំបូង ក្នុងកម្មវិធី British Grand Prix នាប្រទេសអង់គ្លេស។ កីឡាករចិន Zhou Guanyu របស់ក្រុម Alfa Romeo ជួបឧប្បត្តិហេតុក្រឡាប់រថយន្តធ្ងន់ធ្ងរ។
|
កីឡាករអេស្ប៉ាញ Sainz ប្រើពេល២ម៉ោង ១៧នាទី និង៥០ទី ដើម្បីឈ្នះការប្រណាំងនៅទីលាន១០ រដូវកាល២០២២នេះ ដែលធ្វើឡើងនៅថ្ងៃទី៣ ខែកក្កដា។ Sergio Perez របស់ក្រុម Red Bull បញ្ចប់ក្នុងចំណាត់ថ្នាក់ទី២ ខណៈ Lewis Hamilton ដែលបើកឱ្យ Mercedes ដណ្តើមបានលេខ៣ សម្រាប់ការប្រណាំងនៅទឹកដីកំណើត។ នេះជាការទទួលបានជ័យជម្នះលើកដំបូងរបស់ Sainz វ័យ២៧ឆ្នាំ ក្នុងអាជីពប្រណាំង F1 ក្នុងចំណោមការប្រណាំងទាំង១៥១លើកកន្លងមក។ ក្នុងការប្រណាំងនៅអង់គ្លេសនេះ កីឡាករចិន Guanyu ដែលបើកឱ្យក្រុម Alfa Romeo ទទួលការខកចិត្តយ៉ាងខ្លាំង ក្រោយជួបហេតុការក្រឡាប់រថយន្ត តាំងពីចាប់ផ្តើមជុំដំបូង។ George Russell ដែលបើកឱ្យ Mercedes បានបើកទៅបុករថយន្តរបស់ Guanyu ប៉ើងក្រឡាប់ខូចខាតទាំងស្រុង។ យ៉ាងណាក៏ដោយកីឡាករចិនវ័យ២៣ឆ្នាំរូបនេះ មិនមានបញ្ហារបួសធ្ងន់ធ្ងរឡើយ។ ឆ្លងកាត់ការប្រណាំង១០លើក ម្ចាស់ការពារតំណែងជើងឯក Max Verstappen នៅរក្សាចំណាត់ថ្នាក់ទីលេខ១កំពូលតារាង F1 ដដែល ខណៈ Sainz ឡើងទៅលេខ៤ ជំនួស Russell វិញ។ Verstappen រកបាន១៨១ពិន្ទុតាមពីក្រោយ ដោយមិត្តរួមក្រុម Red Bull កីឡាករ Sergio Perez ដែលរកបាន ១៤៧ពិន្ទុ។ Charles Leclerc របស់ Ferrari នៅរក្សាលេខ៣ មាន១៣៨ពិន្ទុ ឯ Sainz នៅលេខ៤មាន១២៧ពិន្ទុ ខណៈ Russell នៅលេខ៥ ជាមួយពិន្ទុ១១១ពិន្ទុដដែល ខណៈ Hamilton មិត្តរួមក្រុម Mercedes ក៏រក្សាលេខរៀងទី៦ ដោយកើន៩៣ដល់ពិន្ទុ។ Red Bull កើនពិន្ទុនាំមុខដាច់ផ្នែកគ្រឿងម៉ាស៊ីនជាមួយពិន្ទុសរុប៣២៨ពិន្ទុ នាំមុខគូប្រជែង Ferrari ចំនួន៦៣ពិន្ទុ។ Mercedes ឈរលេខ៣ដដែលដោយរកបាន២០៤ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8735.txt
|
ខ្សែប្រយុទ្ធបិសាចក្រហម Manchester United Marcus Rashford អះអាងថា ការចូលរួមការហ្វឹកហាត់ត្រៀមបើករដូវកាលថ្មីស្ថិតក្រោមការគ្រប់គ្រងលោក Erik ten Hag នឹងជួយគេវិលត្រលប់ទៅភាពខ្លាំងដូចកាលពីមុនវិញ។ Rashford ក៏អះអាងថា បានត្រៀមខ្លួនរួចរាល់ និងផ្តោតអារម្មណ៍សម្រាប់ Premier league។
|
Rashford បង្ហាញទម្រង់លេងមិនសូវបានល្អឡើយ នារដូវកាល ២០២១-២២ កន្លងទៅ ដោយរូបគេរកបានត្រឹមតែ៤គ្រាប់ប៉ុណ្ណោះក្នុងការបង្ហាញខ្លួន២៥លើក។ មានពេលវេលាលេងត្រឹមតែរយៈពេល ១,២៣២នាទី នៅ Premier league ខ្សែប្រយុទ្ធវ័យ២៤ឆ្នាំ ត្រូវបានកាត់ឈ្មោះចេញពីក្រុមជម្រើសជាតិអង់គ្លេស អំឡុងការប្រកួតព្រឹត្តិការណ៍ UEFA Nations league កាលពីខែមិថុនាថែមទៀត។ សហព័ន្ធបាល់ទាត់អង់គ្លេសក៏បានដាស់តឿនកីឡាករទាំងពីរឱ្យខិតខំហ្វឹកហាត់ឡើងវិញដើម្បីមានឈ្មោះទៅព្រឹត្តិការណ៍ World Cup នៅកាតា។ បើតាមគេហទំព័រផ្លូវការរបស់ក្លិប ខ្សែប្រយុទ្ធសញ្ជាតិអង់គ្លេសរូបនេះ ថារូបគេបានត្រៀមខ្លួនខ្លាំងដោយមិនបានសម្រាកឡើយអំឡុងវិស្សមកាល ហើយរូបគេរំពឹងអាចរីកចម្រើនទម្រង់លេងជាថ្មីពីការហ្វឹកហាត់របស់លោក Ten Hag។ «ពិតណាស់ខ្ញុំមិនមានពេលសម្រាកច្រើនឡើយអំឡុងវិសម្សកាលរដូវក្តៅ ដូច្នេះវារាងប្លែកកបន្តិចដោយសារខ្ញុំបានរៀបចំគម្រោងរបស់ខ្ញុំ ហើយហ្វឹកហាត់ឱ្យបានយូរជាងពេលមុនដើម្បីទម្រង់លេងដ៏ល្អមួយមកវិញ។ […] ខ្ញុំមិនគិតថាខ្ញុំធ្លាប់មានការហ្វឹកហាត់ត្រៀមបើករដូវកាលថ្មីដ៏ល្អបែបនេះឡើយ ចាប់តាំងពីឆ្នាំ ២០១៩ ហើយខ្ញុំបានត្រៀមខ្លួនរួចរាល់ និងផ្តោតអារម្មណ៍សម្រាប់ការប្រកួតរដូវកាលថ្មី Premier League។» នេះបើតាមសម្តី Rashford។ លើសពីនេះខ្សែប្រយុទ្ធវ័យ២៤ឆ្នាំ ក៏បានអះអាងបន្ថែមថា ក្រុមទាំងមូលរីករាយដែលបានវិលទោជំរុំហ្វឹកហាត់ម្តងទៀត និងទទួលបានការណែនាំច្រើនពីលោក Ten Hag ចំពោះការលេងជាក្រុមឱ្យបានល្អ និងឱ្យចូលចិត្តរាល់ការប្រកួតរបស់ក្រុម។ សូមរំលឹកថា ក្រុមបិសាចក្រហមនឹងធ្វើដំណើរសម្រាប់ការប្រកួតមិត្តភាពមុនបើករដូវកាលថ្មីនៅថ្ងៃទី ៧ខែសីហា ក្នុងនោះក៏មានការប្រកួតទល់ក្រុម Liverpool នៅប្រទេសថៃ និងប្រកួតដ៏ខ្លាំងចុងក្រោយមួយទៀតទល់ក្រុម Atletico Madrid នាចុងខែកក្កដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8736.txt
|
លោក Erik ten Hag ថ្ងៃទី១២ ខែកក្កដា បានផ្ដាំកីឡាករឱ្យខិតខំហ្វឹកហាត់បន្ថែមទៀត ដើម្បីកែប្រែកំហុស ទោះបីឈ្នះក្រុម Liverpool លទ្ធផល ៤-០ នៃការប្រកួតមិត្តភាពនៅក្នុងប្រទេសថៃ។
|
Manchester United នៅវគ្គទីមួយអាចមានឱកាសបើកការនាំមុខរហូតដល់ទៅ ៣គ្រាប់លើក្រុម Liverpool ក្នុងការប្រកួតមិត្តភាពត្រៀមបើករដូវកាលនៅទីក្រុងបាងកក ប្រទេសថៃ។ ៣គ្រាប់របស់បិសាចក្រហមធ្វើបានដោយកីឡាករ Jadon Sancho នាទី១២ Fred នាទី៣០ និង Anthony Martial នាទី៣៣ លើសពីការរំពឹងទុករបស់លោក Ten Hag។ វគ្គទីពីរកីឡាករវ័យក្មេងក្រុមបិសាចក្រហម Facundo Pellistri រកបានគ្រាប់ទី៤។ បិសាចក្រហមឆ្មក់ឱកាសរកគ្រាប់បាល់នាំមុខលើក្រុមហង្សក្រហមរបស់លោក Jurgen Klopp ដែលបានដាក់កីឡាករយុវជនច្រើនរូប ឱ្យចូលរួមប្រកួតនៅវគ្គទីមួយ មុនពេលផ្លាស់ចូលកីឡាករសំខាន់ៗ ឱ្យចូលប្រកួតដូចជា Mohamed Salah, Virgil van Dijk និង Darwin Nunez ឱ្យចូលប្រកួតក្នុងនាទី៦១ ដើម្បីអាចស្វែងរកគ្រាប់បាល់មកវិញ។ គ្រូបង្វឹកសញ្ជាតិហូឡង់រូបនេះ មើលឃើញពីភាពវិជ្ជមានរបស់ទម្រង់លេងក្រុម Man United ក្រោយពេលឈ្នះលើក្រុមគូប្រជែងមួយដ៏ខ្លាំង។ ប៉ុន្តែគ្រូបង្វឹកវ័យ ៥២ឆ្នាំរូបនេះថា ក្រុមត្រូវការពេលវេលាបន្ថែមទៀត ដើម្បីពង្រឹងសមត្ថភាព។ «ខ្ញុំសប្បាយចិត្តជាមួយប្រកួតដំបូង ហើយខ្ញុំដឹងច្បាស់ថាយើងមានកីឡាករល្អច្រើន តែពេលនេះយើង គឺជាក្រុមកំពុងស្ថិតក្នុងការកសាងឡើងវិញ ដូចដែលខ្ញុំបាននិយាយពីមុន ក្រុមយើងមានសក្តានុពលរួចហើយ។ វាត្រូវការពេលច្រើនបន្ថែមទៀត ដើម្បីឱ្យក្រុមអាចលេងបានតាមអ្វីដែលខ្ញុំចង់បាន ខ្ញុំមើលឃើញកំហុសច្រើនថ្ងៃនេះ ការតាមប្រដេញដាក់សម្ពាធយកបាល់នៅមានកំហុស តែក៏មានឱកាសវិញដែលពីរឿងនេះ។»។ លោក Ten Hag និយាយប្រាប់ទូរទស្សន៍ MUTV បែបនេះ។ ក្រុម Man United ពេលនេះកំពុងតែធ្វើដំណើរឆ្ពោះទៅទឹកដីប្រទេសអូស្ត្រាលី ជាទីកន្លែងបន្ទាប់សម្រាប់ការប្រកួតមិត្តភាពទេសចរណ៍មុនបើករដូវកាល។ Man United និងជួបតទល់ជាមួយក្រុម Melbourne Victory, Crystal Palace និង Aston Villa។ Liverpool ក៏ត្រូវធ្វើដំណើរទៅប្រទេសសីង្ហបុរីដើម្បីប្រកួតទល់ក្រុម Crystal Palace នៅថ្ងៃទី១៦ ខែកក្កដា មុនពេលបន្តធ្វើដំណើរទៅជួបតទល់ក្រុម RB Leipzig និង FC Salzburg នៅប្រទេសអាល្លឺម៉ង់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8737.txt
|
ក្រុម Manchester United យកឈ្នះលើ Liverpool ក្នុងជំនួបមិត្តភាពត្រៀមបើករដូវកាលថ្មីដោយលទ្ធផល ៤-០ នៃពានរង្វាន់ Bangkok Century Cup 2022 នាកីឡដ្ឋាន Rajamangala Stadium ប្រទេសថៃ។
|
បិសាចក្រហម នៅវគ្គទីមួយបានបើកការនាំមុខរហូតដល់ទៅ ៣គ្រាប់ ដោយការវាយសម្រុកសន្ធាប់លើ Liverpool កីឡាករ Jadon Sancho រកបាននៅនាទី១២ ជាការបញ្ជូនពីខ្សែបម្រើ Bruno Fernandes, Fred នៅនាទី៣០ និង Antonia Martial នៅនាទី៣៣។ ការប្រកួតនេះទៀតសោតនៅដើមវគ្គទីមួយ ក្រុមហង្សក្រហមបានបើកការវាយសម្រុកខ្លាំងលើ Man United ប៉ុន្តែមិនមានឱកាសរកគ្រាប់បាល់បានឡើយ ដោយសារតែអ្នកចាំទី David De Gea បានជួយសង្រ្គោះបាល់ទាំងនោះ ហើយគ្រាប់បាល់ខ្លះមិនមានសំណាងដោយស៊ុតទៅត្រូវនឹងបង្គោលទី។ ជាការប្រកួតមិត្តភាពសាកល្បងកម្លាំង និងបច្ចេកទេស Liverpool ដែលដឹកនាំដោយលោក Jurgen Klopp បានផ្លាស់ប្តូរកីឡាករច្រើនរូបក្រោយពេលត្រូវក្រុមបិសាចក្រហមបើកការនាំមុខ ២គ្រាប់មុន ខណៈពេលលោក Erik ten Hag មិនបានផ្លាស់ជម្រើស១១នាក់ឡើយនៅវគ្គទីមួយ។ បញ្ចប់វគ្គទីមួយ Man United នាំមុខបណ្តោះអាសន្នលើ Liverpool ៣-០។ ឈានចូលវគ្គទីពីរក្រុមហង្សក្រហមបានបើកការវាយសម្រុកជាថ្មីម្តងទៀត លើក្រុមបិសាចក្រហមដែលបានផ្លាស់ប្តូរកីឡាករយុវជនជាច្រើនរូបឱ្យចូលលេង។ ការប្រកួតបានអូសបន្លាយដល់នាទី៦១ Liverpool បានផ្លាស់ប្តូរកីឡាករសំខាន់ៗ ដូចជាខ្សែការពារ Virgil Van Dijk, Trende Alexander Arnold, Anderson, ខ្សែបម្រើ Thiago Alcantara ខ្សែប្រយុទ្ធ Mohamed Salah និងកីឡាករចំណូលថ្មី Darwin Nunez ដើម្បីអាចមានឱកាសស្វែករកគ្រាប់បាល់មកវិញតាមក្រុមបិសាចក្រហម។ ទោះបីជាផ្លាស់ប្តូរកីឡាករល្អៗចូលច្រើននាក់ពីដើមវគ្គទីពីរមកក្តី Man United ដែលសម្បូរទៅដោយកីឡាករយុវជនអាចស្វែករកគ្រាប់ទី៤ ដោយកីឡាករវ័យក្មេង Facundo Pellistri នៅនាទី៧៦។ គ្រាប់ទី៤ នេះគឺការបញ្ជូនដោយកីឡាករ Amad Traore និងរួមចំណែកដោយខ្សែការពារ Eric Baily ដែលដណ្តើមបាល់បានពីការវាយបកក្រោយពេលការសម្រុករបស់ Liverpool ហើយរបូតបាល់។ លទ្ធផល ៤-០ បានរក្សាដល់នាទី៨២ ហង្សក្រហមទទួលបានបាល់ពិន័យ Freekick ដោយ Salah ជាអ្នករ៉ាប់រងការទាត់បាល់នេះ ប៉ុន្តែក្រុមបិសាចក្រហមស្ថិតក្រោមដឹកនាំរបស់លោក Ten Hag បានរៀបចំប្រព័ន្ធតំបន់ការពារបានយ៉ាងល្អ។ ក្រុម Liverpool បន្តដាក់សម្ពាធប៉ុន្តែគ្មានលទ្ធផលប្រែប្រួល រហូតការប្រកួតត្រូវបានបញ្ចប់ ដោយ Man United ឈ្នះដោយលទ្ធផល ៤-០ លើ Liverpool។ បិសាចក្រហមឈ្នះការប្រកួតក្នុងជំនួបដ៏សំខាន់មួយ ប៉ុន្តែទម្រង់លេងរបស់ក្រុមហាក់មិនទាន់មានភាពល្អប្រសើរខ្លាំងឡើងវិញនៅឡើយ ស្របពេលដែលក្រុមយក្សអង់គ្លេសមួយនេះត្រូវការពេលវេលាបន្ថែមដើម្បីហ្វឹកហាត់ សម្របខ្លួនក្រោមការគ្រប់គ្រងរបស់លោក Erik ten Hag ដែលជាអ្នកចាត់ការថ្មី។ សូមជម្រាបថាក្រោយបញ្ចប់ការប្រកួតមិត្តភាពក្នុងប្រទេសថៃនេះរួច Liverpool ត្រូវធ្វើដំណើរទៅកាន់ទឹកដីសិង្ហបុរីបន្តដើម្បីត្រៀមខ្លួនប្រកួតមិត្តភាពទល់ក្រុម Crystal Palace នៅថ្ងៃទី១៦ ខែកក្កដា។ ចំណែកបិសាចក្រហម ត្រូវធ្វើដំណើរបន្តទៅអូស្ត្រាលីដើម្បីបន្តការប្រកួតលក្ខណៈមិត្តភាពដែលខ្លួនមានគ្រោងទុកសម្រាប់រដូវកាលថ្មីនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8738.txt
|
កីឡាករ Charles Leclerc របស់ក្រុមប្រណាំង Ferrari ប្រជែងឈ្នះម្ចាស់ការពារតំណែងជើងឯក Max Verstappen ក្នុងកម្មវិធី Austrian Grand Prix។
|
នាកាប្រណាំងនៅទីលានទី១១ នៃព្រឹត្តិការណ៍ប្រណាំងរថយន្តពិភពលោកឆ្នាំ២០២២ ដែលធ្វើឡើងនៅអូទ្រីស ថ្ងៃទី១០ ខែកក្កដា អ្នកប្រណាំង Leclerc បានរកឃើញជ័យជម្នះលើកទី៣របស់គេ ដោយប្រើថេរវេលា ១ម៉ោង ២៤នាទី និង២៤វិនាទី។ ម្ចាស់ការពារតំណែងជើងឯក Verstappen របស់ Red Bull បញ្ចប់ក្នុងចំណាត់ថ្នាក់ទី២ ខណៈ Lewis Hamilton ដែលបើកបរឱ្យក្រុម Mercedes ទទួលបានលេខរៀងទី៣។ Carlos Sainz របស់ក្រុម Ferrari ដែលឈ្នះការប្រណាំងជាលើកដំបូងក្នុងអាជីពនៅអង់គ្លេសសប្តាហ៍មុន មិនស្ថិតក្នុងលំដាប់ពិន្ទុនៅការប្រណាំងនេះទេ ដ្បិតមានបញ្ហាមាស៊ីនរថយន្ត។ Leclerc អ្នកបើកបរឱ្យក្រុម Ferrari សញ្ជាតិម៉ូណាកូ ដែលជាគូប្រជែងដ៏លេចធ្លោរបស់អ្នកប្រណាំងហូឡង់ Verstappen នៅរដូវកាលនេះ បង្កើនក្តីសង្ឃឹមឡើងវិញ តាមរយៈជ័យជម្នះនៅប្រទេសអូទ្រីសនេះ។ Leclerc បានកាត់បន្ថយការនាំមុខរបស់ Verstappen មកត្រឹម៣៨ពិន្ទុវិញ។ ឆ្លងកាត់ការប្រណាំង១១លើក Verstappen នាំមុខកំពូលតារាង F1 ដដែលជាមួយពិន្ទុសរុប ២០៨ពិន្ទុ តាមពីក្រោយដោយ Leclerc ដែលមាន១៧០ពិន្ទុ។ Perez មិត្តរួមក្រុម Red Bull ស្ថិតនៅចំណាត់ថ្នាក់ទី៣ មាន១៥១ពិន្ទុ ខណៈម្ចាស់ជើងឯក៧សម័យ Hamilton នៅលេខ៦មាន១០៩ពិន្ទុ។ ផ្នែកគ្រឿងម៉ាស៊ីនវិញ Ferrari ក៏បានបន្ថយពិន្ទុនាំមុខរបស់ Red Bull ផងដែរសម្រាប់ការប្រណាំងនៅទីលានទី១១នេះ។ Red Bull ឈកំពូលតារាង F1 ៣៥៩ពិន្ទុ នាំមុខគូប្រជែង Ferrari ចំនួន៥៦ពិន្ទុ។ Mercedes រក្សាលេខ៣ដដែលដោយរកបាន២៣៧ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8739.txt
|
Raheem Sterling ខ្សែប្រយុទ្ធ Manchester City យល់ព្រមទៅចូលរួមជាមួយ Chelsea ក្នុងតម្លៃផ្ទេរ ៥៣លានដុល្លារ។ យកបាន Sterling ហើយតែក្រុមរហ្សនាមតោខៀវកំពុងចរចានាំយក Cristiano Ronaldo ដែលចង់ចាកចេញពី Manchester United ថែមទៀត។
|
បើតាមសារព័ត៌មាន The Athlantic Sterling ដែលនៅសល់កិច្ចសន្យារយៈពេលមួយឆ្នាំនៅ Man City យល់ព្រមលក្ខខណ្ឌផ្ទាល់ខ្លួនជាមួយ Chelsea រួលរាល់ហើយ ដោយរង់ចាំតែកិច្ចព្រមព្រៀងរវាងក្លិប និងក្លិបប៉ុណ្ណោះ។ Thomas Tuchel អ្នកចាត់ការទូទៅ Chelsea ចង់បានខ្សែបម្រើអង់គ្លេសរូបនេះ ទៅបំពេញចន្លោះតំបន់ប្រយុទ្ធ ស្របពេល Sterling មិនសប្បាយចិត្តនៅ Etihad ដូចគ្នា។ លោក Pep Guardiola អ្នកចាត់ការទូទៅក្រុមមេឃខៀវលើកឡើងជុំវិញការផ្ទេររបស់ Sterling ថាលោកក៏មិនចង់ទុកកីឡាករដែលមិនសប្បាយចិត្តជាមួយក្រុមដូចគ្នា។ «ខ្ញុំមិនចូលចិត្តរក្សាកីឡាករដែលមិនសប្បាយចិត្ត ហើយបើកចំហរក្នុងការអនុញ្ញាតឱ្យរូបគេ [Sterling] ចាកចេញនៅរដូវកាលថ្មីនេះ។ សូម្បីតែគូប្រជែង Premier League ដូចជា Chelsea ក៏យើងសុខចិត្តអនុញ្ញាតឱ្យរូបគេទៅចូលរួមដែរ»។ នេះជាការលើកឡើងរបស់អ្នកចាត់ការសញ្ញាតិអេស្ប៉ាញដែលជួយ Man City ការពារជើងឯកលីគកំពូលអង់គ្លេសរដូវកាលមុន។ ស្របពេលគ្នានេះដែរ តោខៀវ Chelsea ក្រោមការគ្រប់គ្រងរបស់ម្ចាស់ថ្មីលោក Todd Boehly បានទាក់ទងទៅកាន់ Ronaldo ដែលបានប្រកាសចង់ចាកចេញពី Old Trafford ដើម្បីពង្រឹងតំបន់ប្រយុទ្ធ។ ខ្សែប្រយុទ្ធសញ្ជាតិព័រទុយហ្កាល់ វ័យ៣៧ឆ្នាំ ដែលបានចាកចេញពី Juventus ទៅចូលរួមជាមួយ Man Utd រដូវកាលមុននៅសល់កិច្ចសន្យា១ឆ្នាំទៀត។ យ៉ាងណា រូបគេមិនសប្បាយចិត្តក្នុងការបន្តជាមួយក្រុមបិសាចក្រហមទៀតឡើយ ដោយមានការលើកឡើងថារូបគេចង់លេង Champions League និងខ្លះថាដោយសារ Man Utd កាត់ប្រាក់ឈ្នួល២៥ភាគរយ នៃប្រាក់ឈ្នួលពេញជាង៥សែនដុល្លារក្នុងមួយសប្តាហ៍ ដ្បិតក្រុមមិនបានលេងក្របខណ្ឌអឺរ៉ុបនេះ។ បើតាមការផ្សាយរបស់ The Athletic ប្រធានក្លិប Chelsea ថ្មីលោក Boehly បានទាក់ទង លោក Jorge Mendes ភ្នាក់ងារកីឡាកររបស់ Ronaldo ដើម្បីចរចាពីលទ្ធភាពនាំយកម្ចាស់ពាន Ballon D’or ៥សម័យទៅកាន់ Stamford Bridge នៅរដូវកាលថ្មីខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_874.txt
|
អាស៊ាន និងអូស្រ្តាលី នៅថ្ងៃទី២៧ ខែតុលា បានឯកភាពបង្កើត «ភាពជាដៃគូយុទ្ធសាស្រ្តគ្រប់ជ្រុយជ្រោយ» ពីភាពជាដៃគូយុទ្ធសាស្រ្ត ដែលបានបង្កើតឡើងនៅឆ្នាំ ២០១៤។ មិនតែប៉ុណ្ណោះ អូស្រ្តាលី ក៏បានប្រកាសផ្តល់ជំនួយ ក្នុងទំហំទឹកប្រាក់ជាង ៩៣លានដុល្លារ ឬ១២៤លានដុល្លារអូស្រ្តាលី សម្រាប់គាំទ្រវិស័យសន្តិសុខរបស់អាស៊ានផងដែរ។
|
ក្នុងកិច្ចប្រជុំអាស៊ាន-អូស្រ្តាលី នាយករដ្ឋមន្រ្តីអូស្រ្តាលី លោក Scott Morrison បានថ្លែងថា កំណើនសេដ្ឋកិច្ចរបស់អាស៊ាន បានបង្ហាញពីស្ថិរភាពក្នុងតំបន់ និងវិបុលភាពរបស់អូស្រ្តាលី។ ក្នុងជំនួបកំពូលដដែលនោះ អូស្រ្តាលី និងអាស៊ាន បានសម្រេចដំឡើងកម្រិតទំនាក់ទំនងភាគីទាំងពីរ ទៅមួយកម្រិតទៀត។ ការអភិវឌ្ឍទំនាក់ទំនងបែបនេះ នឹងធ្វើឱ្យអូស្រ្តាលី មានតួនាទីកាន់តែច្រើននៅក្នុងតំបន់ ស្របពេលចិនកំពុងបង្កើនឥទ្ធិពលរបស់ខ្លួន។ «មេដឹកនាំអាស៊ាន និងអូស្រ្តាលី បានឯកភាពបង្កើតភាពជាដៃគូយុទ្ធសាស្រ្តគ្រប់ជ្រុងជ្រោយរវាងអាស៊ាន និងអូស្រ្តាលី»។ ប្រមុខការទូតអូស្រ្តាលី អ្នកស្រី Marise Payne បានអះអាងបែបនេះ នៅក្នុងបណ្តាញសង្គម
|
article_8740.txt
|
ខ្សែបម្រើ Franck Kessie ថ្ងៃទី៦ ខែកក្កដា បាននិយយថា Zlatan Ibrahimovic ដែលជាអតីតមិត្តរួមក្រុមនៅ AC Milan បានផ្តល់ដំបូន្មានល្អដល់រូបគេ មុនពេលផ្ទេរមកកាន់យក្សអេស្ប៉ាញ Barcelona។
|
កីឡាករសញ្ជាតិកូតឌីវ័រ ផ្ទេរមកកាន់ក្លិបយក្សរបស់លីគកំពូល La Liga ក្នុងនាមជាកីឡាករគ្មានតម្លៃខ្លួនពីក្រុមម្ចាស់ជើងឯក Serie A រដូវកាល ២០២១-២២ ។ ក្រោយពេលផ្ទេរមកដល់ Barca ខ្សែបម្រើ Kessie បាននិយាយថាវីរបុរសក្រុម AC Milan ខ្សែប្រយុទ្ធ Zlatan Ibrahimovic បានផ្តល់ដំបូន្មាន ក៏ដូចជាយោបល់ល្អៗដល់រូបគេមុនពេលសម្រេចផ្លាស់មកកាន់ក្លិប Barca។ «គាត់បានប្រាប់ខ្ញុំថាវាគឺជាទីកន្លែងដល់ល្អ ហើយគាត់ក៏ប្រាប់ខ្ញុំឱ្យខិតខំប្រឹងប្រែងហ្វឹកហាត់និងខំប្រឹងធ្វើការងារជាមួយ Barca។»។ Kessie និយាយប្រាប់គេហទំព័រក្លិបបែបនេះ។ តាមពិតទៅ Barca មានគម្រោងរៀបចំកម្មវិធីស្វាគមន៍កីឡាករ Franck Kessie និងការមកដល់ Andreas Christensen ទាំងពីរនាក់តែម្តង។ ប៉ុន្តែទោះជាបែបនេះក្តីប្រធានក្លិបលោក Joan Laporta បានចេញមុខអះអាងម្តងទៀតថាក្លិបមិនអាចចុះឈ្មោះកីឡាករទាំងពីរនាក់ក្នុងពេលតែមួយបានឡើយ។ ក្លិបស្ថិតនៅតំបន់ Catalonia មួយនេះក៏កំពុងស្ថិតនៅក្នុងបញ្ហាហិរញ្ញវត្ថុនៅឡើយ ហើយក្លិប Barca ក៏កំពុងតែបន្តដោះស្រាយលើបញ្ហាប្រាក់ឈ្នួលកីឡាករ ដោយបន្តការកាត់ប្រាក់ឈ្នួលកីឡាករ ដើម្បីអាចសម្របសម្រួលនាំយកកីឡាករថ្មីមកបាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8741.txt
|
អតីតខ្សែប្រយុទ្ធក្រុម Manchester United លោក Wayne Rooney បានយល់ព្រមទៅធ្វើជាអ្នកចាត់ការទូទៅនៅក្លិប DC United របស់លីគកំពូលអាម៉េរិក Major League Soccer។ បើតាមទូរទស្សន៍ ESPN ថ្ងៃទី១០ ខែកក្កដា។
|
Rooney ធ្លាប់ក្លាយជាកីឡាកររបស់ក្រុម DC United ចាប់ពីរដូវកាលឆ្នាំ ២០១៨ ដល់ ២០១៩ ក្រោយពេលចាកចេញពីក្លិប Everton ពេលបញ្ចប់រដូវកាល ២០១៧-១៨ រួច។ កាលពីដើមខែមិថុនា Rooney បានប្រកាសលាលែងពីតំណែងជាអ្នកចាត់ការក្រុម Derby County ក្រោយគ្រប់គ្រងរយៈពេល ១៧ខែ ហើយក្លិប Derby County បានជួបបញ្ហាហិរញ្ញវត្ថុត្រូវបានកាត់ឱ្យទៅលេងនៅក្របខណ្ឌលំដាប់ទី៣នៅអង់គ្លេស។ Wayne Rooney ចូលរួមជាមួយក្រុម Derby County ក្នុងនាមជាកីឡាករ និងគ្រូបង្វឹកក្នុងឆ្នាំ ២០២០ មុនត្រូវបានចូលកាន់តំណែងពេញសិទ្ធិក្នុងឆ្នាំ ២០២១។ Rooney បានពិភាក្សាជាមួយក្លិបរបស់អាម៉េរិករយៈពេលជាង១សប្តាហ៍ ហើយរូបគេក៏បានយល់ព្រមលើសំណើរកិច្ចព្រមព្រៀង ពេលនេះអ្នកចាត់ការវ័យ ៣៦ឆ្នាំរូបនេះ កំពុងរង់ចាំធ្វើឯកធ្វើដំណើររួចរាល់។ នេះបើតាមទូរទស្សន៍ ESPN ថ្ងៃទី១០។ អតីតកីឡាករក្រុមបិសាចក្រហមមួយនេះ នឹងចូលកាន់តំណែងជំនួសលោក Chad Ashton ដែលជាគ្រូបង្វឹកបណ្តោះអាសន្នចូលកាន់តំណែងកាលពីខែមេសាមក។ អំឡុងនៅជាកីឡាកររបស់ Man United លោក Rooney បានជួយរកគ្រាប់បាល់រហូតដល់ទៅ ២៥៣គ្រាប់ដល់ក្រុម ហើយជួយបិសាចក្រហមឈ្នះពានរង្វាន់ Premier League ៥លើក និង Champions League ១លើក។ បច្ចុប្បន្នក្លិប DC United កំពុងជាក្រុមស្ថិតនៅលំដាប់ទី១៤ បាតតារាង ដោយមានត្រឹមតែ ១៧ពិន្ទុពីការប្រកួតចំនួន ១៧ ហើយជំនួបចុងក្រោយគេបង្អស់កាលសប្តាហ៍មុន DC United បានចាញ់ក្រុម Philadelphia Union រហូតដល់លទ្ធផល ៧-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8742.txt
|
Cristiano Ronaldo នឹងមិនធ្វើដំណើរជាមួយក្រុម Manchester United ទៅកាន់ប្រទេសថៃ និងអូស្ត្រាលីឡើយ សម្រាប់ការប្រកួតមិត្តភាពត្រៀមបើករដូវកាលថ្មីនៃ Premier League។
|
ខ្សែប្រយុទ្ធសញ្ជាតិព័រទុយហ្គាល់ កាលពីសប្តាហ៍មុន មានកាសែតកីឡាជាច្រើនរាយការណ៍ ថា រូបគេបានស្នើក្លិបសុំចាកចេញ ប្រសិនបើមានក្លិបណាផ្សេងដាក់សំណើទិញរូបគេ។ តាមពិតទៅ Ronaldo ត្រូវបានរំពឹងថា នឹងវិលត្រលប់មកជំរុំហ្វឹកហាត់កាលពីថ្ងៃ៤ ខែកក្កដា ប៉ុន្តែរូបគេមិនវិលត្រលប់មកជំរុំហ្វឹកហាត់ Carrington វិញ ឡើយដោយលើកហេតុផលបញ្ហាគ្រូសារ។ អ្នកវិភាគរួមមានលោក Rio Ferdinand និងលោក Tony Cascarino បានមើលឃើញថា Ronaldo សុំចាកចេញនេះ មានមូលហេតុចម្បងគឺ Ronaldo មិនសប្បាយចិត្តព្រោះ Man United គ្មានកៅអី Champions League រដូវកាលក្រោយ។ រដូវកាល ២០២១-២២ Man United បញ្ចប់ចំណាត់ថ្នាក់លេខ៦ នៃ Premier League មានត្រឹមតែ៥៨ពិន្ទុ ដែលជាពិន្ទុទាបបំផុតលើកដំបូងប្រចាំប្រវត្តិសាស្ត្រក្រុម។ បើតាមកាសែត Manchester Evening News នាថ្ងៃទី៧ ខែកក្កដា ខ្សែប្រយុទ្ធវ័យ ៣៧ឆ្នាំ មិនចូលរួមធ្វើដំណើរជាមួយបិសាចក្រហម ទៅកាន់ប្រទេសថៃ និងប្រទេសអូស្ត្រាលី ដោយសារមូលហេតុគ្រួសារដដែល។ «Cristiano Ronaldo មិនធ្វើដំណើរជាមួយក្រុម Manchester United ឡើយក្នុងការធ្វើដំណើរទៅប្រកួតមិត្តភាពត្រៀមបើករដូវកាលនៅប្រទេសថៃ និងអូស្ត្រាលី នាថ្ងៃទី៨ ខែកក្កដានេះឡើយ។ Ronaldo ទទួលបានពេលវេលាសម្រាកបន្ថែមទៀត ដើម្បីដោះស្រាយបញ្ហាគ្រូសារ។»។ អ្នកនាំពាក្យក្រុម Man United ប្រាប់ទៅកាសែត Manchester Evening News បែបនេះ។ អ្នកនាំពាក្យរបស់ Man United ដដែលនេះ ក៏បានអះអាងបន្ថែមថា កិច្ចសន្យារបស់ Ronaldo ជាមួយក្រុមនៅមានរយៈពេល១រដូវកាលទៀត ហើយ Ronaldo មិនមែនសម្រាប់លក់ឡើយ។ ចាប់តាំងចូលរួមជាមួយបិសាចក្រហមក្នុងរដូវកាល ២០២១-២២ Ronaldo បានស្វែងរកគ្រាប់បាល់ចំនួន ២៤រាល់គ្រប់ការប្រកួត ប៉ុន្តែមិនអាចជួយក្រុមប្រជែងកៅអី Champions League បានឬក៏ឈ្នះពានរង្វាន់អ្វីមួយឡើយ។ បិសាចក្រហមមិនដែលស្គាល់រសជាតិឈ្នះពានរង្វាន់នានា ចាប់ពីឆ្នាំ ២០១៨ មកបច្ចុប្បន្ន។ មកដល់ពេលនេះក្លិបបាល់ទាត់ធំៗដូចជា Bayern Munich, Paris Saint Germain, Chelsea, Napoli និងក្លិបនៅលីគអាម៉េរិក MLS បានបង្ហាញចំណាប់អារម្មណ៍ក្នុងការដាក់សំណើលើ Ronaldo ខណៈពេលអតីតក្លិបចាស់ Real Madrid និង Sporting CP ក៏បង្ហាញចំណាប់អារម្មណ៍ផងដែរ។ សូមជម្រាបថា ក្រុមManchester United នឹងត្រូវជួបតទល់ជាមួយ Liverpool ដំបូងគេបង្អស់នៅថ្ងៃទី១២ ខែកក្កដា ដែលជាការប្រកួតមិត្តភាពត្រៀមបើករដូវកាល មុនពេលធ្វើដំណើរទៅអូស្ត្រាលី ដើម្បីប្រកួតទល់ក្រុម Melbourne Victory, Crystal Palace និង Aston Villa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8743.txt
|
ក្លិប Paris Saint Germain ថ្ងៃទី៥ ខែកក្កដា ប្រកាសចែកផ្លូវជាមួយលោក Mourincio Pochettino ហើយខ្លួនក៏ត្រៀមប្រកាសពីការតែងតាំងអតីតគ្រូបង្វឹកក្រុម OGC Nice លោក Christophe Galtier ជាអ្នកចាត់ការថ្មី។
|
PSG បញ្ចប់តំណែងលោក Pochettino ក្រោយពេលគ្រូបង្វឹករូបនេះ បានធ្លាក់ប្រជាប្រិយភាពក្នុងការកាន់តំណែងជាអ្នកចាត់ការ បន្ទាប់ពីក្រុមធ្លាក់ចេញពីពានរង្វាន់ UEFA Champions League ក្រោមថ្មីជើងក្រុម Real Madrid នៅវគ្គ១៦ក្រុម។ គ្រូបង្វឹកសញ្ជាតិអាហ្សង់ទីនដឹកនាំការងារនៅ PSG រយៈពេល ១៩ខែ ហើយជួយ PSG ឈ្នះពាន Ligue 1 ១លើក និងពាន French Cup ១លើក។ មុនពេលប្រកាសចែកផ្លូវគ្នានេះទៀតសោត លោក Nasser Al-Khelaifi ប្រធានក្លិប PSG ក៏ធ្លាប់បានប្រកាសម្តងរួចហើយថា ក្លិបបានតែទាត់ទងលោក Galtier ដែលជាគ្រូរបស់ក្រុម OGC Nice ដើម្បីមកជំនួសលោក Pochettino។ «Paris Saint Germain សម្រេចបញ្ចប់តួនាទីរបស់លោក Mauricio Pochettino ជាមួយក្លិប ហើយក្លិបក៏ចង់អរគុណលោក Mauricio Pochettino និងក្រុមការងារសម្រាប់ការបំពេញតួនាទីនិងការងារកន្លងមក យើងជូនពរលោកឱ្យមានអនាគតកាន់តែល្អបន្ថែមទៀត។»។ បើតាមការបង្ហោះលើគេហទំព័រ
|
article_8744.txt
|
Novak Djokovic ដណ្តើមបានពាន Wimbledon ជាលើកទី៧ តាមរយៈការយកឈ្នះ Nick Kyrgios នៅវគ្គផ្តាច់ព្រ័ត្រ។ Wimbledon ជា Grand Slam លើកទី២១ ដែល Djokovic ទទួលបានក្នុងអាជីពកីឡាវាយកូនបាល់ផងដែរ។
|
នាជំនួបវគ្គផ្តាច់ព្រ័ត្រការប្រកួតវាយកូនបាល់នៅប្រទេសអង់គ្លេស ក្នុងទីលាន Center Courtនាថ្ងៃទី១០ ខែកក្កដា Djokovic ទទួលជ័យជម្នះលើកីឡាករអូស្ត្រាលី Kyrgios ក្នុងលទ្ធផល ៣សិតទល់១សិត ៤-៦, ៦-៣, ៦-៤ និង ៧-៦ (៧/៣)។ ជ័យជម្នះនេះ បានជួយកីឡាករស៊ែប៊ីតាមស្មើកំណត់ត្រារបស់ Pete Sampras ដែលឈ្នះ Wimbledon ៧លើក និងកំពុងតាមពីក្រោយកំណត់ត្រាឈ្នះពាននេះច្រើនជាងគេរបស់ Roger Federer ចំនួន៨សម័យ។ Djokovic វ័យ៣៥ឆ្នាំ បានកើនការលើកពានកម្រិត Grand Slam ចំនួន២១លើក ដោយនាំមុខ Federer ចំនួនមួយលើក តែនៅតាមពីក្រោយ Rafael Nadal ដែលឈ្នះជាកំណត់ត្រាច្រើនជាងគេចំនួន២២លើក។ Nadal បានដកខ្លួនចេញពីព្រឹត្តិការណ៍ Wimbledon ឆ្នាំ២០២២នេះនៅវគ្គពាក់កណ្តាលផ្តាច់ព្រ័ត្រដោយសារជឺពោះ។ Djokovic ក៏ជាកីឡាករទី៤ ដែលមានប្រវត្តិឈ្នះ Wimbledon ៤សម័យជាប់គ្នាបន្ទាប់ពី Federer, Sampras និង Bjorn Borg៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8745.txt
|
ប្រព័ន្ធបច្ចេកវិទ្យា Offside ពាក់កណ្តាលស្វ័យប្រវត្តិនឹងត្រូវដាក់ឱ្យប្រើប្រាស់សម្រាប់ព្រឹត្តិការណ៍ World Cup នាប្រទេសកាតាឆ្នាំនេះតែម្តង។ នេះបើតាមសហព័ន្ធបាល់ទាត់ពិភពលោក (FIFA) ថ្ងៃទី១ ខែកក្កដា។
|
តាមការប៉ាន់ស្មានរបស់ FIFA បច្ចេកវិទ្យានេះ នឹងជួយសម្រួលដល់ការសម្រេចចិត្តពីសំណាក់អាជ្ញាកណ្តាលលើទីលាន អំឡុងពេលសម្រេចចិត្តពិន័យលើបាល់ក្នុងជំហ Offside ហើយវាក៏ជួយឱ្យចំណេញពេលវេលាដល់ការប្រកួត។ បច្ចេកវិទ្យានេះទៀតសោត នឹងជួយកាត់បន្ថយពេលវេលានៃការសម្រេចចិត្តរបស់អាជ្ញាកណ្តាលលើទីលាន ដោយពិនិត្យវីដេអូ ពីរយៈពេល៧០វិនាទី ឱ្យនៅសល់ត្រឹមតែរយៈពេល ២០ ឬ ២៥វិនាទីតែប៉ុណ្ណោះ។ ទីតាំងកាម៉េរាជាច្រើននឹងត្រូវដាក់ពង្រាយជុំវិញកីឡដ្ឋាន ដោយមានប្រព័ន្ធទំនាក់ទំនង ឬ (Chip) ស្ថិតនៅក្នុងគ្រាប់បាល់ ដើម្បីកំណត់រាល់ចលនា និងទីតាំងលើទីលានប្រកួតរបស់កីឡាករនីមួយៗ។ ទិន្នន័យទាំងអស់ពីកាមេរ៉ា ក៏ដូចជាគ្រាប់បាល់ នឹងបញ្ជូនព័ត៌មានទៅកាន់ក្រុមមន្រី្តអាជ្ញាកណ្តាលវីដេអូ ជាលក្ខណៈ 3D animation ហើយពេលការសម្រេចរបស់ VAR និងត្រូវបង្ហាញនៅលើផ្ទាំងទូរទស្សន៍យក្សក្នុងទីលាននីមួយៗ ជាលក្ខណៈ 3D animation ដូចគ្នា។ បើតាមសម្តី FIFA បច្ចេកវិទ្យានេះនឹងជួយសម្រួលការងារយ៉ាងច្រើន ដល់ការងាររបស់ក្រុមអាជ្ញាកណ្តាលវីដេអូ (VAR) សម្រាប់ការសម្រេចចិត្តពិន័យលើជំហ Offside និងចំណេញពេលវេលាដល់ការប្រកួត។ «យើងបានធ្វើការងារជាមួយប្រព័ន្ធបច្ចេកវិទ្យាវីដេអូបានយ៉ាងស៊ីសង្វាក់គ្នា ជាពិសេសទាក់ទង់នឹងការអន្តរាគមន៍អំពីការព្រួយបារម្ភភាពមិនស្មើភាពគ្នាលើទីលាន។ ប៉ុន្តែយើងក៏បានរកឃើញថាវាបានធ្វើឱ្យមានការខាតបង់ពេលវេលា អំឡុងពេលមានការត្រួតពិនិត្យកើតឡើង ចំពោះរឿង Offside។»។ លោក Pierluigi Collina ប្រធានក្រុមប្រឹក្សាអាជ្ញាកណ្តាល FIFA និយាយបែបនេះ។ បច្ចេកវិទ្យានេះក៏ត្រូវបានធ្វើតេស្តសាកល្បងរួចរាល់ នៅក្នុងព្រឹត្តិការណ៍ពានរង្វាន់ធំៗ ២ អំឡុងរយៈពេល៧ខែក្រោយមកនេះ ហើយ FIFA ក៏រំពឹងថា វាអាចដំណើរបានយ៉ាងរលូនសម្រាប់ World Cup នៅប្រទេសកាតា។ ព្រឹត្តិការណ៍ World Cup 2022 នៅកាតា នឹងចាប់ផ្តើមឡើងរយៈពេល ២៨ថ្ងៃ ពីថ្ងៃទី២០ ខែវិច្ឆិកា រហូតដល់ថ្ងៃទី១៨ ខែធ្នូ។ បច្ចេកវិជ្ជា Offside ពាក់កណ្តាលស្វ័យប្រវត្តិនេះក៏នឹងប្រើប្រាស់គ្រប់កីឡដ្ឋានដែលទទួលការប្រកួតទាំងអស់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8746.txt
|
ក្លិបតោខៀវ Chelsea ថ្ងៃទី២៦ ខែមិថុនា បានប្រកាសថាអតីតអ្នកចាំទីដ៏ខ្លាំងរបស់ខ្លួន Petr Cech នឹងចាកចេញពីតួនាទីជាទីប្រឹក្សាយោបល់ផ្នែកបច្ចេកទេសក្រុម Chelsea នៅថ្ងៃទី៣០ ខែមិថុនា ខាងមុខនេះ។
|
Petr Cech បានក្លាយជាមនុស្សដ៏លេចធ្លោចុងក្រោយគេមួយ ដែលបានសម្រេចចិត្តចាកចេញពីក្លិប ខណៈពេលម្ចាស់ក្លិបថ្មីលោក Todd Boehly បានប្រកាសអំពីការកែប្រែទម្រង់ដឹកនាំក្លិបអង់គ្លេសមួយនេះ ។ កាលពីសប្តាហ៍មុនលោក Bruce Buck ដែលជាប្រធានក្លិប និងអ្នកស្រី Marina Granovskaia នាយកផ្នែកទិញលក់កីឡាកររបស់ក្លិប បានប្រកាសលាលែងពីតំណែងរបស់ក្លិប។ អតីតអ្នកចាំទីដែលមានវ័យ៤០ឆ្នាំ រូបនេះបានវិលត្រលប់ទៅកាន់ក្រុម Chelsea កាលពីឆ្នាំ ២០១៩ បន្ទាប់ពីបានប្រកាសចូលនិវត្តន៍ពីអាជីពកីឡាបាល់ទាត់។ និយាយប្រាប់គេហទំព័រផ្លូវការរបស់ក្លិបអំពីការលាលែងពីតំណែង Petr Cech ថា រូបគេពិតជាសប្បាយចិត្តដែលកាន់តួនាទីមួយនេះ ប៉ុន្តែលោកមានអារម្មណ៍ថាដល់ពេលចាកចេញ ខណៈក្លិបស្ថិតក្រោមការគ្រប់គ្រងរបស់ម្ចាស់ថ្មី។ «វាពិតកត្តិយសដ៏ធំសម្រាប់ខ្ញុំដែលបានកាន់តួនាទីមួយនេះនៅ Chelsea រយៈពេលជាង៣ឆ្នាំមកនេះ។ ជាមួយការគ្រប់គ្រងរបស់ម្ចាស់ក្លិបថ្មី ខ្ញុំមានអារម្មណ៍ថាពេលនេះជាពេលវេលាដ៏ល្អសម្រាប់ខ្ញុំចាកចេញ។»។ Petr Cech និយាយបែបនេះ។ ក្រោយទទួលបានដំណឹងពីការចាកចេញរបស់បុរសសញ្ជាតិឆែករូបនេះ ម្ចាស់ក្លិបថ្មីលោក Boehly បានជូនពរ Cech សម្រាប់អាជីពបន្ទាប់របស់លោក ហើយមហាសេដ្ឋីអាម៉េរិករូបនេះក៏បានបញ្ជាក់ទៀតថា Cech នៅតែជាបុគ្គលមួយដែលសំខាន់បំផុតរបស់ក្លិប Chelsea។ Cech កាន់តំណែងនៅក្រៅទីលានមួយនេះ ក្នុងនាមជាអ្នកផ្តល់យោបល់រាល់ទម្រង់លេងរបស់ក្លិប ដែលស្ថិតក្រោមការគ្រប់គ្រងរបស់ម្ចាស់ក្លិបចាស់ Roman Abramovich។ ធ្លាប់រួមរស់ជាមួយ Chelsea ក្នុងនាមជាកីឡាកររយៈពេល ១១ឆ្នាំ តាំងពីឆ្នាំ២០០៤ រហូតដល់ ២០១៥ Cech បានបង្ហាញខ្លួនចំនួន ៤៩៤ប្រកួត។ Petr Cech ធ្លាប់ជួយ Chelsea ឈ្នះពានរង្វាន់ជាច្រើនដូចជា FA Cup ៤លើក, EFL Cup ៣លើក, Champions League ១លើក និង Europa League ១លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8747.txt
|
ខ្សែបម្រើ Angel Di Maria ថ្ងៃទី២៦ ខែមិថុនា បាននិយាយថា រូបគេព្រួយបារម្ភថា អាចគ្មានឈ្មោះលេងឱ្យក្រុមជម្រើសជាតិអាហ្សង់ទីនសម្រាប់ការប្រកួត World Cup 2022 នៅកាតា ស្របពេលមិនទាន់អាចរកក្លិបថ្មីបាន។
|
កីឡាករវ័យ៣៤ឆ្នាំ នៅមិនទាន់អាចរកក្លិបថ្មីបាននៅឡើយ ក្រោយចាកចេញពី Paris Saint Germain បន្ទាប់ពីផុតកិច្ចសន្យា។ Di Maria បច្ចុប្បន្នជាកីឡាករគ្មានតម្លៃខ្លួន ក្រោយរួមរស់ជាមួយក្លិបយក្សរបស់បារាំង នាទីក្រុងប៉ារីស រយៈពេល៧រដូវកាលរួចមក។ ក្នុងពេលថ្មីៗនេះ Di Maria ត្រូវបានកាសែតកីឡាជាច្រើនបានរាយការណ៍ថារូបគេត្រូវបានក្លិបសេះបង្កង់ Juventus ចាប់អារម្មណ៍ ហើយក៏ខិតជិតចុះកិច្ចសន្យារយៈពេល ១ឆ្នាំជាមួយក្លិបថែមទៀត។ កាលពីសប្តាហ៍មុនក្ លិប Atlético Rosario Central ដែលបានតែងតាំងអតីតកីឡាករជម្រើសជាតិអាហ្សង់ទីនលោក Carlos Tevez ជាអ្នកចាត់ការទូទៅ ក៏បង្ហាញចំណាប់អារម្មណ៍នាំយក Di Maria ទៅកាន់ក្លិបនៅប្រទេសកំណើតវិញ។ ទោះបីជាទទួលបានងារជាកីឡាករដ៏សំខាន់មួយរូបសម្រាប់អាហ្សង់ទីនក្តី ប៉ុន្តែក្រោយមិនទាន់អាចរកក្លិបថ្មីបាន ខ្សែបម្រើវ័យ៣៤ឆ្នាំរូបនេះ បារម្ភពីការគ្មានឈ្មោះសម្រាប់ក្រុមជម្រើសជាតិអាហ្សង់ទីនទាំង២៦រូប។ «មានតែកីឡាករម្នាក់គត់ដែលធានាថាបានចូលរួមមុននរណាទាំងអស់គឺ Lionel Messi។ រយៈពេល៤ខែរាប់ចាប់ពីពេលនេះទៅ អ្នកមិនអាចដឹងឡើយថាខ្ញុំនឹងមានឈ្មោះឬយ៉ាងណា ខ្ញុំបានផ្លាស់ប្តូរក្លិបរួចហើយពេលនេះ ខ្ញុំក៏ត្រូវស្វែងរកក្លិបថ្មីដើម្បីលេងនិងបង្កើតអារម្មណ៍ឱ្យល្អឡើងវិញ ប៉ុន្តែវាអាចមានការប្រែប្រួលបន្តទៀត។»។ Di Maria និយាយប្រាប់កាសែត TNT Sports បែបនេះ។ Di Maria គឺជាកីឡាករសញ្ជាតិអាហ្សង់ទីនទី៤ ដែលបានបង្ហាញខ្លួនបាន ១២២ប្រកួតឱ្យក្រុមជម្រើសជាតិ បន្ទាប់ពីកីឡាករ Javier Zanetti ១៤៥ប្រកួត, Javier Mascherano ១៤៧ប្រកួត និង Lionel Messi ១៦២ប្រកួត។ នារដូវកាលចុងក្រោយជាមួយ PSG ខ្សែបម្រើរូបនេះបានបង្ហាញខ្លួន ចំនួន៣១ប្រកួត និងរកបាន១៣គ្រាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8748.txt
|
លោកស្រី Nadine Dorries រដ្ឋលេខាធិការវប្បធម៌ និងជារដ្ឋមន្ត្រីកីឡាអង់គ្លេស ថ្ងៃទី២៨ ខែមិថុនា បានរំពឹងថា ស្ថាប័នកីឡានឹងត្រួតពិនិត្យគោលការណ៍ ការប្រកួតប្រជែងកីឡារបស់ស្ត្រី សម្រាប់តែមនុស្សកើតមកជាភេទស្រី ពោលគឺមិនចង់ឱ្យអត្តពលិកបុរសកែភេទ ឬភេទទី៣ ចូលរួមប្រជែងលើប្រភេទកីឡា សម្រាប់វិញ្ញាសារនារីឡើយ។ លោកស្រីរដ្ឋមន្ត្រីរូបនេះ បានលើកឡើងក្នុងកិច្ចប្រជុំជាមួយស្ថាប័នកីឡាធំៗចំនួន១៥ ក្នុងប្រទេស។
|
ការលើកឡើងរបស់លោកស្រី Dorries ធ្វើឡើងប៉ុន្មានថ្ងៃបណ្ណោះ ក្រោយពេលសហព័ន្ធកីឡាហែលទឹក (FINA)បានបោះឆ្នោតដាក់កំហិតហាមមិនឱ្យកីឡាករកែភេទ ចូលរួមប្រកួតកីឡាហែលទឹកវិញ្ញាសាររបស់ស្រ្តី។ FINA ក៏បានលើកឡើងថា ការហាមឃាត់គឺដើម្បីរក្សាសិទ្ធិស្មើគ្នានៃការប្រកួតផ្នែកបុរស និងផ្នែកស្រ្តី។ ការសម្រេចរបស់ FINA បែបនេះ បានធ្វើឱ្យសហព័ន្ធកីឡាធំៗលើពិភពលោករួមមាន សហព័ន្ធបាល់ទាត់ពិភពលោក (FIFA), សហព័ន្ធអត្តពលិកពិភពលោក (World Athletics) និងសហព័ន្ធបាល់ទាត់អាល្លឺម៉ង់ បានចាប់ផ្តើមត្រួតពិនិត្យឡើងវិញ អំពីច្បាប់ប្រកួតចំពោះកីឡាករដែលកែភេទ។ សរសេរក្នុងគេហទំព័រ
|
article_8749.txt
|
ក្លិប Paris Saint Germain ខិតជិតក្នុងការតែងតាំងលោក Christophe Galtier ជាគ្រូបង្វឹក ក្រោយលោកចាកចេញពីក្រុម OGC Nice ។ ក្លិប OGC Nice ក៏នឹងតែងតាំងលោក Lucien Favre អតីតអ្នកចាត់ការ Borussia Dortmund មកដឹកនាំក្រុមជាលើកទីពីរដែរ។
|
លោក Galtier ក្លាយជាគោលដៅទីមួយសម្រាប់គ្រប់គ្រងការងារនៅ PSG ក្រោយពេលដឹកនាំក្រុម OGC Nice បញ្ចប់ចំណាត់ថ្នាក់លេខ៥ នៅ Ligue 1 និងជួយ Nice ឡើងដល់ការប្រកួត Coupe de France វគ្គផ្តាច់ព្រ័ត្ររដូវកាលមុន។ Galtier ក៏ធ្លាក់បំបាក់ PSG កាលពីរដូវកាល ២០២០-២១ ដោយកាលនោះលោកបានដឹកនាំក្រុម LOSC Lille ឈ្នះពាន Ligue 1។ និយាយប្រាប់កាសែត Le Parisien កាលពីសប្តាហ៍មុនប្រធានក្លិប PSG លោក Nassar Al-Khelaifi បានប្រកាសថា ក្លិបបានដាក់ការចាប់អារម្មណ៍លើលោក Galtier ហើយកំពុងតែពិភាក្សាជាមួយក្រុម Nice ផងដែរ។ ចំណែកក្លិប Nice ក៏បានប្រកាសពីការចែកផ្លូវជាមួយលោក Galtier រួចហើយដែរ ហើយបានបង្ហើបអំពីគ្រូបង្វឹកថ្មីគឺលោក Lucien Favre ដែលធ្លាប់ដឹកនាំ Nice ចាប់ពីឆ្នាំ ២០១៦ដល់ឆ្នាំ ២០១៨។ «លោក Christophe Galtier ពេលនេះលែងក្លាយជាអ្នកគ្រប់គ្រងក្រុម OGC Nice ទៀតហើយ។ ហើយក្លិបក៏នឹងប្រកាសពីការមកដឹកនាំក្រុមជាថ្មីម្តងទៀតពីសំណាក់លោក Lucien Favre យើងពិតជាមានមោទនភាពខ្លាំងណាស់អំពីសេចក្តីប្រកាសមួយនេះ។» នេះបើតាមក្លិប Nice ថ្ងៃទី២៧ ខែមិថុនា។ លោក Galtier វ័យ៥៥ឆ្នាំ ធ្លាប់ដឹកនាំក្រុម Saint-Etienne រដូវកាល២០១២-១៣ ហើយឈ្នះពានរង្វាន់ Coupe de La Ligue។ លោកក៏បានឈ្នះពានរង្វាន់ជាអ្នកចាត់ការល្អប្រចាំឆ្នាំ ៣លើក ដោយក្នុងឆ្នាំ ២០១២-១៣ , ២០១៨-១៩ និង ២០២០-២១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_875.txt
|
នៅក្នុងវចនានុក្រមខ្មែរ របស់សម្តេចព្រះសង្ឃរាជ ជួន ណាត បានបញ្ជាក់ថា ពាក្យទាំងពីរនេះប្រើក្នុងន័យផ្សេងពីគ្នា។
|
១. ពាក្យ «សិទ្ធិ» មានន័យថា សេចក្តីសម្រេច, សេចក្តីសម្រេចផលឬផលសម្រេច, សេចក្តីស័ក្តិសិទ្ធិ, អំណាច, សេចក្តីអង់អាច, សេចក្តីសម្រេចតាមអំណាចច្បាប់។ ២. ពាក្យ «សិទ្ធ» មានន័យថា ដែលសម្រេចហើយ, ដែលសម្រេចតាមមាត្រាច្បាប់, ដែលស័ក្តិសិទ្ធិ, សម្បូណ៌, ពូកែ, ជំនាញ, មានប្រាជ្ញាវាងវៃ៕ [ដកស្រង់ពីវចនានុក្រមខ្មែរ សម្តេចព្រះសង្ឃរាជ ជួន ណាត (Version 2.0)] អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8750.txt
|
Wayne Rooney លាលែងពីតំណែងអ្នកចាត់ការទូទៅក្រុម Derby County ក្រោយក្រុមនេះធ្លាក់ទៅលីគទី៣ League One ដោយសារការពិន័យកាត់២១ពិន្ទុ ជុំវិញបញ្ហាហិរញ្ញវត្ថុ។
|
Derby ត្រូវបានកាត់ចេញពីលីគទី២ Championship ទៅកាន់លីគកម្រិតទី៣អង់គ្លេស ដោយសារការពិន័យ២១ពិន្ទុកាលពីរដូវកាលមុន ក្រោយរកថាបានបំពានច្បាប់ហិរញ្ញវត្ថុ។ តាមពិតទៅ Derby ក្រោមការដឹកនាំរបស់ Rooney រកបាន៥២ពិន្ទុ ប៉ុន្តែដោយសារត្រូវរងពិន័យកាត់ពិន្ទុ ទើបក្រុមនៅសល់តែ៣១ពិន្ទុ និងស្ថិតនៅចំណាត់ថ្នាក់ទី២៣ ក្នុងចំណោម២៤ក្រុម។ ក្រោយដឹកនាំក្រុមបាន១៧ខែ សម្រាប់អាជីពជាអ្នកចាត់ការទូទៅលើកដំបូង អតីតប្រធានក្រុម Manchester United និង អង់គ្លេសរូបនេះ បានសម្រេចចាកចេញពី Derby នៅថ្ងៃទី២៤ ខែមិថុនាតែម្តង។ «ថ្ងៃនេះខ្ញុំបានជួបជាមួយអ្នកគ្រប់គ្រងដើម្បីជូនដំណឹងដល់ពួកគេអំពីការសម្រេចចិត្តរបស់ខ្ញុំថាវាដល់ពេលហើយសម្រាប់ខ្ញុំក្នុងការចាកចេញពី Derby។ ពួកគេ [Derby] បានព្យាយាមយ៉ាងខ្លាំងក្នុងការផ្លាស់ប្តូរការសម្រេចចិត្តរបស់ខ្ញុំ ប៉ុន្តែខ្ញុំបានសម្រេចរួចទៅហើយ»។ នេះជាការអះអារបស់ Rooney ក្នុងសេចក្តីប្រកាសរបស់ខ្លួន។ ស្របពេលគ្នានេះ ក្លិប Derby ក៏បានប្រកាសលើវេបសាយផ្ទាល់របស់ខ្លួនផងដែរ អំពីការស្នើសុំចាកចេញរបស់ Rooney។ Rooney បានឡើងជាអ្នកចាត់ការទូទៅ Derby នៅឆ្នាំ២០២១ ក្រោយធ្វើជាកីឡាករផងដែរ និងអ្នកចាត់ការក្រុមនេះផងក្នុងមួយរយៈពេលខ្លី៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8751.txt
|
អេស្ប៉ាញនឹងមិនបង្ហាញខ្លួនក្នុងការដេញថ្លៃ ធ្វើជាម្ចាស់ព្រឹត្តិការណ៍កីឡាអូឡាំពិករដូវរងាឆ្នាំ ២០៣០ ឡើយដោយសារតែបញ្ហាជម្លោះផ្នែកនយោបាយ រវាងរដ្ឋាភិបាលនៃតំបន់ Catalonia និងតំបន់ Aragon។ នេះបើតាមប្រធានអូឡាំពិកអេស្ប៉ាញលោក Alejandro Blanco ថ្ងៃទី២១ ខែមិថុនា។
|
គំនិតផ្តួចផ្តើមក្នុងការធ្វើជាម្ចាស់ផ្ទះកីឡាអូឡាំពិករដូវរងា ត្រូវបានរាំងស្ទះ ដោយសារតែមានការខ្វែងគំនិតគ្នា រវាងប្រជាជននៅតាមតំបន់ផ្សេងគ្នាក្នុងអេស្ប៉ាញ។ ជាពិសេសចាប់តាំងពីរដ្ឋាភិបាលគាំទ្រតំបន់ Catalonia មិនចង់ឱ្យតំបន់ Aragon ដាក់បញ្ចូលជាទៅទីតាំងរួមក្នុងការដេញថ្លៃមួយនេះ ព្រោះជម្លោះនយោបាយ។ ទោះជាយ៉ាងនេះក្តី សកម្មជននៅក្នុងតំបន់ទាំងពីរនេះ បានបង្ហាញការព្រួយបារម្ភ ហើយបានព្រមានថា ការរៀបចំការប្រកួតកីឡារដូវរងានេះ អាចជះឥទ្ធិពលអាក្រក់ ដល់តំបន់ជួរភ្នំទឹកកក Pyrenees ដោយសារការប្រែប្រួលអាកាសធាតុ។ «យើងមានគូប្រជែងយ៉ាងអស្ចារ្យគឺម្ចាស់ផ្ទះធ្លាប់រៀបចំព្រឹត្តិការណ៍នេះក្នុងឆ្នាំ ២០១៦ និងឆ្នាំ ២០២០ ហើយពួកគេមិនអាចទៅរួចជាមួយយើងក្នុងការប្រជែងលើកនេះឡើយជាមួយទីក្រុងប្រជែងដ៏ខ្លាំងផ្សេងទៀត។ ប៉ុន្តែយើងបានបំផ្លាញខ្លួនឯង ក្នុងផ្ទះរបស់ខ្លួនខ្លួនឯង ហើយយើងគ្មានជម្រើសឡើយក្រៅពីដកខ្លួន យើងមិនអាចបន្តចំណាយពេលម្តងហើយម្តងទៀត ជាមួយភាពខុសគ្នាបែបនេះឡើយ។»។ លោក Blanco និយាយក្នុងសន្និសីទកាសែតបែបនេះ។ យ៉ាងណាមិញរដ្ឋាភិបាលតំបន់ Catalonia បាននិយាយថា ខ្លួននឹងរៀបចំការបោះឆ្នោតប្រជាមតិក្នុងតំបន់អំពីផែនការនៃការដេញថ្លៃមួយនេះ។ កាលពីដើមឡើយការបោះឆ្នោះប្រជាមតិបែបនេះបាន បំផ្លាញរាល់ការចង់ចេញថ្លៃធ្វើម្ចាស់ផ្ទះនៃកម្មវិធីដ៏ធំបែបនេះ ។ សូមជម្រាបដែរថា ប្រទេសជប៉ុនទីក្រុង Saporro កំពុងដាក់ការចាប់អារម្មណ៍ធ្វើជាម្ចាស់ផ្ទះអូឡាំពិកនេះ ខណៈអតីតទីក្រុងធ្លាប់រៀបចំការប្រកួតកីឡារដូវរងា Vancouver ប្រទេសកាណាដានិងទីក្រុង Salt Lake អាមេរិកក៏បានបង្ហាញចំណាប់អារម្មណ៍៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8752.txt
|
កីឡាការិនីវាយកូនបាល់បារាំង Harmony Tan នឹងត្រូវប៉ះជើងខ្លាំងរបស់អាម៉េរិក Serena Williams ក្នុងការប្រកួត Wimbledon ឆ្នាំ២០២២ ជុំទីមួយ។ យោងតាមកំណត់ត្រា WTA កីឡាការិនីរូបនេះ មានឪពុកជាវិស្វករដើមកំណើតខ្មែរ និងម្តាយជាអ្នកកាសែតសេដ្ឋកិច្ច ដើមកំណើតវៀតណាម ហើយសារព័ត៌មានមួយចំនួនបានបញ្ជាក់ថា នាងមានឈាមជ័រកាត់ចិនផងដែរ។
|
វ័យ២៤ឆ្នាំ Harmony ត្រូវចាប់ឆ្នោតប៉ះម្ចាស់ជើងឯក Grand Slam ២៣សម័យ Williams នៅជុំទីមួយតែម្តង។ លោក Sam Sumyk គ្រូបង្វឹក Harmony សោកស្តាយដែលកូនសិស្សខ្លួនបង្ហាញខ្លួនលើកដំបូងនៅ Wimbledon តែបែរជាត្រូវជួបជើងខ្លាំដូច្នេះសោះ។ មុនពេលឈានជើងចូលការប្រកួតពានរង្វាន់លំដាប់ Grand Slam នេះជាលើកដំបូង កីឡាការិនីបារាំង Harmony ដែលមានកំណើតចេញពីសែស្រឡាយខ្មែរ វៀតណាម បានតំណាងឱ្យប្រទេសបារាំងនៅក្នុងការប្រកួតជាតិ និងអន្តរជាតិជាច្រើន។ នាងទទួលបានចំណាត់ថ្នាក់ WTA អាជីពនៅឆ្នាំ២០២០នៅលេខរៀងទី៣០២ និងធ្លាក់មកលេខ១៣០នៅឆ្នាំ២០២១ និងអភិវឌ្ឍន៍ខ្លួនរហូតឈរនៅចំណាត់ថ្នាក់ទី១១៣ពិភពលោកនៅឆ្នាំ២០២២នេះ។ Harmony ដែលមានឪពុកខ្មែរ និងម្តាយវៀតណាម នឹងត្រូវតតាំងជាមួយកីឡាការិនីអាម៉េរិក Williams និងជាម្ចាស់ Wimbledon ៧សម័យនៅយប់ថ្ងៃទី២៨ ខែមិថុនានេះនៅទីលាន Center Court។ សម្រាប់លោក Sam Sumyk បើតែជាសោកស្តាយដែលសិស្សត្រូវជួបកីឡាការិនីជងចាស់ក្តី ប៉ុន្តែលោកក៏រំភើបចិត្តដែរ ព្រោះវានឹងក្លាយជារឿងមួយដ៏អស្ចារ្យ ប្រសិនបើកីឡាការិនីវ័យ២៤ឆ្នាំ អាចដណ្តើមបានជ័យជម្នះលើ Williams ដែលមានវ័យ៤០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8753.txt
|
អ្នកគាំទ្រដែលត្រូវបានកាត់ទោសពីបទឧក្រិដ្ឋ ការស្អប់ខ្ពើម និងការរើសអើងតាមបណ្តាញអ៊ីនធឺណិត ត្រូវបានហាមឃាត់មិនឱ្យចូលទស្សនាការប្រកួតក្នុងកីឡាដ្ឋាន។ នេះបើតាមអង្គការកាត់ក្តីឯករាជ្យ អង់គ្លេសនិងវែលស៍ Crown Prosecution Service ថ្ងៃទី២៩ ខែមិថុនា។
|
កន្លងមកតុលាការអង់គ្លេស បានចេញបម្រាមហាមឃាត់លើអ្នកគាំទ្របាល់ទាត់បាន ដែលបង្កបទល្មើសជាក់ស្តែងតែប៉ុណ្ណោះ។ ប៉ុន្តែនៅពេលនេះ CPS អះអាងថា ស្ថាប័នខ្លួនអាចស្នើឱ្យតុលាអង់គ្លេសដាក់ទណ្ឌកម្មកាន់តែតឹង រឹងសម្រាប់អ្នកគាំទ្រណាដែល បានប្រព្រឹត្តិអំពើដ៏គួរឱ្យស្អប់ខ្ពើម រួមទាំងមានការរើសអើង។ «បទប្បញ្ញាតិ្តថ្មីនេះ នឹងអនុញ្ញាតឱ្យមានការហាមឃាត់រាល់ទង្វើរំលោភបំពានពាក់ព័ន្ធការរើសអើងជាងសាសន៍ ឬអរិភាពគួរឱ្យស្អបផ្សេងៗដែលកើតឡើងនៅលើអ៊ីនធឺណិត។ យើងបានដើរតួរយ៉ាងសំខានក្នុងការប្រឆាំងបទឧក្រិដ្ឋនេះ ដើម្បីជួយឱ្យកីឡាកររបស់យើងបានសុវត្ថិភាពក្នុងការទស្សនា ហើយបោសសំអាត់ការស្អប់ខ្ពើមចេញពីបាល់ទាត់។»។ បើតាមសេចក្តីថ្លែងការណ៍របស់ CPS។ CPS ក៏បានអះអាងបន្ថែមថាខ្លួនក៏កំពុងតែធ្វើការងារជាមួយក្រុមមន្ត្រីប៉ូលីស ក៏ដូចជាក្លិបបាល់តាត់ កីឡាករ និង Premier League ដើម្បីស្វែងយល់អំពីរបៀបនៃការរើសអើងទាំងនេះ។ CPS ក៏នឹងស្នើឱ្យតុលាការកាត់ក្តីលើរឿងទាំងនេះ ជាពិសេសស្នើឱ្យមានច្បាប់ការពារលើជនរងគ្រោះនៃការរើសអើងផងដែរ។ មិនត្រឹមតែប៉ុណ្ណោះ បើតាមអង្គការកាត់ក្តីឯករាជមួយនេះ ជនឧក្រិដ្ឋទាំងនោះ ក៏អាចត្រូវបានហាមឃាត់មិនឱ្យចូលទស្សនាការប្រកួតក្នុងកីឡាដ្ឋាននានា រហូតដល់ទៅ ១០ឆ្នាំទៀតផង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8754.txt
|
អូស្ត្រាលីចាប់អារម្មណ៍ក្នុងការដេញថ្លៃធ្វើជាម្ចាស់ផ្ទះរៀបចំព្រឹត្តិការណ៍ AFC Asian Cup 2023 ក្រោយពេលប្រទេសចិនប្រកាសបោះបង់សិទ្ធិជាម្ចាស់ផ្ទះ ព្រោះបញ្ហារីករាលដាលកូវីដ-១៩។ នេះបើតាមសហព័ន្ធបាល់ទាត់អូស្ត្រាលី (FFA) ថ្ងៃទី២១ ខែមិថុនា។
|
«សហព័ន្ធបាល់ទាត់កីឡាកូរ៉េខាងត្បូង (KFA) កំពុងតែជំរុញការដេញថ្លៃសម្រាប់ធ្វើជាម្ចាស់ផ្ទះ AFC Asian Cup 2023។»។ នេះបើតាមសេចក្តីថ្លែងការណ៍របស់សហព័ន្ធ KFA ថ្ងៃទី២០ ខែមិថុនា។ ក្រោយការប្រកាសរបស់កូរ៉េខាងត្បូងមួយថ្ងៃ អូស្ត្រាលីជាប្រទេសទីពីរ ក៏បានបង្ហាញចំណាប់អារម្មណ៍ចង់ដេញថ្លៃធ្វើម្ចាស់ផ្ទះ Asian Cup 2023 នេះដែរ។ ប្រទេសចិនបានបោះបង់សិទ្ធិជាម្ចាស់ផ្ទះ AFC Asian Cup 2023 ដោយសារស្ថានភាពកូវីដ-១៩ ក្នុងប្រទេសមិនទាន់ធូរស្រាល ខណៈពេលព្រឹត្តិការណ៍កីឡាធំៗផ្សេងទៀត ក៏ត្រូវបានពន្យាពេល។ ទោះជាយ៉ាងនេះក្តីសហព័ន្ធបាល់ទាត់ទ្វីបអាស៊ី(AFC) ផ្ទាល់តែម្តង បានអញ្ជើញប្រទេសដែលធ្លាប់បានដេញថ្លៃ កាលពីខែឧសភាកន្លងទៅ ឱ្យមកប្រជែងដេញថ្លៃធ្វើជាម្ចាស់ផ្ទះនេះម្តងទៀត ហើយប្រទេសទាំងនោះត្រូវបញ្ជាក់ការចាប់អារម្មណ៍ដេញថ្លៃរបស់ខ្លួនឱ្យបានមុនថ្ងៃទី៣០ ខែមិថុនា។ «យើងបានពិភាក្សាជាមួយសហព័ន្ធ AFC និងរដ្ឋាភិបាលអំពីដំណើរការ និងការបង្ហាញចំណាប់អារម្មណ៍លើការដេញថ្លៃរបស់ពួកយើង។»។ នេះបើតាមអ្នកនាំពាក្យសហព័ន្ធ (FFA)។ ក្រោយពេលកិច្ចពិភាក្សរួចរាល់មក រដ្ឋាភិបាលអូស្ត្រាលីក៏បានបញ្ចេញមតិគាំទ្រសម្រាប់ការដេញថ្លៃនេះ ។ រដ្ឋមន្ត្រីកីឡាប្រទេសនេះ ក៏អះអាងថារដ្ឋាភិបាលសម្រេចចិត្តដេញថ្លៃ ហើយសហការជាមួយសហព័ន្ធយ៉ាងស្អិតរមួតថែមទៀត។ ប្រទេសអូស្ត្រាលីក្នុងឆ្នាំ ២០២៣ ក៏នឹងត្រូវរៀបចំទទួលព្រឹត្តិការណ៍បានរង្វាន់បាល់ទាត់ពិភពលោកផ្នែកស្រ្តី ឬ Women’s World Cup ជាមួយនិងប្រទេសនូវែលសេឡង់ ដែលការប្រកួតនឹងចាប់ផ្តើមពីថ្ងៃទី២០ ខែកក្កដាទៅ។ ប្រទេសស្ថិតនៅទ្វីបអាស៊ីមួយនេះក៏ធ្លាប់ឈ្នះពានរង្វាន់ Asian Cup ម្តងដែរកាលឆ្នាំ ២០១៥ ដែលជាពានលើកដំបូងប្រចាំប្រវត្តិសាស្ត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8755.txt
|
ក្លិប Watford ថ្ងៃទី២៧ ខែមិថុនា បានប្រកាសលុបចោលជំនួបមិត្តភាពទល់ក្រុមជម្រើសជាតិកាតា ក្រោយពេលមានការត្អូញត្អែរពីសំណាក់អ្នកគាំទ្រពីបញ្ហាសិទ្ធិមនុស្សនៅក្នុងប្រទេសកាតា។
|
ក្លិប Watford បានចុះកិច្ចសន្យាប្រកួតមិត្តភាពទល់ក្រុមជម្រើសជាតិកាតា សម្រាប់ការប្រកួតមិត្តភាពត្រៀមបើករដូវកាល ។ ការប្រកួតនេះ នឹងធ្វើឡើងនៅប្រទេសអូទ្រីសសប្តាហ៍ក្រោយ។ Watford ជាក្រុមធ្លាក់ចេញពីក្របខណ្ឌ Premier league រដូវកាល ២០២១-២២ ហើយត្រូវលេងនៅក្របខណ្ឌ Championship ប្រទេសអង់គ្លេស។ ទោះជាបែបនេះក្តី ព័ត៌មាននៃការប្រកួតនេះ ត្រូវបានរងការរិះគន់និងមានការត្អូញត្អែរយ៉ាងខ្លាំង ពីសំណាក់អ្នកគាំទ្ររបស់ក្រុម Watford ក្នុងនោះក៏រួមមានស្រ្តីដែលស្ថិតនៅក្រុមនារី របស់ក្លិបផ្ទាល់។ អ្នកគាំទ្របានចាត់ទុកការប្រកួតនេះជារឿងដ៏អស់សង្ឃឹមមួយ ដែលក្លិបមានការប្រកួតជាមួយកាតា ខណៈប្រទេសតំបន់មជ្ឈឹមបូពា៍មួយនេះ កំពុងត្រូវបានរងការថ្កោលទោសអំពីបញ្ហា រើសអើងអ្នកស្រលាញ់ភេទដូចគ្នា និងការរំលោភបំពានសិទ្ធិស្ត្រី។ World Cup 2022 នឹងរៀបចំឡើងនៅកាតា តែប្រទេសមួយនេះ ក៏រងការរិះគន់ខ្លាំងផងដែរ ជុំវិញបញ្ហារំលោភបំពានសិទ្ធិកម្មករចំណាកស្រុក ដែលសាងសង់កីឡដ្ឋាន។ «ការប្រកួតនោះមិនមែនត្រូវបញ្ចប់ពេលនេះឡើយ ប៉ុន្តែយើងបានយល់ច្បាស់ណាស់ថាការប្រកួតនោះនិងមិនត្រូវធ្វើឡើង ទៅតាមអ្វីដែលបានគ្រោងទុកឡើយ។»។ នេះបើតាមសេចក្តីថ្លែងការណ៍របស់ Watford។ យ៉ាងណាមិញបើតាមគេហទំព័រ Women of Watford FC ក៏បានចេញសេចក្តីថ្លែងការណ៍រួមជាមួយ Watford ដោយបានលើកឡើងថា៖«យើងពិតជារីករាយនៅពេលដែលក្លិប Watford បានស្តាប់មតិយោបល់នូវការព្រួយបារម្ភរបស់យើង ហើយបានលុបចោលការប្រកួតទល់ក្រុមកាតា។ យើងកំពុងដែលសម្លឹងមើលឱកាស ដើម្បីជួបពិភាក្សាបន្ថែមទៀតពីរឿងបញ្ហាទាំងនេះជាមួយក្លិប។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8756.txt
|
ក្លិបបាល់ទាត់ Saint-Etienne នឹងចាប់ផ្តើមការប្រកួតពានរង្វាន់ Ligue 2 របស់បារាំង ដោយត្រូវកាត់៣ពិន្ទុ និងហាមមិនឱ្យមានអ្នកចូលទស្សនាក្នុងកីឡដ្ឋានចំនួន៤ប្រកួតដំបូង។ នេះជាការពិន័យលើក្រុមនេះ ព្រោះបញ្ហាអ្នកគាំទ្រចូលអុកឡុកក្នុងចូលទីលាន ក្រោយពេលក្រុមធ្លាក់ចេញពី Ligue 1 កាលពីដើមខែមិថុនា។
|
Saint-Etienne ធ្លាក់ចេញពីលីគកំពូលបារាំងក្រោយពេលប្រកួតចាញ់ក្រុម AJ Auxerre ក្នុងលទ្ធផលទាំងពីរជើង ២-២ និងក្រុម AJ Auxerre ឈ្នះដោយលទ្ធផលស៊ុតបាល់កាត់សេចក្តី១១ម៉ែត្រដោយលទ្ធផល៥-៤ នៅវគ្គជម្រុះ Play-Off។ Saint-Etienne ជាក្រុមឈរលេខ១៨ នៅលីគកំពូលបារាំង ហើយក្រុម AJ Auxerre ជាក្រុមដែលឈរលេខ៣ នៅលីគទីពីរ ក្នុងជំនួប Play-Off នោះ។ ក្រោយការប្រកួតបញ្ចប់ភ្លាម អ្នកគាំទ្រក្រុមម្ចាស់ផ្ទះសម្រុកចូលអុកឡុកក្នុងទីលានតែម្ដង។ វីដេអូឃ្លីបមួយបានបង្ហោះដោយអ្នកចូលទស្សនាការប្រកួត បានបង្ហាញអំពីសកម្មភាពអ្នកគាំទ្របានរត់ចូលទីលានហើយដុះកាំជ្រួចភ្លើង និងគ្រាប់បែកផ្សែងចោលតម្រង់ទៅកាន់ច្រកចេញចូលរបស់កីឡាករ ហើយដុតកង់លើទីលានប្រកួត។ កីឡាកររបស់ Saint Etienne បានក្លាយជាគោលដៅរបស់អ្នកគាំទ្រទាំងនោះដែរ។ នាថ្ងៃទី២៣ ខែមិថុនា ស្ថាប័នគ្រប់គ្រងលីគបាល់ទាត់ធំៗប្រចាំបារាំង ឬ Ligue de Football Professional (LFP) បានចេញសេចក្តីប្រកាសថា ក្លិប Saint-Etienne ត្រូវបានកាត់៣ពិន្ទុ និងហាមការប្រកួតក្នុងទឹកទីចំនួន៤ប្រកួត មិនឱ្យមានអ្នកគាំទ្រចូលទស្សនាឡើយ ដែលជាជំនួបដើមរដូវកាលទាំងអស់។ ក្រោយពេលទទួលដំណឹង ក្លិបដែលមានប្រវត្តិលើកពានកំពូលបារាំង១០លើកមួយនេះ បាននិយាយថាក្លិបនឹងមិនប្តឹងជំទាស់ឡើយ ហើយស្នើឱ្យអ្នកគាំទ្របញ្ឈប់រាល់ទង្វើមិនសមរម្យក្នុងទីលានបែបនេះទៀត។ «ក្លិបបានសម្រេចចិត្តមិនប្តឹងឧទ្ធរណ៍ចំពោះការសម្រេចចិត្តរបស់ស្ថាប័ន (LFP) ព្រោះដោយសារហេតុការណ៍នោះពិតទៅតាមអ្វីដែលបានឃើញផ្ទាល់។ ក្លិបសូមអំពាវនាវទៅកាន់មនុស្សគ្រប់គ្នាឱ្យមានទំនួលខុសត្រូវ ដូច្នេះយើងរំពឹងថានឹងមិនមានទង្វើដែលមិនអាចទទួលយកបានដូចនេះកើតឡើងក្នុងកីឡដ្ឋាន Geoffroy-Guichard ម្តងទៀតឡើយ។»។ នេះបើតាមសេចក្តីថ្លែងការណ៍របស់ក្លិប Saint-Etienne៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8757.txt
|
Barcelona ថ្ងៃទី២៧ ខែមិថុនា និយាយថា ខ្លួនកំពុងសិក្សាពីលទ្ធភាពក្នុងការចាត់វិធានការផ្លូវច្បាប់លើក្រុម AS Roma ក្រោយពេលក្រុមអ៊ីតាលីមួយនេះប្រកាសមិនចូលរួមប្រកួតក្នុងពានរង្វាន់ Joan Gamper Trophy ដែលជាពានត្រៀមមុខបើករដូវកាល។
|
ក្លិបទាំងពីរបានចុះកិច្ចព្រមព្រៀងគ្នាសម្រាប់ជំនួបពាន Joan Gamper Trophy នៅកីឡដ្ឋាន Camp Nou នាថ្ងៃទី៦ ខែសីហា។ ប៉ុន្តែក្លិប Roma ដែលដឹកនាំដោយលោក Jose Mourinho ថ្ងៃទី២៧ ខែមិថុនា បានប្រកាសដកខ្លួនមិនចូលរួមប្រកួត។ បើតាមសេចក្តីថ្លែងការណ៍របស់ Roma ក្លិបបានសម្រេចចិត្តកែប្រែផែនការ នៃការប្រកួតត្រៀមបើករដូវកាលថ្មី ហើយក្លិបនឹងរៀបចំគម្រោងការប្រកួតដ៏ល្អបំផុតសម្រាប់ទាំងក្រុមបុរស និងក្រុមនារីរបស់ខ្លួនវិញ។ យ៉ាងណាមិញ ក្រោយការប្រកាសនេះ Barcelona ក៏បានឆ្លើយតបថា នឹងចាត់វិធានការតាមផ្លូវច្បាប់លើបញ្ហាដែលកើតមាននេះ។ «Roma បានសម្រេចមិនចូលរួមការប្រកួត ដោយគ្មានមូលហេតុ ហើយដកខ្លួនចេញពីកិច្ចសន្យាដែលបានព្រមព្រៀងរួចសម្រាប់ជំនួបមិត្តភាពពានរង្វាន់ Joan Gamper Trophy។ ក្លិបនឹងព្យាយាមធ្វើការងារក្នុងការស្វែងរកគូប្រកួតថ្មីសម្រាប់ឆ្នាំនេះ។ […] ក្លិបនឹងសិក្សាពីលទ្ធភាពចាត់វិធានការផ្លូវច្បាប់លើក្លិបរបស់អ៊ីតាលីមួយនេះ សម្រាប់ផលប៉ះពាល់ដល់អ្នកគាំទ្ររបស់ Barcelona នៃការដកខ្លួនរបស់ពួកគេ។» នេះបើតាមសេចក្តីថ្លែងការណ៍របស់ Barca។ ក្នុងជំនួបមិត្តភាពត្រៀមមុនបើករដូវកាលថ្មី La Liga របស់ Barcelona នឹងត្រូវជួបប្រកួតជាមួយក្រុម UE Olot, Inter Miami, Real Madrid, Juventus, New York RedBulls និង Manchester City នៅអាម៉េរិកនាខែកក្កដាខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8758.txt
|
ក្រុមហ៊ុនបដិសណ្ឋារកិច្ចសណ្ឋាគារ Accor ប្រកាសរើសបុគ្គលិកបណ្តោះអាសន្នជាង១២ម៉ឺននាក់ ពីក្រៅប្រទេសដើម្បីជួយរៀបចំបន្ទប់ជាង៦៥ម៉ឺន របស់សណ្ឋាគានៅកាតា ត្រៀមទទួលអ្នកគាំទ្ររបស់ព្រឹត្តិការណ៍ World Cup 2022។ ប្រធានក្រុមហ៊ុន Accor លោក Sebastien Bazin លើកឡើងបែបនេះថ្ងៃទី២៨ ខែមិថុនា។
|
កាតា កំពុងពង្រឹងបន្ថែមការងារដើម្បីចៀសវាងការខ្វះខាតកន្លែងស្នាក់នៅសម្រាប់អ្នកគាំទ្រ មុនពេលការប្រកួត World Cup មកដល់នាចុងឆ្នាំ ២០២២។ កាតាបានជួលក្រុមហ៊ុនបដិសណ្ឋារកិច្ច Accor ដែលជាក្រុមហ៊ុនប្រតិបត្តិការសណ្ឋាគាធំបំផុតរបស់អឹរ៉ុប ដើម្បីជួយរៀបចំកន្លែងស្នាក់នៅ។ «យើងប្តេជ្ញានឹងជួលមនុស្សច្រើននាក់ ដើម្បីជួយសម្រួលដល់ការរៀបចំបន្ទប់ជាង៦៥ម៉ឺនបន្ទប់ ស្ថិតនៅសណ្ឋាគាជាង៦០០កន្លែងនៅកាតា។ ហើយការងារទាំងនេះក៏ត្រូវបញ្ចប់វិញនៅចុងខែធ្នូក្រោយការប្រកួតបានបញ្ចប់។»។ លោក Bazin និយាយបែបនេះ។ នាយកប្រតិបត្តិក្រុមហ៊ុន Accor រូបនេះក៏បានអះអាងបន្ថែមថា ការជ្រើសរើសបុគ្គលិកផ្នែកបដិសណ្ឋារកិច្ច កំពុងតែធ្វើឡើងនៅតំបន់អាស៊ី, អនុតំបន់សាហារ៉ា, តំបន់អឺរ៉ុប និងតំបន់អាម៉េរិកខាងត្បូង ហើយក្នុងនោះក៏មានអ្នកជំនាញផ្នែកដឹកជញ្ជូន ក៏ដូចជាផ្នែកទំនាក់ទំនង។ កាលពីពាក់កណ្តាលខែមិថុនាកន្លងទៅ អ្នករៀបចំកម្មវិធី World Cup កាតាក៏បានប្រកាសគម្រោងរៀបចំការបោះតង់បែបប្រពៃណីជាង១ពាន់នៅតាមតំបន់វាលខ្សាច់ ជាយទីក្រុងឌូហាផងដែរ។ បើតាមអ្នករៀបចំកម្មវិធីដដែល បច្ចុប្បន្នបន្ទប់ស្នាក់នៅជាង១០០,០០០បន្ទប់ បានត្រៀមរួចរាល់ ដើម្បីទទួលអ្នកគាំទ្រជាមួយជម្រើសជាច្រើន។ កាតា ក៏បានត្រៀមបន្ទប់សណ្ឋាគា នៅលើកប៉ាល់ទេសចរណ៍ធំៗ២គ្រឿង ដែលមានជាង ៤ពាន់បន្ទប់ សម្រាប់ការស្នាក់នៅតាមតំបន់មាត់ទឹករបស់ប្រទេសមួយនេះ។ យ៉ាងណាមិញ តម្លៃក្នុងការស្នាក់នៅអំឡុង World Cup និងជម្រើសការស្នាក់នៅ នៅតែជាបញ្ហាចោទ ដោយសារកង្វះខាតកន្លែងស្នាក់ រួមទាំងតម្លៃថ្លៃ។ តម្លៃសម្រាប់បន្ទប់គ្រែ២ នៅតាមជាយទីក្រុងឌូហា មានតម្លៃជាង៣៩០ដុល្លារក្នុងមួយយប់ និងការស្នាក់នៅលើកប៉ាល់ទេសចេណ៍ដែលចតតាមតំបន់មាត់ទឹកជាប់ទីក្រុង ក្នុងមួយយប់តម្លៃជាង ១៦៥០ដុល្លារ។ នេះបើតាមគេហទំព័ររបសស់ភ្នាក់ងារទំនងកន្លែងស្នាក់នៅ Qatar 2022៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8759.txt
|
កីឡដ្ឋាន Mercedes-Benz Stadium ជាកីឡដ្ឋានមួយស្ថិតក្នុងចំណោមកីឡដ្ឋានចំនួន១៥ ផ្សេងទៀត សម្រាប់ត្រៀមទទួលព្រឹត្តិការណ៍ពានរង្វាន់បាល់ទាត់ពិភពលោក FIFA World Cup 2026 ដែលមានអាម៉េរិក ម៉ិកស៊ិក និងកាណាដា រួមគ្នាជាម្ចាស់ផ្ទះ។
|
កាលពីថ្ងៃទី១៦ ខែមិថុនា សហព័ន្ធបាល់ទាត់ពិភពលោក (FIFA) បានប្រកាសទីតាំងកីឡដ្ឋានចំនួន១៦ ទូទាំងប្រទេស អាម៉េរិក ម៉ិកស៊ិក និងកាណាដា ដែលត្រៀមសម្រាប់ទទួលការប្រកួត World Cup 2026។ World Cup 2026 នៅប្រទេសទាំងបីស្ថិតនៅទ្វីបអាម៉េរិកខាងជើងនេះ គឺជាប្រកួតលើកដំបូងក្នុងប្រវត្តិសាស្ត្រ FIFA ដែលមានក្រុមចំនួន៤៨ក្រុមចូលរួម ចំណែកប្រទេសជាម្ចាស់ផ្ទះទាំងបីក៏ទទួលបានកៅអីស្វ័យប្រវត្តិ។ សម្រាប់អាម៉េរិកទីក្រុងចំនួន ១១ ត្រូវបានជ្រើសរើសសម្រាប់រៀបចំការប្រកួតក្នុងនោះរួមមានទីក្រុង Atlanta, Boston, Dallas, Houston, Kansas City, Los Angeles, Miami, New York/New Jersey (រួមគ្នាតែមួយ), Philadelphia, San Francisco និងទីក្រុង Seattle។ កីឡដ្ឋាន Mercedes-Benz ជាកីឡដ្ឋានស្ថិតក្នុងទីក្រុង Atlanta នារដ្ឋ Georgia ដែលចាប់ផ្តើមការសាងសងក្នុងឆ្នាំ ២០១៤ ហើយត្រូវបានបើកឱ្យប្រើប្រាស់នៅថ្ងៃទី២៦ ខែសីហា ឆ្នាំ២០១៧។ ការសាងសង់កីឡដ្ឋានមួយនេះបានចំណាយប្រាក់ប្រមាណដល់ទៅជាង ១,៦ពានលានដុល្លារ ហើយជាកីឡដ្ឋានថ្លៃជាងគេលំដាប់ទីបួនលើពិភពលោក។ កីឡដ្ឋានដែលអាចផ្ទុកអ្នកទស្សនាដល់ទៅ ៧១,០០០នាក់នេះជាកីឡដ្ឋានថ្មីមួយដែលអាចរៀបចំព្រឹត្តិការណ៍កីឡាធំៗនានា ដូចជា National Football League (NFL)ប្រចាំអាម៉េរិក និងការប្រកួតបាល់ទាត់ក្របខណ្ឌលីគកំពូលអាម៉េរិក Major League Soccer។ កីឡដ្ឋាន Mercedes-Benz ដែលមានឈ្មោះម៉ូឌែលក្រុមហ៊ុនរថយន្តដ៏ល្បីល្បាញមួយនេះ ត្រូវបានអភិវឌ្ឍឡើងដោយក្រុមហ៊ុន Georgia World Congress Center Authority ដែលជាមជ្ឈមណ្ឌលសិន្និបាតដ៏ធំប្រចាំរដ្ឋ Georgia។ កីឡដ្ឋាននេះទៀតសោតក៏ជាទឹកដីរបស់ក្រុមកីឡាបាល់ឧបដែលស្ថិតនៅលីគ NFL ក្នុងទីក្រុង Altanta ផ្ទាល់គឺក្រុម Atlanta Falcons និងជាទឹកដីរបស់ក្រុមបាល់ទាត់ Atlanta United ប្រចាំនៅលីគកំពូល MLS។ លក្ខណៈពិសេសនៃកីឡដ្ឋាន Mercedes-Benz នេះ ជាកីឡដ្ឋានដែលអាចបើកនិងបិទដំបូងបានទៅតាមស្ថានភាពនៃអាកាសធាតុ ហើយវាអាបើកនិងបិទយ៉ាងលឿនបំផុតក្នុងរយៈពេល១២នាទីតែប៉ុណ្ណោះ។ កីឡដ្ឋានដ៏ទំនើបមួយនេះក៏បានបំពាក់នៅប្រព័ន្ធផ្ទាំងផ្សព្វផ្សាយពាណិជ្ជកម្ម LED ឌីជីថលធំជាងគេក្នុងពិភពលោកឬក៏ World Largest 360 HD Video Halo Board ហើយកីឡដ្ឋាននេះក៏បំពាក់ផ្ទាំង Solar ស្រូបពន្លឺព្រះអាទិត្យជាង ៤០០០ ដើម្បីប្រើប្រាស់អគ្គីសនីជួយដល់បរិស្ថាន។ កីឡដ្ឋានថ្មីនេះទៀតសោតមានរួមបញ្ចូលទៅដោយគ្រឿងបរិក្ខារទំនើបនិងបច្ចេកវិទ្យាជាច្រើន មានបន្ទប់ប្រណិតពិសេសជាង ២០០បន្ទប់ឬក៏ Luxury Suite ហើយក្នុងកីឡដ្ឋានក៏មានហាងអាហារ ក៏ដូចជាហាងបារ (Bars) ចំនួន២៤ និងហាងសម្ភារៈរបស់ក្លិបផ្សេងៗទៀត។ សូមជម្រាបដែរថាកីឡដ្ឋាន Mercedes-Benz មួយនេះគឺជាកីឡដ្ឋានដែលសាងសង់មកសម្រាប់ជំនួសកីឡដ្ឋានចាស់ Georgia Dome ដែលបានកម្ទេចចោលនៅថ្ងៃទី២០ ខែវិច្ឆិកាឆ្នាំ ២០១៧។ កីឡដ្ឋានមួយនេះក៏នឹងត្រៀមខ្លួនទទួលការប្រកួតព្រឹត្តិការណ៍ World Cup 2026 ដែលការប្រកួតចាប់ពីថ្ងៃទី១១ ខែមិថុនា រហូតដល់ថ្ងៃទី១២ ខែកក្កដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_876.txt
|
អ្នកជំនាញជំងឺឆ្លងកំពូលសហរដ្ឋអាមេរិកកាលពីថ្ងៃអាទិត្យ បានជំរុញឲ្យប្រជាពលរដ្ឋអាមេរិកាំងរាប់លាននាក់ដែលបានចាក់វ៉ាក់សាំង២ដូសប្រឆាំងនឹងជំងឺកូវីដ១៩រួចហើយ ចាក់ដូសជំរុញដើម្បី«ធ្វើឲ្យស្ថានភាពប្រព័ន្ធស៊ាំរបស់ពួកគេខ្ពស់បំផុត»។
|
រហូតមកទល់ពេលនេះ មនុស្ស៣៤,៥លាននាក់នៃអ្នកចាក់វ៉ាក់សាំងបាន២ដូសរួចចំនួន១៩៦លាននាក់នៅក្នុងសហរដ្ឋអាមេរិក បានទទួលការចាក់ដូសជំរុញ។ នេះបើតាមមជ្ឈមណ្ឌលគ្រប់គ្រងនិងបង្ការជំងឺ CDC របស់សហរដ្ឋអាមេរិក បើទោះបីមនុស្សប្រហែល៦០លាននាក់នៅតែមិនបានចាក់វ៉ាក់សាំងប្រឆាំងនឹងជំងឺដែលបណ្តាលមកពីវីរុសកូរ៉ូណាក៏ដោយ។ លោកវេជ្ជបណ្ឌិត Anthony Fauci នាយកវិទ្យាស្ថានជាតិនៃជំងឺឆ្លងនិងអាឡែកស៊ីរបស់សហរដ្ឋអាមេរិកនិងជាទីប្រឹក្សាកំពូលខាងវេជ្ជសាស្ត្ររបស់លោកប្រធានាធិបតី Joe Biden បានប្រាប់កម្មវិធី «This Week»នៃបណ្តាញទូរទស្សន៍ ABC ថា៖ «មិនមានការស្រពេចស្រពិលអំពីតម្រូវការនៃការចាក់ដូសជំរុញទេ ពីព្រោះតែការចុះខ្សោយបន្តិចម្តងៗនៃប្រសិទ្ធភាពនៃការចាក់វ៉ាក់សាំងលើកទីដំបូងនោះ។ លោកបាននិយាយទៀតថា ការចាក់ដូសជំរុញផ្តល់ឲ្យមនុស្សនូវរយៈពេលទប់ទល់នឹងជំងឺកាន់តែយូរឡើង ថ្វីបើគេមិនទាន់ដឹងច្បាស់ថាតើអ្នកដែលបានចាក់វ៉ាក់សាំងរួម អាចបន្តត្រូវការចាក់វ៉ាក់សាំងជារៀងរាល់៦ខែម្តងឬមួយឆ្នាំម្តងនៅថ្ងៃអនាគតក៏ដោយ។ គណៈកម្មការផ្តល់យោបល់ CDC កាលពីថ្ងៃសុក្រសប្តាហ៍មុន បានបោះឆ្នោតដោយសំឡេងឯកឆន្ទដើម្បីឲ្យចាក់វ៉ាក់សាំង ដូសជំរុញបង្ការជំងឺកូវីដ១៩ ដល់អ្នកដែលមានអាយុចាប់ពី១៨ឆ្នាំឡើងទៅទាំងអស់។ ចំនួនករណីឆ្លងកូវីដបានកើនឡើងជាថ្មីនៅក្នុងសហរដ្ឋអាមេរិក ដោយមានការឆ្លងថ្មីជាង៩០.០០០ករណីបានត្រូវកត់ត្រាក្នុងប៉ុន្មានថ្ងៃថ្មីៗនេះជារៀងរាល់ថ្ងៃ។ លោកវេជ្ជបណ្ឌិត Fauci បាននិយាយថា ការកើនឡើងនេះត្រូវគេរំពឹងទុក ដោយសារពេលស៊ីតុណ្ហភាពកាន់តែត្រជាក់ឡើងនៅក្នុងរយៈពេលប៉ុន្មានខែនៃរដូវរងា មនុស្សកាន់តែច្រើនឡើងនឹងត្រូវបង្ខាំងខ្លួននៅក្នុងផ្ទះរបស់ពួកគេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8760.txt
|
បាល់ទាត់៖ក្រុមយុវជនអាយុក្រោម ២៣ឆ្នាំ ជប៉ុនទទួលបានលេខ៣ ក្រោយឈ្នះ អូស្តា្រលី ៣-០ ក្នុងជំនួបវគ្គផ្តាច់ព្រ័ត្រពានរង្វាន់បាល់ទាត់ AFC U-23 Asian Cup នាល្ងាចថ្ងៃទី១៨ ខែមិថុនា នៅពហុកីឡដ្ឋានPakhtakor ក្រុងតាស្កិន ប្រទេសអ៊ូសបេគីស្ថាន។
|
ត្រឹមវគ្គទី១ យុវជនសុំាម៉ូរ៉ៃ ជប៉ុន ទម្លាយសំណាញ់ទី អូស្ត្រាលី ២-០ ពោលនៅនាទី៧ ខ្សែបម្រើ Kein Sato ស៊ុត១គ្រាប់ និងនាទី៣៩ បង្ករកំហុសឲ្យបាល់ចូលទីខ្លួនឯងដោយខ្សែការពារអូស្ត្រាលី Trewin។ ឈានចូលដល់នាទី៦៣ វគ្គទី២ ជប៉ុន បន្ថែមបានគ្រាប់ទី៣ ដោយខ្សែប្រយុទ្ធ Fujio ក្រោយបញ្ជូនបាល់ពី ខ្សែប្រយុទ្ធលើ Matsuki។ បញ្ចប់ការប្រកួតទាំងពីរវគ្គ ជប៉ុន ៣-០ អូស្ត្រាលី។ ខ្សែប្រយុទ្ធលេខ៩ ជប៉ុន Fujio លើកមេដាយ ក្រោយស៊ុតបញ្ចូលទី អូស្ត្រាលីវគ្គផ្តាច់ព្រ័ត្រពានរង្វាន់បាល់ទាត់ AFC U23 Sain Cup 2022(ប្រភព AFC Asian Cup) ក្រោយបញ្ចប់ការប្រកួតខ្សែការពារតំបន់កណ្តាលជប៉ុន កីឡាករ Seiya Baba បាននិយាយពាក្យអរគុណទៅកាន់អ្នកគាំទ្រទោះបីខ្លួនមិនទទួលបានមេដាយ ពានជើងឯកទ្វីបអាស៊ីយុវជនអាយុក្រោម ២៣ឆ្នាំក៏ដោយ។ កីឡាកររូបនេះបាននិយាយក្នុងវិដេអូក្លិបដ៏ខ្លីថា៖«យើងនឹងព្យាយាមបន្តទៀតក្នុងការដណ្តើមមេដាយ អរគុណអ្នកគាំទ្រ»។ គួរម្លឹកផងដែរ ជប៉ុនគ្រងដំណែងលេខ៣ ក្នុងជំនួបវគ្គផ្តាច់ព្រ័ត្រពានរង្វាន់បាល់ទាត់ AFC U-23 Asian Cup 2022 ខណៈ ម្ចាស់ផ្ទះអ៊ូសបេគីស្ថាន ត្រូវប្រជែងដំណែងជើងឯក ជាមួយក្រុមភ្ញៀវ អារ៉ាប៊ីសាអូឌីត នាល្ងាចថ្ងៃទី១៩ ខែមិថុនា នៅពហុកីឡដ្ឋាន Milliy ក្រុងតាស្កិន ប្រទេសអ៊ូបេគីស្ថាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8761.txt
|
សហព័ន្ធកីឡាបាល់ទាត់អន្តរជាតិ (FIFA) នៅថ្ងៃទី២៣ ខែមិថុនា អនុញ្ញាតឱ្យក្រុមកីឡាបាល់ទាត់ជម្រើសជាតិនីមួយៗអាចជ្រើសរើសកីឡាករបន្ថែម៣នាក់ទៀតសម្រាប់ការប្រកួត FIFIA World Cup ឆ្នាំ២០២២ នៅកាតា។ ចំនួនកីឡាករសរុបឡើងដល់២៦នាក់។
|
ការសម្រេចបន្ថែមកីឡាករពី២៣ ទៅ២៦នាក់នេះ ដោយសារ FIFA យល់ឃើញថាពេលវេលាប្រកួតកីឡាបាល់ទាត់ពិភពលោកឆ្នាំនេះខុសសព្វដង រួមទាំងផលប៉ះពាល់ដែលបង្កដោយជំងឺកូវីដ-១៩ផង។ World Cup ជាធម្មតា តែងប្រារព្វធ្វើអំឡុងខែមិថុនា និងខែកក្កដា។ ដោយឡែកនៅឆ្នាំ២០២២នេះ ត្រូវធ្វើពីថ្ងៃទី២១ ខែវិច្ឆិកា ដល់ថ្ងែទី១៨ ខែធ្នូវិញ។ នេះជាលើកដំបូងក្នុងប្រវត្តិសាស្ត្រ World Cup ដែលមានកីឡាករបម្រុងរហូតដល់១៥រូប និងមន្ត្រីកីឡា១១រូប ត្រូវបានអនុញ្ញាឱ្យអង្គុយនៅកៅអីក្រុមអំឡុងពេលប្រកួត។ យ៉ាងណាក៏ដោយ បើតាមសេចក្តីប្រកាសរបស់ស្ថាប័នគ្រប់គ្រង់កីឡាបាល់ទាត់ពិភពលោក ក្រុមទាំង៣២អាចមានសិទ្ធិយកកីឡាករត្រឹម២៣នាក់ ឬចន្លោះពី២៣ ទៅ២៦ ដើម្បីទៅកាន់ប្រទេសកាតាក៏បាន។ ការបន្ថែមកីឡាករ៣រូប ត្រូវបានសហព័ន្ធកីឡាបាល់ទាត់អឺរ៉ុប (UEFA) ធ្វើរួចមកហើយកាលពីឆ្នាំមុន ក្នុងការប្រកួតជើងឯកអឺរ៉ុប Euro ឆ្នាំ២០២០ ដោយសារជំងឺរាតត្បាតកូវីដ-១៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8762.txt
|
Manchester United កំពុងឈានដល់កិច្ចព្រមព្រៀងក្នុងការផ្ទេរយកខ្សែបម្រើ Frankie De Jong សញ្ជាតិហូឡង់ពីក្លិប Barcelona ក្នុងតម្លៃ៦៥លានអឺរ៉ូ (៦៨.៤លានដុល្លារ) ជាមួយប្រាក់បូកបន្ថែម Add-Ons ប្រមាណ ២០លានអឺរ៉ូ (២១លានដុល្លារ) ។ សារព័ត៌មាន BBC Sports រាយការណ៍បែបនេះថ្ងៃទី២៨ ខែមិថុនា។
|
ខ្សែបម្រើ Frankie De Jong បានក្លាយជាគោលដៅទីមួយក្នុងទីផ្សារដោះដូរសម្រាប់លោក Erik ten Hag ដែលជាអ្នកចាត់ការថ្មី។ ទោះមានព័ត៌មានវិជ្ជមានពីការតាមទិញក្ដី កិច្ចព្រមព្រៀងនៅមិនទាន់រួចនៅឡើយទេ ហើយក៏នៅមានបញ្ហាមួយចំនួនត្រូវដំណោះស្រាយ។ បើតាមអ្នកកាសែតដ៏ល្បីឈ្មោះ Fabrizio Romano ក្លិបបិសាចក្រហម Man United រំពឹងថានឹងអាចយកបាន De Jong ខណៈខ្លួនកំពុងតែចាប់អារម្មណ៍លើកីឡាករ Tyrell Malacia ដែលមានភ្នាក់ងារជាមួយខ្សែបម្រើរបស់ De Jong ដែរ។ ខ្សែការពារស្លាបឆ្វេងសញ្ជាតិហូឡង់វ័យ២២ឆ្នាំ Tyrell Malacia របស់ក្លិប Feyenoord បានបង្ហាញខ្លួនឱ្យក្រុមជម្រើសជាតិហូឡង់ក្នុងពានរង្វាន់ UEFA Nations League ហើយក្លាយជាគោលដៅរបស់ Man United។ Malacia ធ្លាប់ជួយក្រុម Feyenoord ឈ្នះពានរង្វាន់ Dutch Cup ឆ្នាំ ២០១៧-១៨ និង Dutch Super Cup ឆ្នាំ ២០១៩។ ចំពោះខ្សែការពារវ័យ២២ឆ្នាំ ក្រុមបិសាចក្រហមកំពុងតែប្រជែងជាមួយក្រុម Olympique Lyonnais ក្នុងតម្លៃ១៥លានអឺរ៉ូ (១៥,៨លានដុល្លារ)។ កាលពីថ្ងៃទី២៧ ខែមិថុនា កន្លងទៅ លោក Ten Hag បានចាប់ផ្តើមការហ្វឹកហាត់លើកដំបូងរបស់ក្រុមនាជំរំហ្វឹកហាត់ Carrington ជាមួយក្រុមកីឡាករឈុតធំមួយចំនួន និងកីឡាឈុតយុវជន មុនធ្វើដំណើរទៅថៃ និងអូស្ត្រាលីសម្រាប់ការប្រកួតមិត្តភាព៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8763.txt
|
សហព័ន្ធបាល់ទាត់ទ្វីបអាស៊ី (AFC) ប្រកាសពន្យារពេលកំណត់ទទួលការស្នើដេញថ្លៃធ្វើជាម្ចាស់ផ្ទះ សម្រាប់ព្រឹត្តិការណ៍ Asian Cup 2023 ជំនួសចិន។ នេះបើតាមការប្រកាសរបស់ AFC ថ្ងៃទី២៨ ខែមិថុនា។
|
ចិន ត្រូវបង្ខំចិត្តបោះបង់សិទ្ធិជាម្ចាស់ផ្ទះរបស់ខ្លួន ខណៈស្ថានភាពជំងឺកូវីដ-១៩ ក្នុងប្រទេស មិនទាន់ធូរស្រាល។ AFC ក៏ប្រកាសឱ្យប្រទេសដែលចង់ធ្វើម្ចាស់ផ្ទះ ដាក់ពាក្យបង្ហាញការចាប់អារម្មណ៍របស់ខ្លួន ត្រឹមថ្ងៃទី៣០ ខែមិថុនា។ ប៉ុន្តែនៅថ្ងៃទី២៨ ខែមិថុនា AFC ក៏ប្រកាសពន្យារពេល១៥ថ្ងៃទៀត។ «សហព័ន្ធបាល់ទាត់ទ្វីបអាស៊ី (AFC) បានពន្យារពេលកំណត់ ក្នុងការទទួលចំណាប់អារម្មណ៍ ឬ Expressions of Interest (EoI) ពីសំណាក់សមាជិក AFC ចំពោះការដេញថ្លៃធ្វើជាម្ចាស់ AFC Asian Cup 2023 ពីថ្ងៃទី៣០ ខែមិថុនា ទៅថ្ងៃទី១៦ ខែកក្កដា។»។ នេះបើតាមសេចក្តីថ្លែងការណ៍ AFC។ យ៉ាងណាមិញ មកដល់ពេលបច្ចុប្បន្ន ប្រទេសចំនួន៣ប៉ុណ្ណោះ បានបង្ហាញចំណាប់អារម្មណ៍ខ្លួន លើការដេញថ្លៃធ្វើជាម្ចាស់ផ្ទះរៀបចំ Asian Cup 2023 ក្នុងនោះរួមមាន ជប៉ុន កូរ៉េខាងត្បូង និងអូស្ត្រាលី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8764.txt
|
ខ្សែការពារ Antonio Rudiger ថ្ងៃទី២០ ខែមិថុនា បាននិយាយបង្ហើបថារូបគេបានសម្រេចចិត្តចុះកិច្ចសន្យាជាមួយ Real Madrid កាលពីខែមេសា ដោយបានបដិសេធសំណើរពី Barcelona។ Rudiger ក៏អះអាងថាការបដិសេធនោះជារឿងពិតប្រាកដ។
|
ខ្សែការពារសញ្ជាតិអាល្លឺម៉ង់រូបនេះ បានចុះកិច្ចសន្យារយៈពេល៤ឆ្នាំជាមួយក្រុមជើងឯក UEFA Champions league រដូវកាល ២០២១-២២ ក្រោយពេលរូបគេបានផុតកុងត្រាជាមួយក្លិបចាស់ Chelsea ដែលមានរយៈពេល៥ឆ្នាំរួចមក។ Rudiger ក៏បានពន្យល់ដែរថា ក្លិបអធិរាជសបានទាក់ទងមកកាន់ភ្នាក់ងារផ្ទាល់របស់គេ មុនកាលពីខែសីហាឆ្នាំ ២០២១ មកម្ល៉េះ មុនពេលជួបពិភាក្សាគ្នាម្តងទៀតក្នុងខែមេសាឆ្នាំ ២០២២ នេះ។ កីឡាករវ័យ២៩ឆ្នាំ ក៏បានបញ្ជាក់ទៀតថារូបគេសម្រេចចិត្តចូលរួមជាមួយលោក Carlo Ancelotti ហើយបានបោះបង់សំណើរពីក្រុមគូប្រជែងរបស់ Real គឺ Barca។ «នេះជាលើកដំបូងដែលខ្ញុំបាននិយាយជាមួយលោក Ancelotti កាលពីខែមេសា ហើយការពិភាក្សាគ្នានោះពិតជាសំខាន់ខ្លាំងណាស់ ដែលខ្ញុំបានសម្រេចចិត្តមកលេងឱ្យក្លិបមួយនេះ។ ក្រុមដទៃបានទាក់ទងមកខ្ញុំ ខ្ញុំក៏ឆ្លើយតបនូវអ្វីដែលខ្ញុំចង់បាន ពិតណាក៏មាន Barcelona មួយដែរ ប៉ុន្តែខ្ញុំបានប្រាប់ភ្នាក់ងាររបស់ខ្ញុំដែលជាបងប្អូនប្រុសរបស់ខ្ញុំថាខ្ញុំបានជ្រើសរើស Real។»។ Rudiger និយាយក្នុងសន្និសីទកាសែតបែបនេះ។ Antonio Rudiger មកកាន់ក្លិបយក្សអេស្ប៉ាញរូបគេទទួលបានអាវលេខ ២២ ដែលជាអាវរបស់ខ្សែបម្រើ Isco ធ្លាប់ពាក់ និងទើបតែចាកចេញពីក្លិប ហើយខ្សែការពាររូបនេះក៏នឹងត្រូវចូលរួមតំបន់ការពាររបស់ក្រុមជាមួយកីឡាករ Eder Militao និង David Alaba។ ក្រោយចាកចេញពីក្រុមតោខៀវ Rudiger បានជួយក្រុមឈ្នះពានរង្វាន់ UEFA Champions League រដូវកាល ២០២០-២១ FA Cup ឆ្នាំ ២០១៧-១៨ Europa League ឆ្នាំ ២០១៨-១៩ ពីការបង្ហាញខ្លួនឱ្យក្លិបជាង ២០០ប្រកួត រាល់គ្រប់កម្មវិធីប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8765.txt
|
Romelu Lukaku ថ្ងៃទី២៩ ខែមិថុនា បានវិលត្រលប់ចូលរួមជាមួយ Inter Milan ក្នុងនាមកីឡាករខ្ចីជើងពីក្រុម Chelsea ដោយជោគជ័យ។
|
កាលពីរដូវកាល ២០២១-២២ ខ្សែប្រយុទ្ធសញ្ជាតិបែលហ្ស៊ិកបានវិលត្រលប់ទៅទឹកដី Stamford Bridge ក្នុងតម្លៃផ្ទេរប្រមាណជាង ១០៨លានដុល្លារពីក្រុម Inter Milan។ ប៉ុន្តែ Lukaku បង្ហាញខ្លួនមិនបានល្អឡើយឱ្យក្រុមតោខៀវ ដោយលេងបានត្រឹមតែ៤៤ប្រកួត ហើយរកបានត្រឹមតែ១៥គ្រាប់ប៉ុណ្ណោះ។ Romelu Lukaku បានចូលរួមជាមួយក្លិប Inter Milan កាលពីឆ្នាំ ២០១៩ ក្នុងតម្លៃផ្ទេរ ៨៨.៥លានដុល្លារ ហើយរដូវកាល ២០២០-២០២១ ខ្សែប្រយុទ្ធវ័យ ២៩ឆ្នាំរូបនេះបានជួយក្រុមរបស់អ៊ីតាលីមួយនេះឈ្នះពានរង្វាន់ Serie A លើកដំបូងក្រោយខកខានរយៈពេល៩ឆ្នាំ។ ក្រោយពេលទៅដល់ទឹកដីអ៊ីតាលីជាថ្មី និងបានធ្វើតេស្តសុខភាពរួចរាល់ នៅថ្ងៃទី២៩ ខែមិថុនា Lukaku បានចុះកិច្ចសន្យាជាកីឡាកររបស់ក្រុម Inter Milan ជាកីឡាករខ្ចីជើង។ ខ្សែប្រយុទ្ធរូបនេះបានចាត់ទុកក្រុមអ៊ីតាលីដូចជាផ្ទះដែរ។ «ខ្ញុំពិតជាសប្បាយចិត្តពេលបានវិលមកវិញ វាប្រៀបដូចជាការមកដល់ផ្ទះវិញអ៊ីចឹង។ ទាំងគ្រួសារខ្ញុំ និងខ្ញុំពិតជារីករាយជាមួយមនុស្សនៅទៅនេះ អ្នកគាំទ្រ និងមិត្តរួមក្រុម។ ខ្ញុំពិតជាចង់ត្រលប់មកវិញ ហើយពេលនេះខ្ញុំពិតជាចង់ទៅចូលរួមជាមួយមិត្តរួមក្រុមម្តងទៀតណាស់។»។ Lukaku និយាយបែបនេះក្នុងសន្និសីទកាសែត។ ចាប់តាំងចូលរួមជាមួយ Inter កាលឆ្នាំ ២០១៩ ដល់ ២០២១ Lukaku រកបានគ្រាប់បាល់រហូតដល់ទៅ ៦៤គ្រាប់ក្នុងការបង្ហាញខ្លួន៩៥ប្រកួត។ ឆ្នាំ២០២១ ទៀតសោត ខ្សែប្រយុទ្ធវ័យ២៩ ឆ្នាំរូបនេះបានឈ្នះពានរង្វាន់កីឡាករឆ្នើមប្រចាំឆ្នាំនៅក្របខណ្ឌ Serie A៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8766.txt
|
ខ្សែប្រយុទ្ធ Kylian Mbappe ធ្លាប់ចង់ប្រកាសចូលនិវត្តន៍ពីក្រុមជម្រើសជាតិបារាំងកាលឆ្នាំ២០២០ ព្រោះការរើសអើងខ្លាំងពីសំណាក់អ្នកគាំទ្រ ក្រោយធ្វើមិនបានល្អអំឡុង Euro 2020។ ប្រធានសហព័ន្ធកីឡាបាល់ទាត់បារាំង Noel Le Graet និយាយបែបនេះថ្ងៃទី១៩ ខែមិថុនា។
|
អំឡុងព្រឹត្តិការណ៍ Euro 2020 Mbappe ខកខានស៊ុតបាល់បញ្ចូលទីលើគូប្រកួតរហូតដល់ទៅ៤ ប្រកួតជាប់គ្នា។ បារាំងធ្លាក់ចេញត្រឹមវគ្គ១៦ក្រុម ក្រោយត្រូវក្រុមស្វីសទម្លាក់ដោយការទាតក់បាល់កាត់សេចក្តីដោយលទ្ធផល៥-៤ ក្រោយស្មើគគ្នានៅម៉ោងធម្មតា។ គ្រានោះ Mbappe ជាកីឡាករមួយរូបដែលបរាជ័យក្នុងការស៊ុតបាល់ពិន័យ១១ ម៉ែត្រទល់ស្វីស។ ពាក់ព័ន្ធនឹងរឿងរ៉ាវមួយនេះ ប្រធានសហព័ន្ធបាល់ទាត់បារាំងលោក Noel Le Graet បានប្រាប់កាសែត Le Journal du Dimanche ថា ខ្សែប្រយុទ្ធវ័យ២៣ឆ្នាំ មានអារម្មណ៍ខឹងសម្បារ ហើយមិនចង់បន្តលេងឱ្យក្រុមជម្រើសជាតិទៀតឡើយ ក្រោយពីប្រឈមមុខនឹងការផ្ទុះកំហឹងពីសំណាក់អ្នកគាំទ្រ។ «ខ្ញុំបានជួបរូបគេបន្ទាប់ពីការប្រកួត Euro ។ គេមានអារម្មណ៍ថាសហព័ន្ធមិនបានការពារគេឡើយ ក្រោយពេលស៊ុតបាល់ពិន័យមិនចូល ហើយគេក៏រងការរើសអើងពីអ្នកគាំទ្រនៅតាមបណ្តាញសង្គម។ ខ្ញុំបានជួបគេនៅក្នុងការិយាល័យប្រហែល១០នាទី ពេលនោះគេមានអារម្មណ៍ខឹងយ៉ាងខ្លាំង ហើយគេបានប្រាប់ខ្ញុំថា ចង់ឈប់ពីក្រុមជម្រើសជាតិបារាំង។»។ លោក Le Graet និយាយបែបនេះ។ ខ្សែប្រយុទ្ធវ័យ២៣ឆ្នាំ ក៏បានឆ្លើយតបទៅកាន់នឹងការលើកឡើងរបស់លោក Le Graet នៅ លើ
|
article_8767.txt
|
Samuel Eto'o ប្រធានសហព័ន្ធកីឡាបាល់ទាត់កាមេរូន (CFF) នៅថ្ងៃទី២០ ខែមិថុនាត្រូវបានតុលាការអេស្ប៉ាញកាត់ទោសជាប់ពន្ធនាគាររយៈពេល២២ខែ ជុំវិញការក្លែងបន្លំពន្ធ៤លានដុល្លារ អំឡុងពេលរូបគេប្រកអាជីពនៅ Barcelona។ ប៉ុន្តែក្រោយសារភាពកំហុស Eto'o រួចខ្លួនវិញ។
|
យោងតាមការផ្សាយរបស់ទីភ្នាក់ងារព័ត៌មាន Reuters អតីតខ្សែប្រយុទ្ធ Barcelona និង Inter Milan រូបនេះ បានសារភាពពីកំហុស ប៉ុន្តែអះអាងថាខ្លួនជាជនរងគ្រោះដោយសារតែចាញ់បោកអតីតភ្នាក់ងាររបស់ខ្លួនលោក Jose Maria Mesalles។ ក្រោយសារភាព Eto'o បានយល់ព្រមបង់ប្រាក់ពិន័យចំនួន ១,៨៩ លានដុល្លារ និង៤លានដុល្លារថ្លៃពន្ធដែលរូបគេជំពាក់លើសិទ្ធិផ្បព្វផ្សាយយីហោ Puma នៅចន្លោះឆ្នាំ ២០០៦ និង ២០០៩។ នៅតុលាការ Ciudad de la Justicia ក្នុងក្រុង Barcelona ប្រទេសអេស្ប៉ាញ Eto'o ដែលសព្វថ្ងៃជាប្រធាន CFF និយាយថា៖ «ខ្ញុំទទួលស្គាល់ការពិត ហើយខ្ញុំនឹងសងនូវអ្វីដែលខ្ញុំត្រូវបង់ ប៉ុន្តែសូមអ្នកទាំងអស់គ្នាដឹងថាកាលនោះខ្ញុំនៅក្មេង ហើយខ្ញុំតែងតែធ្វើអ្វីតាមអតីតភ្នាក់ងាររបស់ខ្ញុំគឺលោក Jose Maria Mesalles ដែលខ្ញុំចាត់ទុកដូចជាឪពុក»។ ។ ក្នុងសំណំរឿងនេះដែរ លោក Mesalles ត្រូវបានកាត់ទោសឱ្យជាប់ពន្ធនាគារព្យួររយៈពេលមួយឆ្នាំ ខណៈ Eto'o ម្ចាស់ពានកីឡាករឆ្នើមរបស់អាហ្វ្រិក៤សម័យកាលរួចខ្លួនក្រោយសារភាពកំហុស និងសងប្រាក់គ្រប់ចំនួន។ អតីតខ្សែប្រយុទ្ធ Real Madrid, Inter Milan, Chelsea និង Everton វ័យ៤១ឆ្នាំរូបនេះ ជាកីឡាករចុងក្រោយបំផុតក្នុងបញ្ជីកីឡាករបរទេស និងអ្នកចាត់ការដែលត្រូវបានកាត់ទោសពីបទក្លែងបន្លំពន្ធនៅក្នុងប្រទេសអេស្ប៉ាញក្នុងប៉ុន្មានឆ្នាំថ្មីៗនេះ បន្ទាប់ពី Cristiano Ronaldo, Lionel Messi, Neymar និងអ្នកចាត់ការ Jose Mourinho៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8768.txt
|
ក្រុមបាល់ទាត់អាយុក្រោម២៣ឆ្នាំ អារ៉ាប៊ីសាអូឌីត ឈ្នះម្ចាស់ផ្ទះ អ៊ូសបេគីស្ថាន ២-០ នៅវគ្គផ្តាច់ព្រ័ត្រនៃពានរង្វាន់បាល់ទាត់ AFC U-23 Asian Cup 2022 នៅពហុកីឡដ្ឋាន Milliy ក្រុងតាស្កិន ប្រទេសអ៊ូសបេគីស្ថាន នាល្ងាចថ្ងៃទី១៩ ខែមិថុនា ឆ្នាំ២០២២។
|
ទោះបីជាមានការវាយសម្រុកគ្នាទៅវិញទៅមករវាងក្រុមម្ចាស់ផ្ទះ អ៊ូសបេគីស្ថាន និងក្រុមភ្ញៀវ អារ៉ាប៊ីសាអូឌីត នៅក្នុងវគ្គទី១ ក្តី ក៏ពុំមានគ្រាប់បាល់កើតឡើងឡើយ។ ឈានចូលវគ្គទី២ លេងបានតែ៣នាទីប៉ុណ្ណោះ ក្រុមភ្ញៀវ អារ៉ាប៊ីសាអូឌីត បានរកគ្រាប់បាល់នាំមុខ១គ្រាប់មុន ដោយខ្សែបម្រើស្លាបឆ្វេង Ahmed Al- Ghamdi នៅនាទី៤៨ បន្ទាប់ពីការបញ្ជូនបាល់ពីខ្សែការពារ Hamad Yami។ ការវាយសម្រុកគ្នាទៅវិញទៅមក នៅតែបន្តរហូតដល់នាទី៧៤ ខ្សែប្រយុទ្ធ Buriakan បានបន្ថែមគ្រាប់ទី២ ឲ្យអារ៉ាប៊ីសាអូឌីត ក្រោយបញ្ជូនបាល់ពីខ្សែបម្រើ Turki Ammar ដែលទើបប្តូរចូលជំនួស Ahmed Al- Ghamdi នៅនាទី៧២។ បញ្ចប់ការប្រកួត ក្រុមភ្ញៀវឈ្នះក្រុមម្ចាស់ផ្ទះ ២-០ គ្រងដំណែងជើងឯកពានរង្វាន់បាល់ទាត់ AFC U-23 Asian Cup 2022 ខណៈក្រុមម្ចាស់ផ្ទះបានត្រឹមទទួលជើងឯករង។ ក្រុមបាល់ទាត់ អារ៉ាប៊ីសាអូឌីត ក្លាយជាក្រុមល្អ និងកីឡាករលេងល្អក្នុងការប្រកួតពានរង្វាន់នេះ បានទៅខ្សែប្រយុទ្ធ Aiman Yahya និងអ្នកចាំទីល្អ Nawaf Alaqidi។ ចំណែកកីឡាករដែលរកគ្រាប់បាល់ច្រើនជាងគេក្នុងការប្រកួត បានទៅខ្សែប្រយុទ្ធស្លាបស្តាំ កូរ៉េខាងត្បូង Cho Young Wook ២៣ប្រកួត រកបាន ១០គ្រាប់។ គួររម្លឹកផងដែរថា អារ៉ាប៊ីសាអូឌីត គ្រងដំណែងជើងឯកជាលើកដំបូង បន្ទាប់ពីរដូវកាល ២០២០ បានត្រឹមជើងឯករងក្រោយចាញ់ យុវជនអាយុក្រោម២៣ឆ្នាំ កូរ៉េខាងត្បូង ១-០ នៅវគ្គផ្តាច់ព្រ័ត្រ នាពហុកីឡដ្ឋាន Rajamangala ទីក្រុងបាំងកក ប្រទេសថៃ៕ ដោយ៖ហៀក ឆក សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8769.txt
|
កីឡាការិនីវាយកូនបាល់ជប៉ុន Naomi Osaka សហការគ្នាជាមួយកីឡាករបាល់បោះ LeBron James បើកក្រុមហ៊ុនប្រព័ន្ធផ្សព្វផ្សាយថ្មីមួយ។ កំពូលអត្តពលិកទាំងពីរបង្កើតប្រព័ន្ធផ្សព្វផ្សាយនេះឡើង ក្នុងគោលបំណងនិយាយរឿងវប្បធម៌ជាតិសាស្រ្ត និងការលើកទឹកចិត្តមនុស្សក្នុងសង្គមជាដើម។
|
Hana Kuma ដែលបកប្រែថា «ខ្លាឃ្មុំផ្កា» ជាក្រុមហ៊ុនផ្សព្វផ្សាយរបស់ Osaka និង James ទើបបើកសម្ភោធនៅថ្ងៃទី២១ ខែមិថុនា។ Hana Kuma ដែលមានភាពជាដៃគូជាមួយ SpringHill នឹងផលិតរឿងដែលមានលក្ខណៈវប្បធម៌ជាក់លាក់ជាសកលសម្រាប់ទស្សនិកជនទាំងអស់ដើម្បីជាប្រយោជន៍ប្រើប្រាស់ក្នុងសង្គម។ ម្ចាស់ជើងឯក Grand Slam ៤សម័យ Osaka ប្រាប់កាសែត New York Times នាថ្ងៃសម្ពោធនោះថា៖«អ្វីដែលធ្វើឱ្យខ្ញុំរំភើបនោះគឺការលើកទឹកចិត្ត និងជំរុញមនុស្ស និងប្រាប់រឿងថ្មីៗ ជាពិសេសរឿងដែលខ្ញុំចង់ឃើញកាលពីខ្ញុំនៅក្មេង។ ខ្ញុំតែងតែចង់ឃើញនរណាម្នាក់ដូចខ្ញុំ។ ដែលមានឪពុកជាជនជាតិហៃទី និងម្ដាយជាជនជាតិជប៉ុន»។ Osaka វ័យ២៤ឆ្នាំ ជាប់ចំណាត់ថ្នាក់ជាអត្តពលិកស្រីដែលរកចំណូលបានច្រើនជាងគេបំផុតរបស់ពិភពលោកចំនួន៥៧លានដុល្លារក្នុងឆ្នាំ ២០២១។ ចំណូលភាគច្រើនរបស់ Osaka ទទួលបានតាមរយៈការឧបត្ថម្ភពីក្រុមហ៊ុនធំៗចំនួន១២។ ដោយឡែក James កីឡាករបាល់បោះដ៏ល្បីរបស់អាម៉េរិក ដែលលេងឱ្យក្រុម Los Angeles Lakersលើកឡើងថា ការសហការបើកក្រុមហ៊ុនប្រព័ន្ធផ្សព្វផ្សាយនេះឡើង ជាការគាំទ្រដល់ Osaka ដើម្បីសម្រេចក្តីស្រមៃរបស់នាង ដែលធ្លាប់ជួបបញ្ហាកាលពេលវ័យក្មេង។ «ខ្ញុំយកតួនាទីដែលខ្ញុំមានដើម្បីផ្តល់ជំនួយ Osaka ដើម្បីជួយផ្តល់អំណាចឱ្យនាងធ្វើរឿងដ៏អស្ចារ្យ»។ នេះជាការបញ្ជាក់របស់ LeBron James ដែលធ្លាប់ឈ្នះជើងឯក NBA ៤សម័យកាល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_877.txt
|
ប្រធានាធិបតីតួកគី តៃយីប អ៊ែរដូហ្កាន់ នៅថ្ងៃទី២៣ ខែតុលា ប្រាប់រដ្ឋមន្ត្រីការបរទេសឱ្យបណ្តេញឯកអគ្គរដ្ឋទូតនៃប្រទេសចំនួន១០រួមមានអាម៉េរិក និងអាល្លឺម៉ង់ចេញពីប្រទេស ក្រោយប្រសិតទាំងនេះបានអំពាវនាវឱ្យដោះលែងមេដឹកនាំសង្គមស៊ីវិលដែលជាប់ពន្ធនាគារ។
|
«ខ្ញុំបញ្ជាឲ្យរដ្ឋមន្ត្រីការបរទេសយើងប្រកាសឯកអគ្គរដ្ឋទូតទាំង១០រូបនេះ ជាបុគ្គលដែលមិនត្រូវបានស្វាគមន៍នៅតួកគីតទៅទៀតឱ្យបានលឿនតាមដែលអាចធ្វើទៅបាន»។ លោក តៃយីប អ៊ែរដូហ្កាន់ លើកឡើងបែបនេះដោយសំដៅដល់ដំណាក់កាលដំបូងនៃការបណ្ដេញអ្នកការទូតចេញពីប្រទេស។ ការប្រកាសរបស់លោកប្រធានាធិបតីតួកគី ធ្វើឡើងក្រោយប្រេសិតអាម៉េរិក អាល្លឺម៉ង់ កាណាដា ដាណឺម៉ាក ហ្វាំងឡង់ បារាំង ហូឡង់ នូវែលសេឡង់ ន័រវេស និងស៊ុយអែតចេញសេចក្តីថ្លែងការណ៍រួមមួយនៅថ្ងៃទី១៨ ខែតុលា ដោយអំពាវនាវឱ្យរកដំណោះស្រាយយុត្តិធម៌និងឱ្យបានលឿនទាក់ទិននឹងករណីឃុំខ្លួនសកម្មជននិងសប្បុរសជនម្នាក់លោក Osman Kavala ។ សេចក្តីថ្លែងការណ៍រួមគ្នាដ៏ក្រមអះអាងថា ការបន្តឃុំខ្លួនលោក Kavala ធ្វើឱ្យស្ថានភាពនៅតួកគីកាន់តែអាក្រក់។ បច្ចុប្បន្ន តួកគីប្រឈមមុខនឹងបញ្ហាជាច្រើនទាំងក្នុងប្រទេសនិងក្រៅប្រទេស។ តួកគីត្រូវបានបញ្ចូលទៅក្នុងបញ្ជីខ្មៅដែលផ្តល់ហិរញ្ញប្បទានដល់ការលាងលុយកខ្វក់និងភេរវកម្ម ហើយប្រឈមមុខជាមួយបណ្តាប្រទេសលោកខាងលិចដែលភាគច្រើនជាសម្ព័ន្ធមិត្តរបស់អង្គការណាតូ។ ជាមួយគ្នានេះដែរ រូបិយប័ណ្ណតួកគីក៏ធ្លាក់ចុះដោយសារការគ្រប់គ្រងសេដ្ឋកិច្ចមិនត្រឹមត្រូវ និងហានិភ័យនៃអតិផរណាខ្ពស់។ ទាក់ទងការបណ្ដេញចេញនេះ ប្រទេសបណ្តាអឺរ៉ុបមួយចំនួនបញ្ជាក់នៅល្ងាចថ្ងៃទី២៣ ខែតុលាថា ពួកគេមិនទាន់ទទួលបានការជូនដំណឹងជាផ្លូវការពីតួកគីនៅឡើយទេ។ ឯក្រសួងការបរទេសអាល្លឺម៉ង់លើកឡើងថា បច្ចុប្បន្នអាល្លឺម៉ង់កំពុងស្ថិតក្នុងការពិគ្រោះយោបល់យ៉ាងហ្មត់ចត់ជាមួយប្រទេសចំនួនប្រាំបួនដែលពាក់ព័ន្ធផ្សេងទៀត។ រីឯអ្នកនាំពាក្យក្រសួងការបរទេសអាម៉េរិកអះអាងថា អាម៉េរិកបានដឹងអំពីរបាយការណ៍នេះ ហើយកំពុងស្វែងរកការបំភ្លឺពីក្រសួងការបរទេសតួកគី។ លោក Kavala ដែលមានអាយុ៦៤ឆ្នាំ បានជាប់នៅក្នុងពន្ធនាគារដោយគ្មានការកាត់ទោសចាប់តាំងពីឆ្នាំ២០១៧ លើបទចោទប្រកាន់ពាក់ព័ន្ធនឹងការតវ៉ាប្រឆាំងរដ្ឋាភិបាលឆ្នាំ ២០១៣ និងរដ្ឋប្រហារយោធាដែលបរាជ័យក្នុងឆ្នាំ២០១៦។ ប៉ុន្តែលោក Erdogan ពណ៌នាលោក Kavala ជា ភ្នាក់ងារនៅក្នុងតួកគីរបស់មហាសេដ្ឋីជនជាតិអាម៉េរិក-ហុងគ្រី លោក George Soros ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8770.txt
|
លោក Ryan Giggs ថ្ងៃទី២០ ខែមិថុនា បានប្រកាសលាលែងពីតំណែងជាគ្រូបង្វឹកក្រុមជម្រើសជាតិវែលស៍ ខណៈរឿងក្តីអំពើហិង្សា និងប៉ុនប៉ងរំលោភលើអតីតមិត្តស្រីមិនទាន់បញ្ចប់។
|
អតីតខ្សែបម្រើក្រុម Manchester United រូបនេះ បច្ចុប្បន្នកំពុងរងការកាត់ទោស បន្ទាប់ពីត្រូវបានចោទប្រកាន់ជុំវិញរឿងរ៉ាវប្រើប្រាស់អំពើហិង្សា និងប៉ុនប៉ងរំលោភលើអតីតមិត្តស្រី ជាមួយបងប្អូនស្រីរបស់នាងមួយរូបទៀត ដោយបង្ខិតបង្ខំ។ ទោះជាយ៉ាងនេះក្តីអតីតកីឡាករក្រុមបិសាចក្រហមរូបនេះ បានច្រានចោលការចោទប្រកាន់ទាំងនេះ ហើយត្រូវបានតុលាការផ្តល់សិទ្ធិឱ្យនៅក្រៅការឃុំខ្លួន។ រឿងរ៉ាងរបស់ Ryan Giggs ត្រូវបានតុលាការ Manchester Crown កាត់ក្តីចាប់តាំងពីថ្ងៃទី២៤ ខែមករាមកម្ល៉េះ ហើយរឿងនេះ ត្រូវបានពន្យាពេលរហូតដល់ថ្ងៃទី៨ ខែសីហា ដែលជាហេតុផលជំរុញឱ្យគ្រូបង្វឹកវ័យ ៤៨ឆ្នាំរូបនេះ សម្រេចចុះចេញពីតំណែង។ និយាយក្នុងសេចក្តីថ្លែងការណ៍លោក Ryan Giggs បានអះអាងថា បញ្ហារឿងក្តីរបស់លោក មិនអាចធ្វើឱ្យប៉ះពាល់ដល់ការត្រៀមខ្លួនប្រកួត World Cup របស់ក្រុមជម្រើសជាតិវែលស៍ឡើយ។ «បន្ទាប់ពីមានការពិចារណាច្រើនលើក ខ្ញុំបានសម្រេចចុះចេញពីតំណែងរបស់ខ្ញុំ ក្នុងនាមជាអ្នកចាត់ការក្រុមជម្រើសជាតិវែលស៍។ ខ្ញុំពិតជារីករាយដែលបានដឹកនាំក្រុមជម្រើសជាតិប្រទេសខ្ញុំ តែរឿងដែលត្រឹមត្រូវសម្រាប់វែលស៍គឺការត្រៀម World Cup ព្រោះតែបញ្ហាខ្ញុំត្រូវបានពន្យាពេល ខ្ញុំមិនចង់ឱ្យមានផលប៉ះពាល់ដល់ប្រទេសខ្ញុំ ដែលកំពុងត្រៀមមខ្លួនសម្រាប់ World Cup ឡើយ។»។ បើតាមសម្តី Ryan Giggs បាននិយាយ។ ចាប់តាំងលោក Ryan Giggs ត្រូវបានចាប់ខ្លួនអំឡុងព្រឹត្តិការណ៍ Euro 2020 មក ក្រុមជម្រើសជាតិវែលស៍ បានស្ថិតក្រោមការដឹកនាំរបស់គ្រូបង្វឹកបង្គោលលោក Robert Page មកដល់បច្ចុប្បន្ន។ នាដើមខែមិថុនានេះ វែលស៍បានឈ្នះកៅអី World Cup លើកដំបូងក្នុងប្រវត្តិសាស្រ្តចាប់តាំងពីឆ្នាំ ១៩៥៨ ក្រោយយកឈ្នះលើអ៊ុយក្រែន នៅវគ្គផ្តាច់ព្រ័ត្រ Play-Off តំបន់អឺរ៉ុប។ យ៉ាងណាមិញសហព័ន្ធបាល់ទាត់វែលស៍ (FAW)ក៏បានចេញសេចក្តីប្រកាសទទួលស្គាល់អំពីការលាលែងរបស់ Ryan Giggs។ សហព័ន្ធ (FAW) ក៏អះអាងបន្ថែមថា ក្រុមត្រូវការផ្តោតអារម្មណ៍ពេញលេញ លើការប្រកួតព្រឹត្តិការណ៍ World Cup នៅប្រទេសកាតានាចុងឆ្នាំនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8771.txt
|
Kylian Mbappe ជ្រើសរើសបន្តនៅ Paris Saint Germain ដោយសារតែក្លិបបានបង្ហាញគម្រោងដ៏ល្អសម្រាប់រដូវកាលក្រោយ ហើយរូបគេផ្ទាល់ជាអ្នកបដិសេធសំណើររបស់ Real Madrid។Real បានផ្តល់ប្រាក់ដល់រូបគេច្រើនជាង PSG ទៅទៀត។ នេះបើតាមលោក Nasser Al-Khelaifi ថ្ងៃទី២១ ខែមិថុនា។
|
Mbappe វ័យ២៣ឆ្នាំ ត្រូវបានកាសែតកីឡាជាច្រើនរាយការណ៍ ថាអាចនឹងចូលរួមជាក្លិបម្ចាស់ជើងឯក Champions league រដូវកាល ២០២១-២២ Real Madrid ពេលផុតកិច្ចសន្យាជាមួយ PSG ក្រោយចប់រដូវកាល។ ទោះជាបែបនេះ ខ្សែប្រយុទ្ធជួរមុខ PSG រូបនេះក៏បានបន្តកិច្ចសន្យាជាមួយក្លិបបន្តទៀតរហូតដល់ឆ្នាំ ២០២៥ ដែលធ្វើឱ្យ Real ក៏ដូចជាក្របខណ្ឌ La Liga បានខកចិត្តជាខ្លាំង។ ការសម្រេចចិត្តនេះ ធ្វើឱ្យមានការផ្ទុះកំហឹងយ៉ាងខ្លាំងពីសំណាក់ក្លិបនិងក្របខណ្ឌប្រទេសអេស្ប៉ាញមួយនេះ ហើយប្រធានក្លិប Real លោក Florentino Perez បានចាត់ទុករឿងនេះជាការប្រមាថ និងឱ្យ Mbappe សុំទោសមកក្លិប។ ចំណែក La Liga បានប្តឹងទៅ UEFA ជុំវិញរឿងបំពានច្បាប់ហិរញ្ញវត្ថុពីសំណាក់ក្លិប PSG ក្រោយបន្តកិច្ចសន្យាជាមួយ Mbappe។ យ៉ាងណាក្តីប្រធានក្លិប PSG លោក Al-Khelaifi បាននិយាយថា ខ្សែប្រយុទ្ធរបស់លោកជ្រើសនេះមិនដោយសារតែលុយលើយ ហេតុផលនោះគឺដោយសារតែក្រុមមានគម្រោងល្អខ្លាំងសម្រាប់រដូវកាលខាងមុខ។ «ខ្ញុំពិតជាផ្តល់ការគោរពដ៏ខ្ពល់មួយដល់ក្លិប Real Madrid ពួកគេជាក្លិបដ៏អស្ចារ្យ ហើយ Madrid បានផ្តល់សំណើរដ៏ល្អជាងយើងទៅកាន់ Mbappe ប៉ុន្តែ Mbappe បន្តកុងត្រាមិនដែលខ្វល់អំពីរឿងលុយឡើយ នេះជារឿងដំបូងគេបង្អោះ។ គេជាកីឡាកររបស់យើង ហើយគេក៏មានក្លិបនៅអង់គ្លេសបានផ្តល់សំណើរដូចជា Madrid ដែរ។»។ លោក Al-Khelaifi បាននិយាយប្រាប់កាសែត Marca បែបនេះ។ ប្រធានក្លិប PSG រូបនេះក៏បាននិយាយអះអាងបន្ថែមថា ក្លិបយក្សបារាំងមួយនេះមិនដែលគិតចង់ជ្រៀតជ្រែកក្លិបផ្សេង ឬក៏ក្របខណ្ឌផ្សេងណាមួយឡើយ ការចុះកិច្ចសន្យាលើកីឡាករដូចជា Mbappe និង Messi គឺជាសមត្ថភាពវិនិយោគរបស់ក្លិប ហើយស្របច្បាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8772.txt
|
Lewis Hamilton ទទួលបានចំណាត់ថ្នាក់ទី៣ ជាលើកទីពីរនាការប្រណាំងរថយន្ត Formula One ក្នុងកម្មវិធី Canadian Grand Prix ប្រទេសកាណាដា។ ទោះមិនទាន់ស្គាល់ជ័យជម្នះនៅរដូវកាល២០២២នេះក្តី តែម្ចាស់ជើងឯក៧សម័យរីករាយដែលបាននាំ Mercedes ឡើងវេទិកាកិត្តិយសជាថ្មី ចាប់តាំងពីជំនួបបើកឆាកនៅបារ៉ែនមក។
|
នាការប្រណាំងរថយន្ត F1 នៅថ្ងៃទី១៩ ខែមិថុនា ម្ចាស់ការពារតំណែងជើងឯក Max Verstappen ដែលបើកបរឱ្យក្រុម Red Bull បានបន្តជ័យជម្នះរបស់ខ្លួនដោយប្រើពេល១ម៉ោង ៣៦នាទី និង២១វិនាទី។ នេះជាការឈ្នះលើកទី៦របស់អ្នកប្រណាំងសញ្ជាតិហូឡង់ក្នុងចំណោមការប្រណាំងទាំង៩លើកនៅរដូវកាលថ្មីនេះ។ Carlos Sainz របស់ក្រុម Ferrari ទទួលបានចំណាត់ថ្នាក់ទី២ ខណៈ Hamilton ដែលបើកឱ្យMercedes បញ្ចប់នៅលេខរៀងទី៣។ ក្រោយទទួលបានលេខ៣នៅកាណាដា Hamilton បានបង្ហាញក្តីរីករាយសម្រាប់លទ្ធផលនេះ ដ្បិតបាននាំ Mercedes បង្ហាញមុខលើវេទិកាជាលើកទី២ គិតចាប់តាំងពីជំនួនបើកឆាកមក។ លើសពីនេះទៀតនោះ អ្នកប្រណាំងសញ្ជាតិអង់គ្លេសដែលគ្រងជើងឯក F1 ជាកំណត់ត្រា៧សម័យកាលអះអាងថាចំណាត់ថ្នាក់ទី៣នៅទីលានទី៩នេះនឹងជំរុញខ្លួនរកបានជ័យជម្នះលើកដំបូងនៅជំនួបបន្ទាប់។«ពិតជាមានអារម្មណ៍ល្អណាស់ក្នុងការចូលរួមក្នុងសមរភូមិប្រណាំងរថយន្តដែលពោពេលដោយសក្តានុពល។ត្រឹមមួយវិនាទី ខ្ញុំបានតាមទាន់គូប្រជែងដណ្តើមលេខ៣។ ទាំងនេះបានផ្តល់ឱ្យខ្ញុំនិងក្រុមការងារមានក្តីសង្ឃឹមជាថ្មីដើម្បីសម្រេចឱ្យបានជ័យជម្នះនៅការប្រណាំងបន្តបន្ទាប់»។ នេះជាការលើកឡើងរបស់ Hamilton។ ក្នុងនាមជាម្ចាស់ការពារតំណែងជើងឯក Verstappen កាន់តែងបង្ហាញភាពលេចធ្លោខ្លាំងឡើងនៅរដូវកាល២០២២នេះ។ ជាមួយជ័យជម្នះ៦លើក ចំណោមការប្រណាំង៩លើក Verstappen កើនពិន្ទុនាំមុខដាច់ក្នុងតារាងF1 និងមានសង្ឃឹមខ្ពស់អាចឈ្នះជើងឯកជាលើកទី២ជាប់គ្នា។ Verstappen រកបាន១៧៥ពិន្ទុតាមពីក្រោយដោយមិត្តរួមក្រុម Red Bull កីឡាករ SergioPerez ដែលរកបាន ១២៩ពិន្ទុ។ Charles Leclerc របស់Ferrari ស្ថិតនៅលេខ៣ មាន១២៦ពិន្ទុ ខណៈ GeorgeRussell របស់ Mercedes នៅលេខ៤មាន ១១១ពិន្ទុ។Hamilton ឈរលេខ៦ មាន៧៧ពិន្ទុ។ សម្រាប់ផ្នែកគ្រឿងម៉ាស៊ីនវិញ Red Bull ក៏មានពិន្ទុនាំមុខគេដាច់ផងដែរតាមរយៈសមិទ្ធផលរបស់ Verstappen និង Perez។ Red Bull ឈរកំពូលតារាងមាន៣០៤ពិន្ទុនាំមុខក្រុមលេខពីរ Ferrari ចំនួន៧៦ពិន្ទនិងលើសក្រុមលេខ៣ Mercedes ដល់ទៅ១៥៨ពិន្ទុ។ការប្រណាំងបន្ទាប់សម្រាប់ទីលានទី១០ នឹងធ្វើឡើងនៅអង់គ្លេសក្នុងកម្មវិធី GreatBritain Grand Prix នៅថ្ងៃទី៣ ខែកក្កដា ឆ្នាំ២០២២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8773.txt
|
នាយកប្រតិបត្តិក្លិបដែលកាន់តំណែងជំនួសលោក Ed Woodward បានសន្យាចំពោះមុខអ្នកគាំទ្រថា លោក Erik ten Hag អ្នកចាត់ការថ្មីបិសាចក្រហមជំនួសលោក Ralf Rangnick នឹងទទួលបានប្រាក់សម្រាប់ទិញកីឡាករថ្មីៗមកក្លិប។ នេះបើតាមការបង្ហោះឃ្លីបវីដេអូពីសំណាក់អ្នកគាំទ្រម្នាក់ ដែលស្ថិតនៅទីតាំងនោះ។
|
នៅក្នុងវីដេអូឃ្លីបមួយនោះទៀតសោត លោក Arnold បានចេញប្រាក់ផ្ទាល់ខ្លួនទិញស្រាបៀរឱ្យអ្នកគាំទ្រ ដែលមានបំណងធ្វើបាតុកម្មនៅជុំវិញផ្ទះរបស់លោក ហើយលោកក៏បានរៀបរាប់អំពីបញ្ហាហិរញ្ញវត្ថុ ដែលក្លិបបានជួបប្រទះនាពេលបច្ចុប្បន្ន ក៏ដូចជារឿងក្លិបកំពុងចរចាននាំយកខ្សែបម្រើ Frenkie De Jong របស់ក្រុម Barcelona ផងដែរ។ លោក Arnold បាននិយាយថា ក្លិបបានចាយប្រាក់ជាង១ពាន់លានលើកីឡាករនៅឆ្នាំមុន តែក្លិប ក៏បានត្រៀមប្រាក់មួយចំនួន សម្រាប់អ្នកចាត់ការថ្មីរួចរាល់។ «យើងបានចំណាយប្រាក់លើស១ពាន់លានដុល្លារលើកីឡាករ យើងចំណាយច្រើនជាងក្លិបណាទាំងអស់ទូទាំងអឹរ៉ុប ខ្ញុំក៏បានសប្បាយចិត្តចំពោះលទ្ធផលដែលយើងទទួលបានដែរ។ មានរឿងអ្វីកើតឡើងគឺយើងបានដុតប្រាក់ទាំងនោះចោលទទេ យើងធ្វើមិនបានល្អជាមួយប្រាក់ទាំងនោះ ប៉ុន្តែសម្រាប់រដូវក្តៅនេះ យើងក៏បានត្រៀមប្រាក់សម្រាប់អ្នកចាត់ការថ្មី និងនាយកបាល់ទាត់តាមអ្វីដែលពួកគេចង់បាន។»។ លោក Arnold និយាយបែបនេះ។ យ៉ាងណាមិញបើតាមអ្នកនាំពាក្យរបស់ក្លិបម្នាក់បានប្រាប់ទៅទូរទស្សន៍ Sky Sports លោក Richard Arnold បានដឹងដំណឹងអំពីអ្នកគាំទ្រប៉ុនប៉ងធ្វើបាតុកម្មជុំវិញផ្ទះរបស់លោក ហើយបានជួបជុំគ្នានៅក្នុងហាងស្រាមួយកន្លែងនៅក្បែផ្ទះ ជាហេតុធ្វើឱ្យលោកទៅចូលរួមបកស្រាយអំពីបញ្ហាក្លិប និងគម្រោងក្លិបបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8774.txt
|
Gareth Bale បានសម្រេចចិត្តទៅចូលរួមជាមួយក្រុម Los Angeles FC នៃលីគកីឡាបាល់ទាត់កំពូលអាម៉េរិក (MLS) ដោយចុះកិច្ចសន្យារយៈពេលមួយឆ្នាំ។ ឯPaul Pogba ត្រៀមខ្លួនរួចស្រេចដើម្បីវិលត្រឡប់ទៅកាន់ក្រុម Juventus វិញ។
|
នៅលើផេកហ្វេសប៊ុកផ្លូការរបស់ខ្លួននៅថ្ងៃទី២៦ ខែមិថុនា Bale ដែលបានចាកចេញពី Real Madrid ក្រោយអស់កិច្ចសន្យានឹងគ្នានៅចុងបញ្ចប់រដូវកាលមុន បានបង្ហោះវីដេអូអំពីការទៅចូលរួមជាមួយ Los Angeles។ នៅក្នុងវីដូខ្លីនោះ ខ្សែប្រយុទ្ធដែលបានរួមចំណែកយ៉ាងសំខាន់ក្នុងការជួយក្រុមជម្រើសជាតិវេល៍បង្ហាញខ្លួននៅ World Cup លើកដំបូងក្រោយរយៈពេល៦៤ឆ្នាំ បានពាក់អាវរបស់ Los Angeles រួចស្រេច សរសេរថាជួបគ្នាឆាប់ៗនេះ Los Angeles។ បើតាមការផ្សាយរបស់ទីភ្នាក់ងារព័ត៌មាន AFP អតីតកីឡាករ Tottenham Hotspur និង Southampton រូបនេះ ព្រមព្រៀងកិច្ចសន្យាជាមួយ Los Angeles មួយរដូវកាល។ ក្រៅពី Bale ក្រុម Los Angeles យកបានខ្សែការពារ Giorgio Chiellini ដែលផុតកិច្ចសន្យាជាមួយ Juventus ។ Bale វ័យ៣២ឆ្នាំដែលបានផ្លាស់ពី Spurs ទៅចូលរួមជាមួយ Real Madrid ក្នុងតម្លៃបំបែកកំណត់ត្រាជាង១០០លានដុល្លាកាលពីឆ្នាំ២០១៣ មិនទទួលបានការចាប់អារម្មណ៍ពីអ្នកចាត់ការទូទៅក្នុងការដាក់រូបគេលេងនោះទេ ចាប់តាំងពីសម័យកាលលោក Zinedine Zidane ដឹកនាំម្លេះ។ ដោយឡែក Paul Pogba ដែលបានចាកចេញពី Manchester United ដោយសារផុតកំណត់កិច្ចសន្យាដែរនោះ ខិតជិតការវិលត្រឡប់ទៅក្រុមចាស់ Juventus វិញ នៅរដូវកាលថ្មីខាងមុខ។ Pogba ខ្សែបម្រើសញ្ជាតិបារំាង ដែលត្រូវបានក្រុមបិសាចក្រហមទិញយកមកវិញពីក្រុមយក្សអ៊ីតាលីក្នុងតម្លៃកំណត់ត្រាក្លិបជិត១០០លានដុល្លារកាលពីឆ្នាំ២០១៦ ហាក់មិនបានបង្ហាញអ្វីជាដុំកំភួនសម្រាប់ក្រុមឱ្យសមនឹងតម្លៃខ្លួនរបស់គេឡើយ។ លេងមិនសូវបានល្អ ព្រមទាំងតម្លៃពលកម្មថ្លៃរហូតដល់ជាង៣០ម៉ឺនដុល្លារក្នុងមួយសប្តាហ៍ផងនោះ Man Utd ដែលទើបតែងតាំងអ្នកចាត់ការថ្មី សម្រេចមិនបន្តកិច្ចសន្យាថ្មីឱ្យ Pogba ទៀតឡើយ។ បើតាមការចុះផ្សាយរបស់កាសែត Metro សមាជិកដែលជួយបារាំងឈ្នះ World Cup ឆ្នាំ២០១៨ នៅរុស្ស៊ី ត្រៀមខ្លួនពិនិត្យសុខភាពឆាប់ៗនេះ ដើម្បីចូលរួមជាមួយក្រុម Juventus នៅរដូវកាលក្រោយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8775.txt
|
សហព័ន្ធកីឡាបាល់ទាត់ពិភពលោក (FIFA) និងសហព័ន្ធកីឡាបាល់ទាត់អាស៊ី (AFC) តម្រូវឲ្យសហព័ន្ធបាល់ទាត់ឥណ្ឌា(AIFF) មានការបោះឆ្នោតជាបន្ទាន់ដោយផ្អែកលើធម្មនុញ្ញណាមួយដែលបានកំណត់ជាក់លាក់។ ការបោះឆ្នោតគឺដើម្បីជ្រើសរកអ្នកដឹកនាំសហព័ន្ធ បន្ទាប់ពីលោក Praful Patel ប្រធានសហព័ន្ធបាល់ទាត់ឥណ្ឌាត្រូវបានដកចេញពីតំណែង ដោយតុលាការកំពូល។ ការដកចេញនេះ គឺក្រោយពីអតីតប្រធានរូបនេះដឹកនាំមិនមានភាពច្បាស់លាស់ក្នុងវិស័យបាល់អស់រយៈពេល៣អាណត្ដិ។
|
យោងលើការផ្សាយរបស់គេហទំព័រThe Times of India កាលពីថ្ងៃទី២៣ ខែមិថុនា FIFA បានកំណត់ពេលវេលាជាក់លាក់ ដោយគិតត្រឹមថ្ងៃទី៣១ ខែកក្កដា សម្រាប់ AIFFអនុម័តធម្មនុញ្ញ ទៅលើការបោះឆ្នោតរកអ្នកដឹកនាំសហព័ន្ធបាល់ទាត់ឥណ្ឌានាថ្ងៃទី១៥ កញ្ញា ឆ្នាំ២០២២។ ប្រសិនជាការ ការបោះឆ្នោតនោះ មិនបានសម្រេចទេ FIFA ឈានដល់ការហាមឃាត់ ភាគីឥណ្ឌា មិនឲ្យប្រកួតអន្ដរជាតិផ្សេងៗទេនៅក្នុងនេះ ក៏មានការហាមឃាត់មិនឲ្យធ្វើជាម្ចាស់ផ្ទះ ការប្រកួតបាល់ទាត់ជើងឯកពិភពលោក Women’sU-17 នាខែតុលាផងដែរ។ លោក WinsorJonh អគ្គលេខាធិការសហព័ន្ធបាល់ទាត់អាស៊ី បញ្ជាក់បែបនេះថា៖«FIFAជាមួយ AFC បានកំណត់ពេលវេលា ដោយប្រកាន់ខ្ជាប់ប្រសិនជាប្រទេសនេះ មិនអាចធ្វើបានទេ ឥណ្ឌា នឹងត្រូវហាមឃាត់ ហើយព្រឹត្តិការណ៍បាល់ទាត់ជើងឯកពិភពលោកWomen’s U-17 ក៏មិនអនុញ្ញាតឲ្យធ្វើផងដែរ។»។ យោងតាមការផ្សាយរបស់សហព័ន្ធកីឡាបាល់ទាត់អាស៊ីFIFA និង AFC នឹងបន្តតាមដានស្ថានការណ៍បាល់ទាត់ឥណ្ឌាយ៉ាងដិតដល់ហើយនឹងពង្រីកការគាំទ្រទាំងអស់ ដែលទាមទារឲ្យ AIFF ស្របតាម FIFAនិង AFC។ FIFA បានផ្ដល់ពេលវេលាគ្រប់គ្រាន់ ដល់ភាគីឥណ្ឌា ដើម្បីដំណើរការបោះឆ្នោតនេះរើសយកមេដឹកនាំថ្មី មុនពេលការរៀបចំធ្វើជាម្ចាស់ផ្ទះ U-17 Women’s World Cup។ ដូចនេះហើយ ការបោះឆ្នោត សម្រេចយកថ្ងៃទី១៥ ខែកញ្ញា ហើយ ថ្ងៃទី២០ ខែកញ្ញាអ្នកជាប់ឆ្នោត អាចចូលកាន់ដំណែងបាន។ នេះ បើយោងតាមការផ្សាយរបស់ The Times ofIndia។ «ពេលនេះ បាល់ស្ថិតនៅក្នុងដៃរបស់គណៈកម្មាធិការគ្រប់គ្រងដើម្បីសម្រេចនូវធម្មនុញ្ញ របស់ AIFF ដែលនឹងអនុម័តនៅថ្ងៃទី៣១ខែកក្កដា។ សមាគមរដ្ឋឥណ្ឌា ក៏បានសន្យាក្នុងជួយដល់រឿងនេះដែរ។»។លោក Winsor Jonh និយាយបែបនេះ។ គួររំលឹកផងដែរថាលោក Praful Patel អតីតប្រធានសហព័ន្ធកីឡាបាល់ទាត់ឥណ្ឌាត្រូវបានដកចេញពីមុខតំណែងបន្ទាប់ពីតុលាការកំពូលបានបង្កើតឡើងវិញនូវគណៈកម្មាធិការគ្រប់គ្រង (CoA) ដែលនឹងត្រូវដឹកនាំដោយអតីតចៅក្រមតុលាការកំពូល A.R. Dave ដើម្បីគ្រប់គ្រងកិច្ចការរបស់សហព័ន្ធកីឡាបាល់ទាត់ឥណ្ឌាទាំងអស់ (AIFF)។ គណៈកម្មាធិការនេះ ក៏នឹងជួយសម្រួលដល់ការអនុម័តរដ្ឋធម្មនុញ្ញ AIFFស្របតាមក្រមកីឡាជាតិ និងគោលការណ៍ណែនាំផ្សេងៗទៀតផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8776.txt
|
ម្ចាស់ផ្ទះកាតាដាក់បំរាមលើកីឡាករ និងអ្នកគាំទ្រដែលមិនទាន់រៀបការរួមភេទអំឡុងព្រឹត្តិការណ៍ FIFA World Cup ឆ្នាំ២០២២។ នេះជាការហាមមិនធ្លាប់មានក្នុងប្រវត្តិសាស្ត្របាល់ទាត់ ខណៈអ្នកល្មើសបំរាមនេះត្រូវដាក់ទោសជាប់ពន្ធនាគា៧ឆ្នាំ។
|
ការប្រកួតកីបាល់ទាត់ពិភពលោកឆ្នាំ២០២២ នឹងធ្វើឡើងជាលើកដំបូងនៅទឹកដីអារ៉ាប់ ក្នុងប្រទេសកាតា ចាប់ពីថ្ងៃទី២១ ខែវិច្ឆិកា ដល់ថ្ងៃទី១៨ ខែធ្នូ។ អ្វីដែលមិនគួរឱ្យជឿ ប្រទេសអភិរក្សនិយមមួយនេះ បានដាក់បំរាមដ៏តឹងរ៉ឹងលើកីឡាករ និងអ្នកគាំទ្រអំឡុងពេលការប្រកួត។ អ្នកគាំទ្រនៅលីវ ឬអ្នកស្រឡាញ់ភេទដូចគ្នារូបណាដែលចង់ទៅទស្សនាការប្រកួត World Cup នៅកាតាអាចប្រឈមជាប់គុករហូតដល់៧ឆ្នាំ ប្រសិនបើភ្លាត់ស្នៀតមិនគោរពបំរាមរួមភេទនៅក្នុងប្រទេសនេះ។ កាតា នឹងដាក់ឱ្យកីឡាករ និងអ្នកគាំទ្រដែលមិនទាន់រៀបការប្រើប្រាស់កម្មវិធី one-night stands នៅតាមបន្ទប់ដើម្បីតាមដាន។ កីឡាករ និងអ្នកគាំទ្ររូបណាមិនបានស្កេនកម្មវិធីនេះទាន់ពេលនៅពេលយប់ ប្រឈមជាប់គុក៧ឆ្នាំ។ មិនបានស្កេនទាន់ពេល មានន័យថាពួកគេទាំងនោះមានទំនាក់ទំនងផ្លូវភេទ ឬស្រឡាញ់ភេទដូចគ្នា។ ដោយសារកាតា ជាប្រទេសមួយប្រឆាំងយ៉ាងខ្លាំងចំពោះការរួមភេទក្រៅអាពាហ៍ពិពាហ៍ និងមិនគាំទ្រការស្រឡាញ់ភេទដូចគ្នាផងដែរនោះ សហព័ន្ធកីឡាបាល់ទាត់អន្តរជាតិ (FIFA) ក៏បានយល់ព្រមឱ្យដាក់បំរាមលើការរួមភេទអំឡុងការប្រកួតបាល់ទាត់ពិភពលោកនេះ។ នេះបើយោងតាមការផ្សាយរបស់កាសែត theshadowleague។ បំរាមជាប្រវត្តិសាស្ត្រនេះ អាចជាបញ្ហាចម្បងផងដែរសម្រាប់កីឡាករល្បីៗជាច្រើននៅតំបន់អឺរ៉ុប និងអាម៉េរិកឡាទីនដែលមានសង្សារ មានកូនតែមិនទាន់រៀបការ អំឡុងពេលយុទ្ធនាការ World Cup ឆ្នាំ២០២២នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8777.txt
|
កូរ៉េខាងត្បូង នឹងចាប់ផ្តើមដេញថ្លៃធ្វើជាម្ចាស់ផ្ទះរៀបចំព្រឹត្តិការណ៍ AFC Asian Cup 2023 ក្រោយចិន ប្រកាសបោះបង់សិទ្ធិធ្វើជាម្ចាស់ផ្ទះ ដោយសារការរឹតត្បិតការរីករាលដាលកូវីដ-១៩។ នេះបើតាមការប្រកាសសហព័ន្ធកីឡាបាល់ទាត់កូរ៉េ (KFA) ថ្ងៃទី២០ ខែមិថុនា។
|
ចិន បានប្រកាសបោះបង់សិទ្ធិធ្វើម្ចាស់ផ្ទះរបស់ខ្លួន ខណៈដែលស្ថានភាពជំងឺកូវីដ-១៩ ក្នុងប្រទេស មិនទាន់ធូរស្រាល។ កាលពីខែឧសភា សហព័ន្ធបាល់ទាត់ទ្វីបអាស៊ី (AFC) បានអញ្ជើញប្រទេសដែលធ្លាប់បានដាក់ការចាប់អារម្មណ៍ធ្វើជាម្ចាស់ផ្ទះ Asian Cup 2023 ឱ្យចូលរួមដេញថ្លៃជាថ្មីម្តងទៀត។ AFC បានអះអាងថា ភាគីចាប់អារម្មណ៍ត្រូវបញ្ជាក់ការដេញថ្លៃរបស់ពួកគេឱ្យបានមុនថ្ងៃទី៣០ ខែមិថុនា។ «សហព័ន្ធបាល់ទាត់កីឡាកូរ៉េខាងត្បូង (KFA) កំពុងតែជំរុញការដេញថ្លៃសម្រាប់ធ្វើជាម្ចាស់ផ្ទះ AFC Asian Cup 2023 នៅកូរ៉េរបស់យើងផ្ទាល់។ ដូច្នេះ យើងក៏កំពុងស្នើសុំដេញថ្លៃពីសំណាក់រដ្ឋាភិបាលនូវកីឡដ្ឋានដែលអាចរៀបចំព្រឹត្តិការណ៍កីឡាលំដាប់អន្តរជាតិបាន។» នេះបើតាមការប្រកាសរបស់ KFA។ ប្រធានាធិបតីថ្មីរបស់កូរ៉េខាងត្បូង លោក យូន សុកយ៉ល បានផ្តល់ភ្លើងខៀវសម្រាប់ការជំរុញឱ្យដាក់ការដេញថ្លៃយ៉ាងឆាប់រហ័សកាលពីដើមខែមិថុនានេះ ហើយប្រធានាធិបតីរូបនេះក៏ស្នើឱ្យរដ្ឋមន្ត្រីផ្នែកកីឡា ព្យាយាមធានាដេញថ្លៃឱ្យខានតែបានសម្រាប់ព្រឹត្តិការណ៍ Asian Cup 2023 មួយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8778.txt
|
មនុស្ស៨នាក់ដែលជាក្រុមគ្រូពេទ្យមើលថែវីរបុរសបាល់ទាត់អាហ្សង់ទីន លោក Diego Maradona ត្រូវបានតុលាការអាហ្សង់ទីនកាត់ទោសពីបទមនុស្សឃាត ក្រោយពេលការស៊ើបអង្កេតពីការស្លាប់ តាំងពីឆ្នាំ ២០២០ បានបញ្ចប់។ នេះបើតាមទីភ្នាក់ងារ Reuters ថ្ងៃទី២២ ខែមិថុនា។
|
ឯកសារចំនួន ២៣៦ទំព័រ ដែលទីភ្នាក់ងារ Reuters បានពិនិត្យមើលឃើញថា ចៅក្រមទទួលបន្ទុកលើសំណុំរឿងនេះ បានចោទសួរជនជាប់ចោទអំពី«អាកប្បកិរិយា និងសកម្មភាពនៃការធ្វេសប្រហែសនៃជនជាប់ចោទម្នាក់ៗ ដែលរួមចំណែកនាំឱ្យមានការបង្កគ្រោះថ្នាក់។»។ បើតាមការស៊ើបអង្កេតពីការស្លាប់របស់លោក Maradona ក្នុងឆ្នាំ២០២១ ពីសំណាក់ក្រុមប្រឹក្សាវេជ្ជសាស្ត្រប្រចាំនៅប្រទេសអាហ្សង់ទីននោះ ក្រុមគ្រូពេទ្យទាំង៨រូប មានអាកប្បកិរិយាមិនសមរម្យ ខ្វះខាត និងមិនចេះប្រុងប្រយ័ត្ន។ យ៉ាងណាមិញនាថ្ងៃទី២២ ខែមិថុនា ឆ្នាំ ២០២២ នេះ តុលាការបានចេញសេចក្តីសម្រេចកាត់ទោសមនុស្សទាំង៨នាក់ ដែលរួមមាន វេជ្ជបណ្ឌិត១រូប , វេជ្ជបណ្ឌិតចិត្តសាស្ត្រ១រូប និងគិលានុបដ្ឋាយិកា៦រូប ដែលមើលថែលោក Diego Maradona អំឡុងពេលលោកស្លាប់ ពីបទ«មនុស្សឃាតដោយចេតនា»។ លោក Mario Baudry ដែលមេធាវីម្នាក់របស់កូនប្រុសលោក Maradona បាននិយាយប្រាប់អ្នកកាសែតដែរថា ស្ថានភាពការស្លាប់របស់លោក Maradona គឺជាអំពឺឃាតកម្ម។ «ស្ថានភាពរបស់វីរបុរសបាល់ទាត់អាហ្សង់ទីន ស្ថិតក្នុងស្ថានភាពដ៏អស់សង្ឃឹមបំផុត នៅពេលដែលគាត់ស្លាប់។ នៅពេលដែលខ្ញុំបានទៅឃើញរូបគាត់ផ្ទាល់ភ្នែក ខ្ញុំបាននិយាយថានោះជាអំពឺឃាតកម្ម ខ្ញុំបានប្រយុទ្ធយ៉ាងយូរចំពោះរឿងក្តីនេះ ហើយពេលនេះយើងបានសម្រេចនូវអ្វីដែលយើងចង់បាននូវយុត្តិធម៌។»លោកBaudry បាននិយាយបែបនេះ។ ក្រុមគ្រូពេទ្យដែលជាចុងចោទទាំង៨ រូបនោះរួមមាន វេជ្ជបណ្ឌិតរបស់លោក Maradona ផ្ទាល់គឺលោក Leopoldo Luque , អ្នកស្រី Agustina Cosachov គ្រូពេទ្យផ្នែកវិកលចរិក, លោក Carlos Diaz គ្រូពេទ្យផ្នែកចិត្តសាស្ត្រ , អ្នកស្រី Gisella Madrid, Mariano Perroni, Pedro Di Spagna, Nancy Forlini និង Ricardo Almiron ជាគិលានុបដ្ឋាយិកា។ សូមជម្រាមថា បទមនុស្សឃាតក្នុងប្រទេសអាហ្សង់ទីន ជាធម្មតា ឧក្រិដ្ឋជននឹងត្រូវជាប់ទោសដាក់ពន្ធនាគារចាប់ពីរយៈពេល ៨ឆ្នាំ រហូតដល់ទៅ២៥ឆ្នាំ។ នេះបើយោងតាមក្រមព្រហ្មទណ្ឌរបស់ប្រទេសនេះ ប៉ុន្តែតុលារមិនទាន់បានសម្រេចប្រកាសសាលក្របនៃសវនានៅឡើយទេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8779.txt
|
កីឡាការិនីហែលទឹក Anita Alvarez សញ្ជាតិអាម៉េរិក ត្រូវបានគ្រូបង្វឹកជួយសង្គ្រោះពីខាងក្នុងអាងទឹក ក្រោយពេលអស់ដង្ហើមហើយសន្លប់ អំឡុងការប្រកួត World Aquatics Championships ថ្ងៃទី២២ ខែមិថុនា នាទីក្រុង Budapest ប្រទេសហុងគ្រី។
|
អ្នកស្រី Andrea Fuentes ដែលជាគ្រូបង្វឹកហែលទឹក បានមុជទឹកចូលទៅជួយសង្រ្គោះកីឡាការិនី Alvarez ដែលបានលិចចូលទៅក្នុងបាតអាងទឹកដោយការអស់ដង្ហើមហើយសន្លប់ ក្រោយពេលនាងបានបញ្ចប់ការប្រកួតសម្តែងហែលទឹកក្បាច់សេរី(Solo Freestyle) វគ្គផ្តាច់ព្រ័ត្រ។ អំឡុងហេតុការណ៍នោះ អ្នកស្រី Fuentes មិនបានស្លៀកពាក់ឯកសណ្ឋានហែលទឹកឡើយ ដោយបានពាក់អាវយឺតនិងខោខ្លី បានប្រមុជទឹកទៅក្នុងអាងទឹកដែលជាទីកន្លែងប្រកួត ហើយបានចាប់អូសកីឡាការិនី Alvarez ឡើងមកលើផ្ទៃនៃអាងទឹកវិញ មុនត្រូវបានក្រុមអ្នកការពារនៅទីនោះមកជួយបន្ថែម។ «វាគឺជារឿងដ៏គួរឱ្យភ័យខ្លាចខ្លាំងណាស់ ខ្ញុំបានលោតទៅជួយរូបគេពីព្រោះអ្នកការពារឬ Life Guard នៅទីនោះមិនអាចជួយបាន។ ខ្ញុំពិតជាភ័យខ្លាំងណាស់ ដោយខ្ញុំមិនបានឃើញនាងដកដង្ហើមពេលនោះ ខ្ញុំគិតថានាងមិនបានដកដង្ហើមប្រហែល២នាទី ព្រោះទឹកបានចូលពេញសួតរបស់ខាង ប៉ុន្តែពេលនេះនាងបានរួចផុតពីគ្រោះថ្នាក់ហើយ។»។ នេះបើតាមសម្តីរបស់អ្នកស្រី Fuentes ប្រាប់កាសែត Marca។ ភ្លាមៗក្រោយការជួយសង្គ្រោះរួច កីឡាការិនី Alvarez ត្រូវបានបញ្ជូនទៅកាន់មជ្ឍមណ្ឌលវេជ្ជសាស្រ្តក្នុងកន្លែងប្រកួតភ្លាមៗ ដើម្បីសង្គ្រោះបន្ត។ ហើយរឿងរ៉ាវនេះ បានក្លាយជារឿងដ៏គួរឱ្យភ្ញាក់ផ្អើលនិងការភ័យខ្លាចយ៉ាងខ្លាំង ទៅកាន់អ្នកគាំទ្រ ក៏ដូចជាមិត្តរួមក្រុមរបស់នាងផ្ទាល់។ សូមជម្រាបថា ការប្រកួតហែលទឹក World Aquatics Championships នាទីក្រុង Budapest គឺជាការប្រកួតកីឡាហែលទឹកលំដាប់ថ្នាក់ពិភពលោកលើកទី១៩ របស់សហព័ន្ធហែលទឹកពិភពលោក (FINA) ដែលចាប់ផ្តើមប្រកួតតាំងពីថ្ងៃទី១៧ មក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_878.txt
|
ប្រទេស/តំបន់១១០ ស្ថិតក្នុងបញ្ជីដែលរដ្ឋបាលលោក ចូ បៃឌិន អញ្ជើញចូលរួមសម្រាប់ជំនួបកំពូលដើម្បីប្រជាធិបតេយ្យតាមប្រព័ន្ធវីដេអូ នៅខែក្រោយ។ រុស្ស៊ីដែលស្ថិតនៅក្រៅបញ្ជី បានរិះគន់សហរដ្ឋអាម៉េរិកថា កំពុងបែងចែកប្រទេស រីឯចិនឯណោះវិញ បានខឹងសម្បារយ៉ាងខ្លាំង ដោយសារតែលោក បៃឌិន ហៅតៃវ៉ាន់ឲ្យចូលរួមក្នុងជំនួបនេះ។
|
«សហរដ្ឋអាម៉េរិក ចង់បង្កើតប្លុកថ្មី ហើយបែងចែកបណ្តាប្រទេសនានាទៅតាមគំនិតរបស់ខ្លួន ថាក្រុមណាល្អ ក្រុមណាអាក្រក់»។ នេះជាប្រតិកម្មរបស់លោក Dmitry Peskov អ្នកនាំពាក្យវិមានក្រេមឡាំង ក្រោយរុស្ស៊ី ស្ថិតក្នុងចំណោមប្រទេសដែលរដ្ឋបាលលោក បៃឌិន បានផាត់ចេញ។ យោងតាមការផ្សាយរបស់ AFP លោក Peskov បានកត់សម្គាល់ថា ប្រទេសកាន់តែច្រើនចង់សម្រេចចិត្តពីរបៀបរស់នៅរបស់ខ្លួន ដោយមិនចាំបាច់អ្នកណាដឹកមុខនោះឡើយ។ លោកបន្ថែមថា៖ «វ៉ាស៊ីនតោនកំពុងព្យាយាមធ្វើឯកជនភាវូបនីយកម្មពាក្យប្រជាធិបតេយ្យ នូវអ្វីដែលមិនអាចធ្វើ និងមិនគួរធ្វើ»។ ងាកទៅចិនឯណោះវិញ លោក Zhao Lijian អ្នកនាំពាក្យក្រសួងការបរទេស បានប្រកាសពីជំហរប្រឆាំងដាច់ខាតចំពោះការអញ្ជើញតៃវ៉ាន់សម្រាប់ជំនួបនេះ ដោយអះអាងថា កោះតៃវ៉ាន់ជាតំបន់ដែលមិនអាចផ្តាច់បានពីទឹកដីចិន។ ទោះបីជាយ៉ាងណាក៏ដោយ តៃវ៉ាន់ បានអរគុណលោកប្រធានាធិបតេយ្យអាម៉េរិក ចូ បៃឌិន រួចទៅហើយសម្រាប់ជំនួបលំដាប់ពិភពលោកនេះ។ «តាមរយៈជំនួបនេះ តៃវ៉ាន់អាចចែករំលែករឿងរ៉ាវជោគជ័យនៃដំណើរប្រជាធិបតេយ្យរបស់ខ្លួន»។ នេះជាការលើកឡើងរបស់លោក Xavier Chang អ្នកនាំពាក្យការិយាល័យប្រធានាធិបតី ក្នុងសេចក្តីថ្លែងការណ៍មួយ។ ជំនួបកំពូលដើម្បីប្រជាធិបតេយ្យ នឹងត្រូវរៀបចំនៅថ្ងៃទី៩ និងទី១០ ខែធ្នូខាងមុខ។ ជំនួបតាមអនឡាញនេះ ជាផ្នែកមួយនៃគោលនយោបាយរបស់ប្រធានាធិបតី ចូ បៃឌិន ក្នុងការវិលត្រឡប់ចូលកិច្ចការពិភពលោកឡើងវិញរបស់អាម៉េរិកដើម្បីទប់ទល់ការកើនឡើងនិន្នាការរបបផ្ដាច់ការនៅលើពិភពលោក។ បើតាមបញ្ជីរបស់ក្រសួងការបរទេសអាម៉េរិក នៅអាស៊ីអាគ្នេយ៍ ប្រទេសដែលត្រូវបានអញ្ជើញមានឥណ្ឌូណេស៊ី ម៉ាឡេស៊ី ហ្វីលីពីន និងទីម័រខាងកើត។ កម្ពុជា សិង្ហបុរី ថៃ និងមីយ៉ាន់ម៉ា មិនមានឈ្មោះបញ្ជីនេះឡើយ។ ឡាវ និងវៀតណាម ជារដ្ឋកាន់លទ្ធិកុម្មុយនីស្ត ដែលជាស្វ័យប្រវត្តិ ក៏នឹងមិនមានឈ្មោះដែរ ព្រមគ្នានឹងព្រុយណេដែលជារាជាណាចក្រមានស្ដេចគ្រប់គ្រងអំណាច។ នៅតំបន់អាស៊ី តៃវ៉ាន់ ដែលមិនមានជាសមាជិកអង្គការសហប្រជាជាតិ ក៏ត្រូវបានអញ្ជើញដែរ។ ជប៉ុន និងកូរ៉េខាងត្បូងដែលជាសម្ព័ន្ធមិត្តជិតស្និទ្ធរបស់អាម៉េរិក មានឈ្មោះក្នុងចំណោមភាគីដែលត្រូវបានអញ្ជើញដូចគ្នា។ ប៉ាគីស្ថាន និងឥណ្ឌា ដែលត្រូវបានមើលឃើញថា មាននិន្នាការប្រជាធិបតេយ្យថយក្រោយ មានឈ្មោះក្នុងបញ្ជីក្រសួងការបរទេសអាម៉េរិកទាំងអស់។ ពីមជ្ឈិមបូព៌ា អ៊ីស្រាអែល និងអ៊ីរ៉ាក់ ជាប្រទេសពីរដែលត្រូវបានអញ្ជើញ។ ដៃគូសំខាន់ៗរបស់អាម៉េរិកមានអេហ្ស៊ីប និងតួកគី មិនត្រូវបានអញ្ជើញឡើយ។ ប្រទេសប៉ែកអឺរ៉ុប និងក្រុមលោកខាងលិចស្ទើរទាំងអស់ ត្រូវបានរដ្ឋបាលលោក បៃឌិន អញ្ជើញ។ សម្រាប់តំបន់អាហ្វ្រិក ប្រទេសចំនួន១៧ ត្រូវបានអញ្ជើញ។ បើតាមរបាយការណ៍ Freedom House ឆ្នាំ២០២១ ក្នុងចំណោមប្រទេស និងតំបន់ដែលត្រូវបានអញ្ជើញ ៧១មានចំណាត់ថ្នាក់ប្រជាធិបតេយ្យពេញលេញ, ៣១មានចំណាត់ថ្នាក់ប្រជាធិបតេយ្យមិនពេញលេញ និង៣ទៀតមិនប្រជាធិបតេយ្យមានអ៊ីរ៉ាក់ អង់ហ្គោឡា និងសាធារណរដ្ឋប្រជាធិបតេយ្យកុងហ្គោ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8780.txt
|
Manchester United បានឈានដល់កិច្ចព្រមព្រៀងជាមួយក្រុម Feyenoord ក្នុងការនាំយកខ្សែការពារស្លាបឆ្វេងវ័យ ២២ឆ្នាំ Tyrell Malacia ទៅកាន់ទឹកដី Old Trafford។ នេះបើតាមលោក Frank Arneson នាយកក្លិប Feyenoord ថ្ងៃទី២៩ ខែមិថុនា។
|
មុនយល់ព្រមកិច្ចព្រមព្រៀងជាមួយក្រុមបិសាចក្រហម ខ្សែការពារសញ្ជាតិហូឡង់រូបនេះ ត្រូវបានក្លិបរបស់បារាំង Olympique Lyonnais បានដាក់ការដេញថ្លៃមុនក្រុមអង់គ្លេសមួយនេះ។ Man United យកបាន Malacia ក្នុងតម្លៃផ្ទេរ ១៥,៨លានដុល្លារពីក្លិបរបស់ប្រទេសហូឡង់។ Tyrell Malacia ជាកីឡាករដែលឡើងមកពីក្រុមយុវជន ហើយមកលេងក្រុមឈុតធំ Feyenoord បាន ១៣៦ប្រកួត។ កាលពីរដូវកាល ២០២១-២២ នៃក្របខណ្ឌ Eredivisie កីឡាករវ័យ ២២ឆ្នាំបានបង្ហាញខ្លួនចំនួន៥០ប្រកួត រាល់គ្រប់កម្មវិធី ហើយបានជួយ Feyenoord ឡើងដល់វគ្គផ្តាច់ព្រ័ត្រ Europa Conference league ថែមទៀត។ និយាយប្រាប់ទៅគេហទំព័រ
|
article_8781.txt
|
ប្រទេសកាតាគ្រោងរៀបចំការដាក់តង់បែបប្រពៃណី ឬ (Bedouin Style tents) នៅតាមវាលខ្សាច់ជាយទីក្រុងឌូហា សម្រាប់ទទួលអ្នកគាំទ្រ ព្រឹត្តិការណ៍ FIFA World Cup ស្នាក់នៅ។ នេះបើតាមអ្នករៀបចំកម្មវិធី ថ្ងៃទី១៤ ខែមិថុនា។
|
ប្រទេសកាតាដែលស្ថិតនៅតំបន់មជ្ឈឹមបូពា៍មួយនេះ ធ្លាប់បានប្រកាសរួចហើយ កាលពីចុងឆ្នាំ ២០២១ ថា ការរៀបចំព្រឹត្តិការណ៍កីឡាពិភពលោកដ៏ធំមួយនេះ នឹងមានអ្នកគាំទ្រទៅទស្សនា World Cup នេះប្រមាណ ១,២លាននាក់។ តង់ជាង ១០០០ នឹងត្រូវបោះនៅតាមវាលខ្សាច់ដ៏អស្ចារ្យតាមជាយទីក្រុងឌូហា ដែលស្ថិតក្នុងគម្រោងរបស់អ្នករៀបចំព្រឹត្តិការណ៍ World Cup ប្រចាំកាតា។ ការត្រៀមតង់បែបនេះ ដើម្បីផ្តល់ឱកាសឱ្យអ្នកគាំទ្របានសិក្សាពីវប្បធម៍នៃប្រទេសកាតា ក៏ដូចជាភ្លក់រស់ជាតិថ្មីនៃការបោះជុំរំអំឡុងព្រឹត្តិការណ៍ World Cup។ «យើងចង់ឱកាសដល់អ្នកគាំទ្រដែលធ្វើដំណើរមកកាន់ព្រឹត្តិការណ៍ដ៏អស្ចារ្យនេះ បានស្នាក់នៅលើតំបន់វាលខ្សាច់របស់យើង។ ក្នុងចំណោមតង់ទាំង ១០០០ នោះ តង់ចំនួន២០០ នឹងរៀបចំតាមបែបប្រណិតបំផុត ហើយមានតម្លៃថ្លៃបំផុតក្នុងមួយយប់។»។ នេះបើតាមលោក Omar Al-Jaber ជាប្រធានផ្នែករៀបចំការស្នាក់នៅ និងការដឹកជញ្ចូន ។ សម្រាប់ការប្រកួត World Cup ប្រទេសកាតា បានត្រៀមទីកន្លែងសម្រាប់ស្នាក់នៅសណ្ឋាគា ជាង ៣០,០០០បន្ទប់ ។ លោក Al-Jaber បានអះអាងថា បន្ទប់ជាង ៨០ភាគរយ គឹត្រៀមសម្រាប់ទទួលភ្ញៀវរបស់ FIFA តែម្តង។ បើតាមអ្នករៀបចំកម្មវិធីដដែល បច្ចុប្បន្នបន្ទប់ស្នាក់នៅជាង ១០០,០០០បន្ទប់ បានត្រៀមរួចរាល់ ដើម្បីទទួលអ្នកគាំទ្រជាមួយជម្រើសជាច្រើន។ កាតា ក៏បានត្រៀមបន្ទប់សណ្ឋាគា នៅលើកប៉ាល់ទេសចរណ៍ធំៗ២គ្រឿង ដែលមានជាង ៦៩,០០០បន្ទប់ សម្រាប់ការស្នាក់នៅតាមតំបន់មាត់ទឹករបស់ប្រទេសមួយនេះ។ យ៉ាងណាមិញ តម្លៃក្នុងការស្នាក់នៅអំឡុង World Cup និងជម្រើសការស្នាក់នៅ នៅតែជាបញ្ហាចោទ ដោយសារកង្វះខាតកន្លែងស្នាក់ រួមទាំងតម្លៃថ្លៃ។ តម្លៃសម្រាប់បន្ទប់គ្រែ២ នៅតាមជាយទីក្រុងឌូហា មានតម្លៃជាង ៣៩០ដុល្លារក្នុងមួយយប់ និងការស្នាក់នៅលើកប៉ាល់ទេសចេណ៍ដែលចតតាមតំបន់មាត់ទឹកជាប់ទីក្រុង ក្នុងមួយយប់តម្លៃជាង ១៦៥០ដុល្លារ។ នេះបើតាមគេហទំព័រភ្នាក់ងារទំនាក់ទំនងកន្លែងស្នាក់នៅ Qatar 2022.qa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8782.txt
|
ទីបំផុតកីឡាការិនីបារាំងដែលជាកូនខ្មែរ-វៀតណាម Harmony Tan បានទម្លាក់កីឡាការិនីវាយកូនបាល់លេខ១ពិភពលោក Serena Williams នៅជុំទី១នៃពានរង្វាន់ Wimbledon ឆ្នាំ២០២២។
|
Harmony ដែលទើបបង្ហាញខ្លួនក្នុងព្រឹត្តិការណ៍ Wimbledon លើកដំបូងក្នុងអាជីពបានយកឈ្នះម្ចាស់ជើងឯក៧សម័យ Williams ក្នុងលទ្ធផល ៧-៥ ១-៦ និង ៧-៦ (១០-៧) នៅទីលាន Center Court នាយប់ថ្ងៃទី២៨ ខែមិថុនា។ កីឡាការិនីបារាំង Harmony ដែលមានកំណើតចេញពីសែស្រឡាយខ្មែរ វៀតណាមថានេះជាជ័យជម្នះដ៏មិនគួរឱ្យជឿក្នុងអាជីពកីឡាវាយកូនបាល់របស់ខ្លួន។ «វាជាសុបិនមួយព្រោះអ្នកដឹងទេថាខ្ញុំបានឃើញ Serena Williams ប្រកួតនៅក្នុងទូរទស្សន៍កាលពីខ្ញុំនៅក្មេង។ គាត់ជាកីឡាការនីដែលពោពេញដោយបច្ចេកទេស និងសមត្ថភាព»។ នេះជាការលើកឡើងរបស់ Harmony ដោយបន្ថែមថា ខ្លួនមិននឹកស្មានអាចយកឈ្នះម្ចាស់ពាន Grand Slam ២៣សម័យ ទាំងប្រកួតភ័យលើទីលាន។ វ័យ២៤ឆ្នាំ Harmony ដែលមានឪពុកជាវិស្វករដើមកំណើតខ្មែរ និងម្តាយជាអ្នកកាសែតសេដ្ឋកិច្ច ដើមកំណើតវៀតណាម ធ្លាប់បានប្រកួតតំណាងឱ្យប្រទេសបារាំងនៅក្នុងការប្រកួតជាតិ និងអន្តរជាតិជាច្រើន ក្នុងនោះទទួលបានចំណាត់ថ្នាក់ WTA អាជីពនៅឆ្នាំ២០២០នៅលេខរៀងទី៣០២ និងធ្លាក់មកលេខ១៣០នៅឆ្នាំ២០២១ និងអភិវឌ្ឍន៍ខ្លួនរហូតឈរនៅចំណាត់ថ្នាក់ទី១១៣ពិភពលោកនៅឆ្នាំ២០២២នេះ។ ជំនួbបន្ទាប់ Harmony ត្រូវបន្តទៅជួយកីឡាការិនីអេស្ប៉ាញ Sara Sorribes Tormo នៅជុំទី២ នាថ្ងៃទី៣០ ខែមិថុនា៕ អត្ថបទទាក់ទង Wimbledon៖ កីឡាការិនីបារាំងដើមកំណើតខ្មែរ-វៀតណាម Harmony Tan ត្រូវប៉ះ Serena Williams អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8783.txt
|
តំណាងជាន់ខ្ពស់មួយរូបរបស់សហព័ន្ធបាល់ទាត់អឺរ៉ុប (UEFA) ថ្ងៃទី២១ ខែមិថុនា និយាយថា ខ្លួនជឿសម្តីលោក Gerald Darmanin រដ្ឋមន្ត្រីក្រសួងមហាផ្ទៃបារាំង ដែលនិយាយពីតួលេខដ៏ច្រើនអំពីការក្លែងបន្លំសំបុត្រចូលទស្សនាព្រឹត្តិការណ៍ជំនួបវគ្គផ្តាច់ព្រ័ត្រ Champions League រដូវកាល ២០២១-២២។
|
ព្រឹត្តិការណ៍ដណ្តើមពានរង្វាន់កំពូលអឺរ៉ុប UEFA Champions League រដូវកាល ២០២១-២២ រវាង Liverpool និង Real Madrid បានធ្វើឡើងកាលពីថ្ងៃទី២៨ ខែមីនាកន្លងទៅ។ បើតាមលោក Gerald Darmanin រដ្ឋមន្ត្រីមហាផ្ទៃបារាំង បានអះអាងក្រោយពេលចប់ការប្រកួតថា សំបុត្រស្ថិតក្នុងដៃអ្នកគាំទ្រចន្លោះពី ៣ម៉ឺនទៅ៤ម៉ឺនសំបុត្រ គឺជាសំបុត្រក្លែងក្លាយ។ នេះជាមូលហេតុនៃបញ្ហាដែលក្រុមមន្ត្រីប៉ូលីសបានរារាំងអ្នកគាំទ្រនៅខាងក្រៅទីលាន។ ការប្រកួតបានពន្យាពេលជាង១ម៉ោង ដោយសារតែបញ្ហាអ្នកគាំទ្រច្រើនអ្នកចូលក្នុងទីលានប្រកួតយឺតយ៉ាវ ដោយសារការកកស្ទះនៅក្រៅកីឡដ្ឋាន Stade des France នាទីក្រុងប៉ារីស។ ទោះយ៉ាងនេះក្តី លោក Martin Kallen ប្រធានផ្នែករៀបចំព្រឺត្តិការណ៍ UEFA បានប្រាប់តុលាការបារាំងថា បញ្ហាសំបុត្រក្លែងក្លាយដែល UEFA កំពុងស៊ើបអង្កេត មានតួរលេខ ទាបជាងការបកស្រាយរបស់រដ្ឋមន្ត្រីក្រសួងមហាផ្ទៃប្រទេសបារាំង។ «យើងរកឃើញថាសំបុត្រត្រឹមតែ ២,៦០០សំបុត្រដែលត្រូវបានរកឃើញថាជាសំបុត្រក្លែងបន្លំ។ […] យើងមិនជឿលើតួរលេខដែលបានលើកឡើងពីសំណាក់បារាំងឡើយ ដែលពួកគេបានអះអាងថាជាង ៣ម៉ឺនទៅ៤ម៉ឺនសំបុត្រ។»។ លោក Martin Kallen និយាយបែបនេះ។ UEFA កាលពីចុងខែឧសភា ធ្លាប់បានប្រកាសរួចហើយថា បានបើកការស៊ើបអង្កេតលើបញ្ហាជំនួបផ្តាច់ព្រ័ត្រនៅប្រទេសបារាំង ដោយមានអតីតរដ្ឋមន្ត្រីកីឡានិងផ្នែកអប់រំរបស់ព័រទុយហ្គាល់ជាអ្នកគ្រប់គ្រង ។ ការស៊ើបអង្កេតនេះនឹងចេញលទ្ធផលក្នុងរយៈពេលចន្លោះ ២ឬ៣ខែទៀត។ គួររំលឹកថា Real Madrid យកឈ្នះលើក្រុមហង្សក្រហម Liverpool លទ្ធផល ១-០ ដោយកីឡាករ Vinicius JR ជាអ្នកស៊ុតរកគ្រាប់បាន ធ្វើឱ្យក្រុមអធិរាជស ក្លាយជាជើងឯក Champions League ចំនួន១៤លើកក្នុងប្រវត្តិសាស្ត្រ លើសក្រុមណាទាំងអស់នៅតំបន់អឺរ៉ុប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8784.txt
|
កីឡាករនិងកីឡាការិនីកែភេទ ឬជាភេទមិនស្ថិតក្នុងប្រព័ន្ធគោលនៃភេទទាំងពីរ (ភេទប្រុស និងភេទស្រី) អាចសម្រេចចិត្តដោយខ្លួនឯង ក្នុងការជ្រើសរើសលេងឱ្យក្រុមបាល់ទាត់បុរស ឬក៏ស្រ្តីបាន។ នេះបើតាមសហព័ន្ធបាល់ទាត់អាល្លឺម៉ង់ (DFB) ថ្ងៃទី២៣ ខែមិថុនា។
|
សហព័ន្ធ DFB បានសម្រេចអនុម័តបទបញ្ញតិ្តថ្មី សម្រាប់កីឡាករដែលមិនអនុលោមតាមយែនឌ័រគោលទាំងពីរ ដែលកីឡាករកែភេទទាំងនោះ ត្រូវបានចាត់ទុកថា ជាភេទចម្រុះ ឬមិនមានការបញ្ជាក់ច្បាស់លាស់មួយ។ ច្បាប់ថ្មីនេះ នឹងត្រូវបានអនុញ្ញាតឱ្យប្រើប្រាស់ ចាប់ពីរដូវកាលថ្មី២០២២-២៣ របស់ប្រទេសអាល្លឺម៉ង់នេះទៅ។ «សម្រាប់សេចក្តីសម្រេចនេះ បានអនុលោមថាកីឡាករដែលមានស្ថានភាពផ្ទាល់ខ្លួនជាភេទ ចម្រុះ ឬគ្មានការបញ្ជាក់អន្តសញ្ញាណច្បាស់លាស់ និងអ្នកកែភេទ អាចសម្រេចចិត្តដោយខ្លួនគេផ្ទាល់ ថាតើឆន្ទៈពួកចង់ចូលលេងឱ្យក្រុមបុរស ឬក្រុមនារី។ កីឡាករដែលកែភេទទាំងនោះ ក៏អាចផ្លាស់ប្តូរបានប្រសិនបើពួកគេបានសម្រេចចិត្តរួចរាល់ ឬក៏អាចបន្តលេងឱ្យក្រុមដដែល។»។ នេះបើតាមសហព័ន្ធ DFB បាននិយាយ។ យ៉ាងណាមិញច្បាប់ដែល DFB ទើបអនុម័តនឹងចាប់ផ្តើមចំពោះកីឡាករចាប់ពីកម្រិតក្របខណ្ឌវ័យក្មេង DFB Regulation Amateurs, Junior Regulation និងលីគបាល់ទាត់ Futsal។ កាលពីសប្តាហ៍មុន ចាប់តាំងមានរឿងរ៉ាងហាមឃាត់លើកីឡាការិនីកែភេទ ចូលរួមប្រកួតក្នុងព្រឹត្តិការណ៍ប្រកួតកីឡាហែលទឹកពិភពលោក FINA World Aquatics Championships នៅប្រទេសហុងគ្រី ស្ថាប័នកីឡាធំៗលើពិភពលោករួមមាន FIFA, World Athletics បាននាំគ្នាត្រួតពិនិត្យនឹងកែប្រែច្បាប់ អំពីបញ្ហានេះឡើងវិញ។ សប្តាហ៍មុនទៀតសោតសហព័ន្ធហែលទឹក FINA បានរៀបចំបោះឆ្នោតដាក់កំហិតចំពោះអន្តពលិកកែភេទ ឬជាភេទមិនស្ថិតក្នុងប្រព័ន្ធគោលពីរយែនឌ័រ មិនឱ្យប្រកួតជាមួយអន្តពលិកនារី។ «ការសម្រេចចិត្តហាមមិនឱ្យពួកគេចូលរួមការប្រកួតរបស់យើង ព្រោះយើងចង់ឱ្យមានភាពយុត្តិធម៍និងមិនមានការកេងប្រវាញកម្លាំងលើនារី។» នេះបើតាមការបកស្រាយរបស់ FINA។ ប៉ុន្តែសហព័ន្ធកីឡាហែលទឹកមួយនេះ បានរងការរិះគន់យ៉ាងខ្លាំងពីសំណាក់ក្រុមមនុស្សកែភេទ និងអង្គការសិទ្ធិអ្នកស្រលាញ់ភេទដូចគ្នា LGBT។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8785.txt
|
ខ្សែប្រយុទ្ធ Sadio Mane ថ្ងៃទី២២ ខែមិថុនា និយាយថា ការផ្ទេរមកកាន់ក្លិប Bayern Munich ពីក្រុម Liverpool គឺជាពេលវេលានិងការសម្រេចចិត្តដ៏ត្រឹមត្រូវ។ Mane អះអាងថា ក្លិបជើងឯកអាល្លឺម៉ង់បានផ្តល់គម្រោងដ៏ល្អដល់រូបគេ។
|
Bayern Munich ជាក្រុមដែលមានកំណត់ត្រាឈ្នះជើងឯកលីគកំពូលអាល្លឺម៉ង់ Bundesliga ១០លើកជាប់ៗគ្នា ចាប់ពីរដូវកាល ២០១២ ដល់២០២២។ ក្លិបយក្សអាល្លឹម៉ង់នាថ្ងៃទី២២ ខែមិថុនា បានព្រមព្រៀងជាមួយក្រុម Liverpool ចុះកិច្ចសន្យានាំយកខ្សែប្រយុទ្ធសញ្ជាតិសេណេហ្គាល់វ័យ៣០ឆ្នាំ ក្នុងតម្លៃផ្ទេរ ៤០លានអឺរ៉ូ (៤២.៥លានដុល្លារ) រួមជាមួយប្រាក់បូកបន្ថែម ឬ (Add-ons)។ តាមពិតទៅ Mane នៅសល់កិច្ចសន្យារបស់ខ្លួនជាមួយ Liverpool រយៈពេល១រដូវកាលបន្ថែមទៀត។ មុនពេលចុះកិច្ចសន្យាជាមួយ Bayern Munich ខ្សែប្រយុទ្ធវ័យ៣០ឆ្នាំ បានទៅដល់ទឹកដីប្រទេសអាល្លឺម៉ង់តាំងពីថ្ងៃទី២១ ខែមិថុនា ដើម្បីត្រួតពិនិត្យសុខភាពហើយ Mane បានពាក់អាវក្រុម Bayern Munich ចេញពីកន្លែងគ្លីនិកនោះយ៉ាងភ្ញាក់ផ្អើល។ ទោះបែបនេះក្តី Mane បាននិយាយប្រាប់ទៅកាសែត Bild ថា ជីវិតរបស់គេគឺពោរពេញទៅដោយការប្រកួតប្រជែង ហើយរូបគេចាប់អារម្មណ៍លើការផ្ទេរមួយនេះតែម្តង។ «ជីវិតរបស់ខ្ញុំពោរពេញដោយការប្រកួតប្រជែង នៅពេលដែលអ្នកផ្តល់យោបល់ខ្ញុំបានប្រាប់អំពីការចាប់អារម្មណ៍របស់ Bayern លើកដំបូងខ្ញុំពិតជាមានអារម្មណ៍ត្រេកអរយ៉ាងខ្លាំង។ […] សម្រាប់ខ្ញុំអារម្មណ៍ពេលនេះគឺជាពេលវេលាដ៏ត្រឹមត្រូវនៅពេល Bayern បានបង្ហាញពីគម្រោងការរបស់ពួកគេ។ ខ្ញុំឃើញអនាគតនៅក្នុងគម្រោងនោះ ជាជាងក្លិបណាទាំងអស់។»។ Mane និយាយបែបនេះ។ Mane ចាកចេញពីទឹកដី Anfield ក្រោយពេលបង្ហាញខ្លួនចំនួន ២៦៩ប្រកួត ដោយរកបាន១២០គ្រប់ឱ្យ Liverpool។ កីឡាករសេណេហ្គាល់បានជួយហង្សក្រហមឈ្នះពាន Premier league ១លើក , Champions League ១លើក ,EFL Cup ១លើក , FA Cup ១លើក ,UEFA Super Cup ១លើក និង FIFA Club World Cup ១លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8786.txt
|
អ្នករៀបចំកម្មវិធី World Cup បានលក់សំបុត្រជាង ១.៨លានសំបុត្រហើយសម្រាប់ការការប្រកួតបាល់ទាត់ពិភពលោក FIFA World Cup 2022 នៅកាតា។ សហព័ន្ធកីឡាបាល់ទាត់ពិភពលោក (FIFA) បានប្រកាសបែបនេះថ្ងៃទី២៩ ខែមិថុនា មុនពេលការលក់សំបុត្រជុំបន្ទាប់នៅថ្ងៃទី៥ ខែកក្កដា។
|
បើតាម FIFA សំបុត្រប្រភេទពិសេសជាច្រើន ត្រូវបានលក់សម្រាប់តែអ្នករស់នៅប្រទេសកាតា និងអ្នកគាំទ្រដែលរស់នៅបណ្តារដ្ឋតាមតំបន់ឈូងសមុត្រអារ៉ាប់។ ក្រៅពីកាតា អ្នកគាំទ្រមកពីជុំវិញពិភពលោកដែលទិញសំបុត្រច្រើនដែររួមមានកាណាដា, អង់គ្លេស, បារាំង, អាល្លឺម៉ង់, អារ៉ាប៊ីសាអូឌីត,អេស្ប៉ាញ, អេមីរ៉ាត់អារ៉ាប់រួម និងអាម៉េរិក។ FIFA ប្រកាសបែបនេះ។ បើតាមអ្នកនាំពាក្យសហព័ន្ធបាល់ទាត់ពិភពលោក សហព័ន្ធរំពឹងថា សំបុត្រជាង ៣លានសំបុត្រសម្រាប់ការប្រកួតទាំង២៨ថ្ងៃ នៃព្រឹត្តិការណ៍ នឹងត្រូវលក់អស់។ សំបុត្រជុំបន្ទាប់ នឹងបើកលក់ចាប់ពីថ្ងៃទី៥ ខែកក្កដា រហូតដល់ថ្ងៃទី១៦ ខែសីហា ហើយការទិញនិងការទូទាត់ប្រាក់នឹងត្រូវធ្វើឡើងតាមប្រព័ន្ធអនឡាញតែប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8787.txt
|
ដើម្បីរៀបចំធ្វើម្ចាស់ផ្ទះ FIFA World Cup ឆ្នាំ២០២២ ម្ចាស់ផ្ទះកាតា បានចំណាយប្រាក់រហូតដល់២២០ពាន់លានដុល្លារអាម៉េរិក ដែលជាការចំណាយច្រើនបំផុតជាកំណត់ត្រា។ ការចំណាយដ៏ច្រើននេះ ភាគច្រើនលើការសាងសង់កីឡដ្ឋានថ្មី និងហេដ្ឋារចនាសម្ព័ន្ធផ្សេងៗ។
|
នៅពេលប្រទេសមួយឈ្នះការដេញថ្លៃ ធ្វើជាម្ចាស់ផ្ទះព្រឹត្តិការណ៍កីឡាសំខាន់ដូចជាអូឡាំពិក ឬ World Cup ការចំណាយគឺស្ទើរតែជាបញ្ហា។ បញ្ហាអាចមានតិច ឬច្រើនដោយមើលលើស្ថានភាពជាក់ស្តែង ដូចជាហេដ្ឋារចនាសម្ព័ន្ធមិនគ្រប់តាមតម្រូវការ និងការសាងសង់ថ្មីជាច្រើន។ ដើម្បីត្រៀមដឹកនាំធ្វើម្ចាស់ផ្ទះ World Cup ឆ្នាំ២០២២ ដែលនឹងប្រព្រឹត្តិទៅពីថ្ងៃទី២១ ខែវិច្ឆិកា ដល់ថ្ងៃទី១៨ខែធ្នូ កាតាត្រូវបានរាយការណ៍ថា បានចំណាយលើការសាងសង់កីឡដ្ឋានថ្មីរបស់ខ្លួន ដែលមានតម្លៃចន្លោះពី ៦,៥ ពាន់លានដុល្លារទៅ ១០ ពាន់លានដុល្លារក្នុងមួយកីឡដ្ឋាន។ មានតម្លៃថ្លៃ ដ្បិតកីឡដ្ឋានទាំងនោះសុទ្ធ តែបានបំពាក់សម្ភារទំនើបៗដូចជាម៉ាស៊ីនត្រជាក់ជាដើម។ នេះបើតាមយោងតាមការចុះផ្សាយរបស់កាសែតសេដ្ឋកិច្ចកីឡា frontofficesports។ ក្រៅពីកីឡដ្ឋានថ្មី ប្រទេសអារ៉ាប់ដែលទទួលបានសិទ្ធិរៀបចំកីឡាបាល់ទាត់ពិភពលោក ជាលើកដំបូងមួយនេះ បានចំណាយប្រាក់រាប់រយពាន់លានដុល្លារទៀត ដើម្បីសាងសង់មជ្ឈមណ្ឌលច្នៃប្រឌិតដូចជាសណ្ឋាគារ ទីតាំងដឹកជញ្ជូនក្រោមដីដ៏ទំនើប និងអាកាសយានដ្ឋានជាច្រើន។ ខាងក្រោមនេះ ជាថ្លៃចំណាយសម្រាប់រៀបចំការប្រកួត World Cup ចាប់តាំងពីសហរដ្ឋអាម៉េរិកធ្វើជាម្ចាស់ផ្ទះក្នុងឆ្នាំ ១៩៩៤មក៖ - អាម៉េរិក ឆ្នាំ១៩៩៤៖ ៥០០លានដុល្លារ - បារាំង ឆ្នាំ១៩៩៨៖ ២,៣ពាន់លានដុល្លារ - កូរ៉េ/ជប៉ុន ឆ្នាំ២០០២៖ ៧ពាន់លានដុល្លារ - អាល្លឺម៉ង់ ឆ្នាំ២០០៦៖ ៤,៣ពាន់លានដុល្លារ - អាហ្វ្រ៊ិកខាងត្បូង ឆ្នាំ២០១០៖ ៣,៦ពាន់លានដុល្លារ - ប្រេស៊ីល ឆ្នាំ២០១៤៖ ១៥ពាន់លានដុល្លារ - រុស្ស៊ី ឆ្នាំ២០១៨៖ ១១,៦ពាន់លានដុល្លារ - កាតា ឆ្នាំ២០២២៖ ២២០ ពាន់លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8788.txt
|
អតីតប្រធានសហព័ន្ធកីឡាបាល់ទាត់អន្តរជាតិ (FIFA) លោក Sepp Blatter បដិសេធផ្តល់លុយពុករលួយទៅឱ្យលោក Michel Platini អតីតប្រធានសហព័ន្ធបាល់ទាត់អឺរ៉ុប (UEFA) នៅជំពោះមុខតុលាការស្វ៊ីសនៅថ្ងៃទី៩ ខែមិថុនា។ Blatter ថាលុយដែលបានផ្ទេរទៅលោក Platini អនុវត្តតាមកិច្ចព្រមព្រៀងត្រឹមត្រូវដែលហៅថា«កិច្ចព្រមព្រៀងរបស់សុភាពបុរស»។
|
រដ្ឋអាជ្ញាប្រទេសស្វីសបានចោទលោក Blatter ថា បានរៀបចំការបង់ប្រាក់ដោយខុសច្បាប់ចំនួន២,៤លានដុល្លារ ទៅឱ្យលោក Platini នៅឆ្នាំ២០១១ សម្រាប់ការងារពិគ្រោះយោបល់ ដែលលោកជាប្រធានក្រុមជម្រើសជាតិបារាំងឱ្យទទួលជ័យជម្នះជើងឯកអឺរ៉ុប Euro ឆ្នាំ ១៩៨៤។ យ៉ាងណាក៏ដោយ Blatter និង Platini ដែលធ្លាប់ជាឥស្សរជនដ៏មានឥទ្ធិពលបំផុតក្នុងកីឡាបាល់ទាត់បដិសេធការចោទប្រកាន់នេះ។ នៅចំពោះមុខតុលាការឧក្រិដ្ឋកម្មសហព័ន្ធស្វីស លោក Blatter ដែលបដិសេធបទចោទពុករលួយម្តងហើយម្តងទៀត និយាយថាខ្លួនបានស្នើសុំឱ្យ Platini ធ្វើជាទីប្រឹក្សាក្រោយលោកត្រូវបានជ្រើសរើសជាប្រធាន FIFA ជាលើកដំបូងក្នុងឆ្នាំ ១៩៩៨។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ កាលនោះ Platini បានទារប្រាក់ឈ្នួល ១ លានដុល្លារក្នុងមួយឆ្នាំ ប៉ុន្តែលោក Blatter បានប្រាប់បុរសសញ្ជាតិបារាំងវិញថា FIFA គ្មានលទ្ធភាពផ្តល់ប្រាក់ឈ្នួលច្រើនបែបនេះទេ។ ជំនួសមកវិញ Blatter បានយល់ព្រមថា Platini ដែលជាកីឡាករដ៏អស្ចារ្យបំផុតនៅជំនាន់នោះ នឹងទទួលបានប្រាក់ឈ្នួលជាង៣សែនដុល្លារក្នុងមួយឆ្នាំ ហើយប្រាក់ដែលនៅសល់នឹងត្រូវបង់នៅពេលក្រោយ។ «ខ្ញុំដឹងថានៅពេលដែលយើងចាប់ផ្តើមការងារជាមួយ Michel Platini ទឹកប្រាក់នោះមិនមែនជាចំនួនសរុបទេ ដោយត្រូវពិនិត្យមើល និងផ្តល់បន្ថែមតាមក្រោយទៀត»។ បុរសសញ្ជាតិស្វ៊ីសវ័យ៨៦ឆ្នាំ ប្រាប់តុលាការដូច្នេះ ដោយសំដៅប្រាក់ឈ្នួលជាង៣០ម៉ឺនដុល្លារ ជាកិច្ចព្រមព្រៀងគ្នាសម្រាប់ការងារទីប្រឹក្សាបច្ចេកទេសរបស់ Platini។ លោក Michel Platini អតីតប្រធានសហព័ន្ធបាល់ទាត់អឺរ៉ុប (UEFA) លោក Blatter បន្ថែមថាការរៀបចំនេះត្រូវបានលោកចាត់ទុកជា កិច្ចព្រមព្រៀងរបស់សុភាពបុរស ហើយនេះជាកិច្ចព្រមព្រៀងរវាងមនុស្សពីរនាក់ដែលមិនមានអ្វីខុសច្បាប់នោះទេ។ Platini អតីតប្រធានក្រុមជម្រើសជាតិបារាំងប្រាប់តុលាការដោយសង្កត់ធ្ងន់ថា ខ្លួនជឿជាក់លើ Blatter ហើយជឿជាក់ថាខ្លួននឹងទទួលបានប្រាក់ឈ្នួលគ្រប់ពេញលេញ។ យ៉ាងណាក៏ដោយ ក្នុងកិច្ចព្រមព្រៀងនោះ Platini បានចុះហត្ថលេខាលើកិច្ចសន្យាជាលាយលក្ខណ៍អក្សរជាមួយ FIFA ក្នុងឆ្នាំ ១៩៩៩ មែន ប៉ុន្តែមានការបញ្ជាក់ត្រឹមតែប្រាក់ឈ្នួលជាង៣០ម៉ឺនដុល្លារប៉ុណ្ណោះ ដោយមិនមានការបញ្ជាក់ពីការបង់ប្រាក់បន្ថែមអ្វីនោះទេ។ ជុំវិញក្តីក្តាំពុករលួយក្នុងបាល់ទាត់ លោក Blatter ដែលបានដឹកនាំ FIFA រយៈពេល១៧ឆ្នាំ លាលែងពីតំណែងនៅឆ្នាំ ២០១៥ មុនលោក Platini វ័យ៦៦ឆ្នាំ ដែលបានចុះពីតំណែងប្រធាន UEFA ឆ្នាំ ២០១៦។ អ្នកទាំងពីរត្រូវហាមក្នុងសកម្មភាពបាល់ទាត់៦ឆ្នាំ ជុំវិញការបំពានក្រមសីលធម៌ក្នុងវិស័យបាល់ទាត់។ រឿងក្តីរបស់ Blatter ជាមួយ Platini ត្រូវបន្តឡើងតុលាការជាថ្មីទៀត ដោយអ្នកទាំងពីរអាចប្រឈមជាប់ទោសពន្ធធនាគាររយៈពេល៥ឆ្នាំ៕ លោក Michel Platini អតីតប្រធានសហព័ន្ធបាល់ទាត់អឺរ៉ុប (UEFA) អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8789.txt
|
ខ្សែប្រយុទ្ធ Mohamed Salah របស់ Liverpool និងកីឡាការិនី Sam Kerr របស់ Chelsea ថ្ងៃទី៩ ខែមិថុនា បានឈ្នះពានរង្វាន់ឯកត្តជនរបស់កម្មវិធី Professional Footballers Association (PFA) ជា កីឡាករល្អប្រចាំឆ្នាំ (Player of the Year)។ ចំណែកឯ Cristiano Ronaldo ជាប់ឈ្មោះជាកីឡាករជម្រើស១១នាក់ល្អប្រចាំឆ្នាំ (PFA Team of the Year)។
|
ការជាប់ជាកីឡាករល្អប្រចាំឆ្នាំរបស់ PFA ក្នុងឆ្នាំនេះ ជាលើកទីពីររបស់ Mohamed Salah ចាប់តាំងពីរដូវកាល ២០១៧-១៨។ខ្សែប្រយុទ្ធសញ្ជាតិអេហ្ស៊ីបរបស់ Liverpool ក៏ឈ្នះស្បែកជើងមាន Premier league ក្រោយរកបាន២៣គ្រាប់។ រដូវកាលនេះខ្សែប្រយុទ្ធវ័យ ២៩ឆ្នាំ រកបានគ្រាប់បាល់ ៣១គ្រាប់រាល់គ្រប់កម្មវិធីប្រកួតរបស់ Liverpool ហើយជួយក្រុមឈ្នះពានរង្វាន់ League Cup និង FA Cup។ «ពានមួយនេះគឺជាពានមួយដ៏ល្អក្នុងការឈ្នះ ជាពិសេសវាត្រូវបានបោះឆ្នោតដោយកីឡាករ។ ពាននេះបង្ហាញថាអ្នកបានធ្វើការងារខ្លាំងក្លាក្នុងការទទួលបាននូវសមិទ្ធិផលមួយនេះ ហើយនៅបន្ទប់គេងរបស់ខ្ញុំមានកន្លែងដាក់តាំងពានរង្វាន់ ហើយខ្ញុំក៏បានទុកកន្លែងទំនេរច្រើនសម្រាប់ពានរង្វាន់បន្ថែមទៀត។»។ Salah និយាយក្នុងកម្មវិធី PFA បែបនេះ។ ចំណែកកីឡាការិនីខ្សែប្រយុទ្ធ Sam Kerr ក្រុមតោខៀវ Chelsea បានក្លាយជាកីឡាការិនីសញ្ជាតិអូស្ត្រាលីលើកដំបូងដែលឈ្នះពានកីឡាការិនីល្អប្រចាំឆ្នាំ PFA Player of the Year។ សម្រាប់ពានរង្វាន់កីឡាករវ័យក្មេងល្អប្រចាំឆ្នាំ Young Player of the Year បានទៅលើកីឡាករខ្សែបម្រើ Phil Foden និង កីឡាការិនី Lauren Hemp របស់ក្រុមមេឃខៀវ Manchester City។ រីឯខ្សែប្រយុទ្ធវ័យ ៣៧ឆ្នាំរបស់ក្រុម Manchester United បានជាប់ជាកីឡាករជ្រើស ១១នាក់ល្អប្រចាំឆ្នាំ Team of the Year ក្នុងចំណោមកីឡាករចាំទី Alisson Becker ខ្សែការពារ Trent Alexander Arnold, Antonio Rudiger, Virgil Van Dijk, Joao Cancelo ខ្សែបម្រើ Kevin De Bruyne, Thiago Alcantara, Bernardo Silva និងខ្សែប្រយុទ្ធ Mohamed Salah រួមជាមួយ Sadio Mane។ នេះជាលើកទី៥របស់ Ronaldo បានត្រូវបានជាប់ឈ្មោះជាកីឡាករជម្រើស១១នាក់ល្អប្រចាំឆ្នាំរបស់ PFA ប្រចាំនៅក្របខណ្ឌកំពូលអង់គ្លេស។ Ronaldo ធ្លាប់បានត្រូវជ្រើសរើសក្នុងឆ្នាំ ២០០៥-០៦, ២០០៦-០៧, ២០០៧-០៨ និងឆ្នាំ ២០០៨-០៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_879.txt
|
ក្រសួងការបរទេសអាម៉េរិកនៅថ្ងៃទី ១៨ ខែតុលាបានអះអាងថាប្រេសិតពិសេសអាម៉េរិក ប្រចាំអាហ្វហ្កានីស្ថានលោក Zalmay Khalilzad នឹងចុះចេញពីតំណែង។ យ៉ាងណាមិញ ក្រសួងការបរទេសអាម៉េរិកមិនបានបញ្ជាក់ពីមូលហេតុដែលលោក Zalmay សម្រេចចិត្ត បែបនេះឡើយ។
|
យោងតាមសេចក្ដីប្រកាសព័ត៌មាននៃក្រសួងការបរទេសអាម៉េរិក តួនាទីរបស់លោក Khalilzad នឹងត្រូវជំនួសដោយលោក Tom West ដែលជាអនុប្រធាន។ លោក West នឹងធ្វើការបន្តពីលោក Khalilzad ដោយដឹកនាំកិច្ចខិតខំផ្នែកការទូត ណែនាំដល់លេខាធិការ និងជំនួយការលេខាធិការការិយាល័យកិច្ចការអាស៊ីខាងត្បូង និងអាស៊ី កណ្តាល។ លោកក៏នឹងជួយសម្របសម្រួល និងធ្វើការយ៉ាងជិតស្និទ្ធនៅស្ថានទូតអាម៉េរិក ប្រចាំទីក្រុងកាប៊ុលដែលបច្ចុប្បន្នតាំងទីនៅទីក្រុងដូហា ដើម្បីការពារផលប្រយោជន៍ អាម៉េរិកនៅអាហ្វហ្កានីស្ថាន។ ជុំវិញរឿងនេះលោក Khalilzad មិនបានឆ្លើយតបចំពោះសំណើសុំការអត្ថាធិប្បាយនោះ ទេ។ លោក Khalilzad ដែលមានសញ្ជាតិអាម៉េរិក-អាហ្វហ្កានីស្ថាន បានឡើងកាន់់តំណែង ជាប្រេសិតពិសេសប្រចាំនៅអាហ្វហ្កានីស្ថានតាំងពីឆ្នាំ២០១៨និងបានដឹកនាំការចរចារវាងអាម៉េរិកជាមួយតាលីបង់ដែលនាំឱ្យមានកិច្ចព្រមព្រៀងខែកុម្ភៈ ឆ្នាំ២០២០ សម្រាប់ការដក ទ័ពអាម៉េរិកនៅឆ្នាំ២០២១នេះ។ បន្ថែមពីនេះប្រេសិតខាងលើបានព្យាយាមជំរុញឱ្យក្រុមចលនាឥស្លាមនិយមនិងរដ្ឋាភិបាលដែលគាំទ្រដោយលោកខាងលិចចរចាគ្នារកដំណោះស្រាយនយោបាយចំពោះជម្លោះរាប់ ទសវត្សរ៍។ រីឯពេលតាលីបង់វាយដណ្ដើមបានទីក្រុងកាប៊ុលយ៉ាងរហ័សកាលពីពាក់ កណ្ដាលខែសីហា លោក Khalilzad មិនបានការស្វែងរកជំនួយពីក្រុមសកម្មប្រយុទ្ធឱ្យ ជួយសម្រួលការជម្លៀសពលរដ្ឋអាម៉េរិក និងជនជាតិអាហ្វហ្កានីដែលបានជួយអាម៉េរិក ឡើយ។ អតីតមន្រ្តីអាម៉េរិក និងមន្រ្តីអាម៉េរិកបច្ចុប្បន្នបានប្រាប់ទីភ្នាក់ងារព័ត៌មាន Reuters ថាក្នុង រយៈពេលបីឆ្នាំដែលលោក Khalilzad បានកាន់តួនាទីនេះ បានធ្វើឱ្យលោកក្លាយជាអ្នកការ ទូតបរាជ័យដ៏ធំម្នាក់ក្នុងប្រវត្តិសាស្ត្រថ្មីរបស់អាម៉េរិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8790.txt
|
លោក Gareth Southgate គ្រូជម្រើសជាតិអង់គ្លេសថ្ងៃទី៥ ខែមិថុនា បាននិយាយថា លោកមានភាពងឿងឆ្ងល់ចំពោះអ្នកគាំទ្រហុងគ្រីដែលជាកុមារ បានស្រែកចំអកលើក្រុមអង់គ្លេសអំឡុងការលុតជង្គង់មុនការប្រកួតទល់ក្រុមហុងគ្រី។
|
ជំនួបហុងគ្រី-អង់គ្លេស ជាការប្រកួតដែលត្រូវធ្វើឡើងក្នុងកីឡដ្ឋានដោយមិនអនុញ្ញាតឱ្យមានអ្នកទស្សនាពីសំណាក់សហព័ន្ធបាល់ទាត់អឺរ៉ុប (UEFA)។ ហុងគ្រីបានបើកការនាំមុខលើអង់គ្លេស១គ្រាប់មុន ដែលជាការស៊ុតបាល់ពិន័យ១១ម៉ែត្រពីសំណាក់កីឡាករ Dominik Szoboszlai ហើយរហូតដល់ចប់រយៈពេល៩០នាទី លទ្ធផលបញ្ចប់ទៅត្រឹម១-០។ តាមពិតទៅ ហុងគ្រីរងការពិន័យពី UEFA មិនឱ្យមានអ្នកចូលទស្សនាសម្រាប់ការប្រកួតក្នុងទឹកដីចំនួន៣ប្រកួត ដោយសារតែអាកប្បកិរិយារើសអើងរបស់អ្នកគាំទ្រប្រទេសនេះអំឡុងព្រឹត្តិការណ៍ Euro 2020។ ទោះជាយ៉ាងនេះក្តី សហព័ន្ធបាល់ទាត់ហុងគ្រីបានអនុញ្ញាតឱ្យកុមារត្រឹមអាយុ១៤ឆ្នាំអាចចូលទស្សនា ជំនួបរវាងហុងគ្រី ទល់អង់គ្លេស ក្នុងកីឡដ្ឋាន Puskas Arena នាទីក្រុង Budapest។ អ្នកគាំទ្រជាកុមារប្រមាណ ៣៥,០០០នាក់បានចូលទស្សនាការប្រកួតដែលហុងគ្រីបានបញ្ចប់ភាពមិនដែលចាញ់របស់អង់គ្លេសចំនួន២២ ក្នុងជំនួប UEFA Nation league នារាត្រីនោះ។ យ៉ាងណាមិញ អ្នកគាំទ្រជាកុមារ បែរជាស្រែកចំអកអំឡុងពេលកីឡាករអង់គ្លេសលុតជង្គង់ដើម្បីបង្ហាញការបឈ្ឈប់ការរើសអើងទៅវិញ។ លោក Southgate មិនសប្បាយចិត្តឡើងនឹងរឿងនេះ។ «រឿងដំបូងដែលយើងចង់បង្ហាញអំឡុងពេលលុតជង្គង់នោះគឺ ដើម្បីបង្រៀនមនុស្សលើពិភពលោក កុំឱ្យមានការរើសអើង។ ខ្ញុំមិនដឹងឡើយថាពួកគេជ្រើសរើសការស្រែកចំអកដាក់បែបនេះ ប៉ុន្តែពួកគេនៅក្មេងណាស់។ ពួកគេមិនអាចដឹងច្បាស់អំពីអ្វីដែលកំពុងធ្វើឡើយ ដូច្នេះខ្ញុំគិតថាពួកគេគឺត្រូវបានរងឥទ្ធិពលអាក្រក់ទាំងនេះពីមនុស្សចាស់ៗ។» លោក Southgate ប្រាប់ទូរទស្សន៍ Channel 4 បែបនេះ។ ការប្រកួតបន្ទាប់របស់ក្រុមតោកំណាចអង់គ្លេសនឹងត្រូវប៉ះក្រុមរហ័សនាមឥន្ត្រីដែកអាល្លឺម៉ង់នៅថ្ងៃទី៨ ខែមិថុនា ក្នុងជំនួប Nations league នាកីឡដ្ឋាន Allianz Arena។ មុនជំនួបទល់អាល្លឺម៉ង់លោក Southgate បាននិយាយដាស់តឿនអ្នកគាំទ្រឱ្យមានអាកប្បកិរិយាល្អទាំងមុន និងអំឡុងការប្រកួត ព្រោះជាប្រកួតតំណាងនៃប្រទេសមិនគួរឱ្យមានរឿងអាម៉ាស់ដល់ក្រុមឡើយ ។ «បុគ្គលិកកំពុងរងការរំខានមួយផ្នែកនៃការងារពិតប្រាកដរបស់ពួកគេ នៅពេលបានឮអំពីរឿងដែលអាម៉ាស់បំផុតទាំងនេះ នេះមិនមែនរឿងលេងសើចឡើយព្រោះនេះជាការតំណាងឱ្យប្រទេសរបស់អ្នក។ ដូច្នេះយើងតែបានដឹងមុនពីរឿងនេះ ហើយយើងអាចធ្វើទៅបានគឺត្រឹមតែផ្ញើសារដ៏ត្រឹមត្រូវសម្រាប់ដាស់តឿន អ្នកគ្រប់គ្នាឱ្យរក្សាអាកប្បកិរិយាល្អនៅពេលក្រុមប្រកួត។»។ លោក Southgate និយាយបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8791.txt
|
Rafael Nadal ឡើងទៅវគ្គផ្តាច់ព្រ័ត្រ French Open ជាលើកទី១៤ បន្ទាប់ពី Alexander Zverev បង្ខំចិត្តបោះបង់ការប្រកួតវគ្គពាក់កណ្តាលផ្តាច់ព្រ័ត្រពាក់កណ្តាលទី ដោយសាររបួសកជើងខាងស្តាំ។
|
Zverev បានចាកចេញពីទីលានដោយមានរទេះរុញផង បន្ទាប់ពីបត់កជើង ខណៈការប្រកួតបានដំណើរការត្រឹមលទ្ធផល ៧-៦ (១០/៨) និង ៦-៦ នាជំនួបវគ្គពាក់កណ្តាលផ្តាច់ព្រ័ត្រនៅថ្ងៃទី៣ ខែមិថុនា។ Nadal ដែលបានឡើងទៅវគ្គផ្តាច់ព្រ័ត្រដោយស្វ័យប្រវត្តិ លើកឡើងថា នេះជាការខកចិត្តដ៏ធំសម្រាប់គូប្រជែងរបស់ខ្លួន។ «គាត់កំពុងបង្ហាញការប្រកួតដ៏អស្ចារ្យ ប៉ុន្តែអកុសលគាត់រងរបួសមិនអាចបន្តការប្រកួតទៀតបាន។ Zverev ជាគូប្រជែងដ៏ល្អម្នាក់នៅ French Open រដូវកាលនេះ ហើយខ្ញុំពិតជាសំណាងណាស់»។ អ្នកវាយកូនបាល់សញ្ជាតិអេស្ប៉ាញបន្ថែមដូច្នេះ។ Nadal វ័យ៣៥ឆ្នាំ ដែលគេឱ្យឈ្មោះថាជាស្តេចកីឡាវាយកូនបាល់ប្រចាំតារាងដីក្រហម និងដែលចាញ់នៅវគ្គផ្តាច់ព្រ័ត្រនៅតារាង Claycourt ទាល់តែសោះ ធ្លាប់ឈ្នះជើងឯក Roland Garros ១៣សម័យកាលជាកំណត់ត្រា និងឈ្នះពានកម្រិត Grand Slam ចំនួន២១លើកលើសគេ។ Nadal នឹងត្រូវជួប Casper Ruud នៅវគ្គផ្តាច់ព្រ័ត្រ French Open នៅយប់ថ្ងៃទី៥ ខែមិថុនា ឆ្នាំ២០២២។ Ruud កីឡាករន័រវែសវ័យ២៣ឆ្នាំ បានទម្លាក់កីឡាករក្រូអាស៊ី Marin Cilic នៅវគ្គ១/២ផ្តាច់ព្រ័ត្រ ដោយលទ្ធផល ៣-៦ ៦-៤ ៦-២ និង៦-២៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8792.txt
|
ខ្សែប្រយុទ្ធ Eden Hazard ថ្ងៃទី៨ ខែមិថុនា បាននិយាយថា រូបគេវិលត្រលប់ទៅកាន់ភាពខ្លាំងដូចកាលពីមុនវិញ ក្រោយពេលជួយក្រុមជម្រើសជាតិបែលហ្ស៊ិកឈ្នះលើប៉ូឡូញលទ្ធផល ៦-១ ក្នុងជំនួប UEFA Nations League។
|
ជ័យជម្នះរបស់បែលហ្ស៊ិកទាំង៦គ្រាប់ ធ្វើបានដោយកីឡាករ Axel Witsel, Kevin De Bruyne, Leandro Trossard, Leander Dendoncker និង Lois Openda។ ចំណែក Eden Hazard ក៏បានចូលរួមចំណែកបញ្ជូនបាល់ឱ្យ De Bruyne មួយគ្រាប់។ រីឯ ១គ្រាប់របស់ប៉ូឡូញជាការស៊ុតបើកឆាកដោយ Robert Lewandowski នៅនាទី២៨ វគ្គទីមួយ។ និយាយប្រាប់ទៅកាន់ទូរទស្សន៍ RTL Sport ក្រោយឈ្នះការប្រកួត Hazard បាននិយាយថា ពេលវេលាលេងគ្រប់គ្រាន់ជាកូនសោរសម្រាប់រូបគេវិលត្រលប់ទៅកាន់ទម្រង់លេងដ៏ខ្លាំងវិញ។ «ខ្ញុំកំពុងវិលត្រលប់ទៅកាន់ភាពខ្លាំងដូចដែលខ្ញុំធ្លាប់មានកាលពីមុន។ ខ្ញុំក៏នឹងក្លាយជាកីឡាករខ្លាំងម្តងទៀតដូចកាលពីមុន ដោយអាចលេងរាល់ការប្រកួត និងមានពេលវេលាលេងគ្រប់គ្រាន់ឡើងវិញ។»។ Hazard និយាយបែបនេះ។ មិនត្រឹមតែប៉ុណ្ណោះ Hazard ក៏បានអះអាងទៀតថា រូបគេរំពឹងអាចបន្តបង្ហាញខ្លួនបានជាប់លាប់ជាមួយក្រុមជម្រើសជាតិបែលហ្ស៊ិក និងជាប់ជាជម្រើស១១នាក់ដំបូង។ ចាប់តាំងពីចូលរួមជាមួយ Real Madrid ក្នុងឆ្នាំ ២០១៩ មក រូបគេមិនសូវទទួលបានពេលវេលាបង្ហាញខ្លួនសម្រាប់ជម្រើស ១១នាក់ដំបូងឡើយ ជាហេតុធ្វើឱ្យកីឡាកររូបនេះមានទម្រង់លេងមិនសូវល្អរយៈពេលចុងក្រោយនេះ។ Hazard បានបង្ហាញខ្លួនជាមួយ Real Madrid ចំនួន៨០ប្រកួត រាល់គ្រប់កម្មវិធី ដោយរកគ្រាប់បានត្រឹមតែ៧គ្រាប់ ហើយបញ្ជូនបាល់១១ដង និងលេងបានត្រឹមតែជាង ៤,១៦១នាទីតែប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8793.txt
|
ការប្រកាសរបស់ក្លិប Everton លើកិច្ចសន្យាឧបត្ថម្ភជាមួយក្រុមហ៊ុនល្បែងភ្នាល់បាល់ រងការរិះគន់យ៉ាងខ្លាំងពីសំណាក់អ្នកគាំទ្រ។ ការប្រកាសនេះធ្វើឡើងត្រឹមតែពីរឆ្នាំប៉ុណ្ណោះបន្ទាប់ពីនាយកប្រតិបត្តិ Everton អះអាងថា ពួកគេមិនទទួលយកការឧបត្ថម្ភពីក្រុមហ៊ុនភ្នាល់។ អ្នករិះគន់យល់ថា កិច្ចព្រមព្រៀងនេះដូចជំរុញអ្នកគាំទ្រជាយុវជនប្រព្រឹត្តិល្បែងស៊ីសងដូច្នោះដែរ។
|
ក្រុមហ៊ុន Stake.com ក្លាយជាអ្នកឧបត្ថម្ភធំរបស់ក្លិប Everton ក្នុងកិច្ចសន្យារយៈពេលច្រើនឆ្នាំ ដោយទទួលបាន ១២,៥០លានដុល្លារក្នុងមួយរដូវកាល។ ឈ្មោះក្រុមហ៊ុនល្បែងភ្នាល់នេះនឹងត្រូវជំនួសទីតាំងរបស់ក្រុមហ៊ុនលក់រថយន្ត Cazoo ដោយបង្ហាញទាំងនៅលើអាវក្រុមបុរស និងនារី។ ក្រោយកិច្ចព្រមព្រៀងនេះ Everton បានទទួលការរិះគន់ពីសំណាក់អ្នកគាំទ្រមួយចំនួន និងក្រុមអ្នកចង់បញ្ចប់ការផ្សាយពាណិជ្ជកម្ម និងឧបត្ថម្ភពីក្រុមហ៊ុនល្បែងទាំងអស់នៅក្នុងកីឡាបាល់ទាត់។ លោក James Grimes សមាជិកក្រុមយុទ្ធនាការ Big Step ដែលមានបំណងបញ្ចប់ការផ្សាយពាណិជ្ជកម្ម និងឧបត្ថម្ភពីសំណាក់ក្រុមហ៊ុនល្បែងភ្នាល់ក្នុងកីឡាបាល់ទាត់ លើកឡើងថាកិច្ចព្រមព្រៀងរបស់ Everton ជាមួយក្រុមហ៊ុនល្បែងភ្នាល់ នឹងមិនធ្វើឱ្យក្លិបកើនប្រជាប្រិយភាពឡើយ។ ល្បែងភ្នាល់នឹងធ្វើឱ្យប៉ះពាល់ដល់សុខភាព និងធ្វើឱ្យខូចទម្រង់ក្នុងកីឡាបាល់ទាត់ទៀតផង។ លោក Grimes បន្ថែមថា នេះជារឿងគួរឱ្យសោកស្តាយដែលក្លិបចង់រកប្រាក់ចំណេញដោយមិនគិតពីហានិភ័យ។ «ក្លិបកំពុងរកប្រាក់ចំណេញនៅចំពោះមុខអ្នកគាំទ្ររបស់ខ្លួន ជាពិសេសអ្នកគាំទ្រវ័យក្មេង។ ពួកគេពាក់ និងឃើញស្លាករបស់ក្រុមហ៊ុនភ្នាល់នៅលើអាវ។ ពួកគេដូចត្រូវបានលើកទឹកចិត្តឱ្យប្រើកាស៊ីណូអនឡាញ ហើយដូចជាមនុស្សញៀននឹងល្បែងអ៊ីចឹង»។ នេះជាការមើលឃើញរបស់លោក Grimes។ រដូវកាលមុន ក្លិបបាល់ទាត់កំពូលចំនួន៩ មានក្រុមហ៊ុនភ្នាល់ជាអ្នកឧបត្ថម្ភអាវពួកគេ។ Norwich City ជាក្លិបនៅ Premier League តែមួយគត់ដែលមិនទទួលយកការឧបត្ថម្ភជាមួយក្រុមហ៊ុនភ្នាល់បាល់ណក្នុងចំណោមក្រុមទាំង ២០ នៅរដូវកាល ២០២១-២២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8794.txt
|
ម្ចាស់ក្លិប Everton លោក Farhad Moshiri ថ្ងៃទី៨ ខែមិថុនា បានប្រកាសសុំទោសអ្នកគាំទ្រក្លិប ក្រោយពេលក្លិបហៀបនឹងធ្លាក់ចេញពីក្របខណ្ឌកំពូលអង់គ្លេសលើកដំបូងក្នុងពេល ៦៨ឆ្នាំ។
|
Everton បានបញ្ចប់ចំណាត់ថ្នាក់លេងរៀងទី១៦ នៅលើតារាង Premier League រដូវកាល២០២១-២០២២។ ម្ចាស់ក្លិបសញ្ជាតិអង់គ្លេស និងអុីរ៉ង់វ័យ ៦៧ឆ្នាំ បានរងការរិះគន់យ៉ាងខ្លាំងពីអ្នកគាំទ្របន្ទាប់ពីលោកបានតែងតាំងលោក Rafa Benitez ធ្វើជាគ្រូបង្វឹក ដែលគ្មានប្រជាប្រិយភាព។ Everton បានសម្រេចបណ្តេញលោក Benitez ចេញក្រោយកាន់ការងារបាន ៦ខែ ហើយតែងតាំងលោក Frank Lampard ជំនួស។ លោក Moshiri បានសរសេរប្រកាសបង្ហាញពីការសុំទោសរបស់លោកទៅកាន់អ្នកគាំទ្រ។ «ខ្ញុំពិតជាចង់សុំទោសចំពោះអ្នករាល់គ្នាសម្រាប់កំហុសដែលបានកើតមានក្នុងរដូវកាល ២០២១-២២ នេះ។ ឆ្លងកាត់រដូវកាលដ៏អាក្រក់មួយនេះយើងរៀនសូត្រពីវាបានច្រើន ដើម្បីជាការកែប្រែនៅរដូវកាលបន្ទាប់។» លោក Moshiri ប្រកាសបែបនេះលើគេហទំព័រក្លិប។ ម្ចាស់ក្លិបរូបនេះក៏បានអះអាងបន្ថែមថា នៅចុងបញ្ចប់នៃរដូវកាលទើបក្លិបដឹងច្បាស់លាស់ថាអតីតគ្រូបង្វឹកក្រុមតោខៀវ Chelsea ពិតជាបេក្ខភាពដ៏ឆ្នើមក្នុងការដឹកនាំក្រុមទៅមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8795.txt
|
ខ្សែបម្រើក្រូអាស៊ី Luka Modric នៅថ្ងៃទី៨ ខែមិថុនា បានចុះកិច្ចសន្យាបន្ថែមមួយឆ្នាំទៀតជាមួយក្លិប Real Madrid។ រូបគេក៏នឹងស្នាក់នៅជាមួយក្រុមម្ចាស់ជើងឯក Champions League ១៤សម័យ រហូតដល់ខែមិថុនា ឆ្នាំ ២០២៣។
|
ការប្រកាសបន្តកិច្ចសន្យាជាមួយ Real Madrid ធ្វើឡើងក្រោយពេលកីឡាករវ័យ៣៦ឆ្នាំរូបនេះ ជួយក្លិបអេស្ប៉ាញ ឈ្នះពានរង្វាន់ Champions League លើកទី១៤ និងជាលើកទី៥ សម្រាប់រូបគេ ក្នុងអាជីពជាមួយក្លិបអធិរាជសចាប់តាំងពីចូលរួមក្នុងឆ្នាំ២០១២ មក។ ក្នុងរដូវកាល២០២១-២២ Modric ក៏បានរួមចំណែកជួយ Real ឈ្នះជើងឯក La Liga។ នេះជាការបន្តកិច្ចសន្យាលើកទី២ សម្រាប់កីឡាករសញ្ជាតិក្រូអាស៊ីដែលបានចុះកិច្ចសន្យាបន្តជាមួយ Real Madrid ក្នុងពេល២ឆ្នាំមកនេះ។ Luka Modric ក៏ជាកីឡាករធ្លាប់បានឈ្នះពានរង្វាន់ឯកត្តជន Ballon d’Or ក្នុងឆ្នាំ ២០១៨ ដែលពេលនោះប្រជែងជាមួយ Cristiano Ronaldo, Antoine Griezmann និង Kylian Mbappe។ Modric ចាប់តាំងចូលរួមជាមួយ Real បានបង្ហាញខ្លួនចំនួន៤៣៦ប្រកួតរាល់គ្រប់កម្មវិធីប្រកួត ហើយរកគ្រាប់បាល់បាន ៣១គ្រាប់ និងការបញ្ជូនបាល់ឱ្យមិត្តរួមក្រុម៧៣លើក។ ខ្សែបម្រើក្រូអាស៊ីរូបនេះ ជាកីឡាករទី២០ប្រចាំប្រត្តិសាស្ត្រក្លិប Real ដែលបានបង្ហាញខ្លួនច្រើនប្រកួត ខណៈ Ronaldo ស្ថិតនៅលេខទី១៨។ ក្រៅពីឈ្នះពានរង្វាន់ Champions league ៥លើក Modric ក៏បានជួយ Real ឈ្នះពានរង្វាន់ La Liga ៣លើក, Copa del Rey ១លើក, Spain Super Cups ៤លើក, European Super Cups ៣លើក និង FIFA Club World Cups ៤លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8796.txt
|
Vinicius Junior យល់ព្រមបន្តកិច្ចសន្យាថ្មីជាមួយ Real Madrid រហូតដល់ឆ្នាំ២០២៦ ដោយទទួលបានប្រាក់ឈ្នួលលើស៣ដងបើធៀបនឹងកិច្ចសន្យាចាស់។ មិនត្រឹមដំឡើងថ្លៃនឿយហត់ ក្លិបយក្សអេស្ប៉ាញដាក់តម្លៃទិញផ្តាច់កិច្ចសន្យា (buy-out clause) របស់ Vinicius Jr ដល់១ពាន់លានដុល្លារ។
|
បើតាមការផ្សាយរបស់កាសែត Marca កិច្ចសន្យាចាស់របស់ Vinicius នឹងត្រូវដល់ពេលកំណត់នៅខែកក្កដាខាងមុខនេះ ហើយការប្រកាសកិច្ចសន្យាថ្មីនឹងធ្វើនៅថ្ងៃផុតកំណត់នោះ។ កិច្ចសន្យាថ្មីរយៈពេល៤ឆ្នាំបន្ថែមទៀត ក្លិប Real Madrid នឹងត្រូវចំណាយថ្លៃនឿយហត់ដល់ Vinicius ចំនួន១០,៤២លានដុល្លារក្នុងមួយរដូវកាល ខណៈកិច្ចសន្យាមានតម្លៃជាង៣លានដុល្លារប៉ុណ្ណោះ។ មិនត្រឹមតែប៉ុណ្ណោះ ក្លិបរហ្សនាមអធិរាជសបានដាក់តម្លៃទិញផ្តាច់កិច្ចសន្យា១ពាន់លានដុល្លារសម្រាប់ខ្សែប្រយុទ្ធវ័យ២១ឆ្នាំរូបនេះ ដើម្បីរារាំងការចង់បានរបស់ក្លិបអ្នកមាន PSG និង Newcastle United ជាដើម។ Vinicius បានបង្ហាញទម្រង់លេងដ៏គួរឱ្យចាប់អារម្មណ៍មួយសម្រាប់ក្រុមលោក Carlo Ancelotti រដូវកាលមុន។ សជាជិកក្រុមជម្រើសជាតិប្រេស៊ីលរូបនេះ ដើរតួយ៉ាងសំខាន់ក្នុងការជួយ Real Madrid គ្រងជើងឯក La Liga និង Champions League ជាលើកទី១៤ច្រើនជាងគេបំផុតក្នុងប្រវត្តិសាស្ត្របាល់ទាត់អឺរ៉ុប។ Vinicius បានផ្លាស់ពី Flamengo ចូលរួមជាមួយ Real Madrid ក្នុងតម្លៃ៤៦លានដុល្លារកាលពីឆ្នាំ ២០១៨។ មកទល់ពេលនេះ រូបគេបង្ហាញខ្លួន ១៧០ប្រកួត ដោយរកបាន៣៨គ្រាប់ និងបញ្ជូនឱ្យដៃគូសម្រេចទី៤៣លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8797.txt
|
អតីតវីរបុរស Real Madrid និងប្រេស៊ីល Ronaldo Nazario ដែលសព្វថ្ងៃជាម្ចាស់ក្លិប Real Valladolid បានសន្យាថានឹងជិះកង់ក្នុងរយៈចម្ងាយ៤៥០គីឡូម៉ែត្រ ប្រសិនបើក្រុម Valladolid អាចឡើងទៅលេង LaLiga។ Valladolid ឡើងទៅក្របខណ្ឌកំពូលអេស្ប៉ាញវិញ ឯ Ronaldo ព្រមធ្វើតាមសន្យារបស់ខ្លួន។
|
Ronaldo ត្រូវជិះកង់ពី Valladolid ទៅកាន់ទីក្រុង Santiago de Compostela ទឹកដីអេស្ប៉ាញ ដែលមានចម្ងាយផ្លូវ៤៥០គីឡូម៉ែត្រ តាមតាមការសន្យារបស់ខ្លួន។ អតីតខ្សែប្រយុទ្ធឆ្នើមក្រុមជម្រើសជាតិប្រេស៊ីល វ័យ៤៥ឆ្នាំ បានក្លាយជាម្ចាស់ក្លិប Valladolid ក្រោយទិញយកភាគហ៊ុន៥១ភាគរយ ក្នុងតម្លៃ៣២លានដុល្លារនៅឆ្នាំ ២០១៨។ ក្រោមការគ្រប់គ្រង់របស់ Ronaldo ៤ឆ្នាំ Valladolid មានឱកាសបង្ហាញខ្លួននៅ La Liga ជាថ្មី ហើយបានគ្រប់គ្រងការវិលត្រឡប់របស់ពួកគេទៅកាន់ក្របខ័ណ្ឌកំពូលរបស់អេស្ប៉ាញក្នុងនាមជាប្រធាន។ Ronaldo ក៏ជាម្ចាស់ក្លិប Cruzeiro នៅប្រេស៊ីលផងដែរ ដោយកាន់ភាគហ៊ុនធំ៨១ភាគរយនៅឆ្នាំ២០២១ ក្នុងតម្លៃ៧០លានដុល្លារ យ៉ាងណាក៏ដោយ ដើម្បីជួយសម្រួលដល់ Ronaldo នៅលើផ្លូវពីកីឡដ្ឋាន Estadio Jose Zorrilla របស់ Valladolid ទៅ Camino de Santiago ដែលមានចម្ងាយឆ្ងាយ និងមានអ្នកធ្វើដំណើរច្រើន ក្រុមសមាជិកបុគ្គលិក និងកីឡាករ សម្រេចឱ្យម្ចាស់ក្លិបពួកគេជិះកង់អគ្គិសនីជំនួសវិញ។ មិត្តស្រី Ronaldo នាង Celina Locks ក៏រួមដំណើរជាមួយគ្នាផងដែរ។ «ខ្ញុំរីករាយនឹងធ្វើតាមការសន្យា»។ នេះជាការអះអាងរបស់ Ronaldo។ វីរបុរសដែលជួយប្រេស៊ីលឈ្នះ World Cup ពីរលើកមុនចូលនិវត្តន៍ពីអាជីពកីឡាករបាល់ទាត់នៅឆ្នាំ២០១១ បន្ថែមថា៖ «នៅពេលយើងត្រូវបានកាត់ចោល ខ្ញុំដឹងថាយើងត្រូវធ្វើការងារជាច្រើនដើម្បីត្រលឡប់ទៅលីគកំពូលវិញ។ ខ្ញុំបានសន្យានឹងពួកគេ ខ្ញុំដឹងថាខ្ញុំនឹងរងទុក្ខខាងរាងកាយ ប៉ុន្តែវានឹងក្លាយជាបទពិសោធន៍ដែលមិនអាចបំភ្លេចបាន»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8798.txt
|
ខ្សែប្រយុទ្ធ Cristiano Ronaldo ថ្ងៃទី៦ ខែមិថុនា បានផ្ញើសារអរគុណអ្នកគាំទ្រដែលបានបោះឆ្នោតជូនរូបគេឱ្យឈ្នះពានរង្វាន់ឯកត្តជចំនួពីរ គឺកីឡាករល្អបំផុតនរបស់លោក Sir Matt Busby និងគ្រាប់បាល់ល្អប្រចាំឆ្នាំសម្រាប់រដូវកាល ២០២១-២២។
|
ខ្សែប្រយុទ្ធសញ្ជាតិព័រទុយហ្គាល់បានបង្ហាញទម្រង់ដ៏គួរឱ្យចាប់អារម្មណ៍ ក្រោយវិលត្រលប់ចូលរួមជាមួយបិសាចក្រហមវិញក្នុងរដូវកាល ២០២១-២២។ Ronaldo ក្លាយជាកីឡាករលេខ៣ ក្នុងការប្រជែងសម្រាប់ស្បែកជើងមាស Premier league ដោយស៊ុតបាន១៨គ្រាប់ តាមពីក្រោយ Heung Min Son និង Mohamed Salah មាន២៣គ្រាប់។ ខ្សែប្រយុទ្ធវ័យ៣៧ឆ្នាំ ក៏រកបានគ្រាប់បាល់ចំនួន ២៤គ្រាប់នៅគ្រប់កម្មវិធីប្រកួតរបស់បិសាចក្រហម។ ថ្ងៃទី៤ ខែមិថុនា Ronaldo បានឈ្នះពានរង្វាន់ Player of the Year របស់ក្រុមបិសាចក្រហម Man United។ នៅថ្ងៃទី៥ ខែមិថុនា ខ្សែប្រយុទ្ធវ័យ ៣៧ឆ្នាំក៏ឈ្នះពាន Goal of the Season បន្ថែមមួយទៀត ដែលជាគ្រាប់បាល់ស៊ុតទល់ក្រុម Tottenham Hotspur កាលពីខែមីនា។ ជ័យជម្នះលើពានរង្វាន់ទាំងពីរនេះសុទ្ធសឹងតែជាការបោះឆ្នោតពីសំណាក់អ្នកគាំទ្រក្រុមបិសាចក្រហម។ Ronaldo ក៏បានផ្ញើសារអរគុណដល់អ្នកគាំទ្រលើ Instagram ក្រោយពេលឈ្នះពានទាំងពីរដែលដាក់តាមឈ្មោះ Sir Matt Busby។ រូបភាព
|
article_8799.txt
|
លោក Erik ten Hag អ្នកចាត់ការក្រុមបិសាចក្រហម Manchester United នឹងដឹកនាំការប្រកួតក្នុងទឹកដីកីឡដ្ឋាន Old Trafford លើកដំបូងទល់ក្រុម Rayo Vallecano របស់អេស្ប៉ាញនាចុងខែកក្កដា។ Manchester United ប្រកាសបែបនេះថ្ងៃទី១៣ ខែមិថុនា។
|
ការប្រកួតរបស់លោក Ten Hag នៅកីឡដ្ឋាន Old Trafford នឹងធ្វើឡើងនៅថ្ងៃទី៣១ ខែកក្កដា ដែលជាការប្រកួតមិត្តភាពត្រៀមមុនការបើករដូវកាលថ្មីរបស់ Premier League។ លីគកំពូលអង់គ្លេសចាប់ផ្តើមរដូវកាលថ្មីនៅថ្ងៃទី៦ ខែសីហា។ បិសាចក្រហមដែលដឹកនាំដោយលោក Ten Hag នៅខែកក្កដាខាងមុខ ក៏ត្រូវធ្វើដំណើរទៅកាន់ប្រទេសថៃដើម្បីប្រកួតជំនួបមិត្តភាពទល់ក្រុម Liverpool មុនពេលធ្វើដំណើរទៅអូស្ត្រាលីជួបក្រុម Melbourne Victory, Crystal Palace និង Aston Villa។ មុនការប្រកួតទល់ក្រុម Rayo Vallecano Man United ក៏ត្រូវជួបក្រុមខ្លាំងរបស់អេស្ប៉ាញ Atletico Madrid ដែរ។ «ការត្រៀមខ្លួនមុនបើករដូវកាលនេះគឺជារឿងមួយដ៏ល្អ ហើយការប្រកួតចុងក្រោយក៏ជាឱកាសសម្រាប់សមាជិកក្នុងក្រុមដែលមិនបានធ្វើដំណើរទៅប្រកួតជាមួយយើង។ ការប្រកួតនោះនឹងជាការប្រកួតរបស់អ្នកចាត់ការលើកដំបូងនៅទឹកដី Old Trafford ហើយយើងពិតជាសង្ឃឹមថាអ្នកគាំទ្រនឹងចូលរួមស្វាគមន៍យ៉ាងកក់ក្តៅបំផុត។»។ ប្រធានផ្នែកកីឡារបស់ Man United លោក John Murtough បាននិយាយក្នុងការប្រកាសរបស់ក្លិបនៅថ្ងៃទិ១៣ ខែមិថុនា។ លោក Ten Hag បានចូលមកកាន់កាប់តួនាទីក្លិប Man United ជំនួសលោក Ralf Rangnick កាលពីដើមខែមិថុនា ក្រោយក្រុមបានបញ្ចប់រដូវកាលរបស់ខ្លួននៅ Premier League ត្រឹមចំណាត់ថ្នាក់លេខ៦។ រដូវកាលក្រោយ Manchester United មិនមានឈ្មោះប្រកួតក្នុងពានរង្វាន់ UEFA Champions League ឡើយ ដោយបានត្រឹមប្រកួតក្នុងពានរង្វាន់ Europa League តែប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_88.txt
|
ប្រធានាធិបតីប៉ាណាម៉ាបានប្រកាសថា ឯកអគ្គរដ្ឋទូតរបស់ប្រទេសខ្លួនបានផ្ញើកំណត់ទូតលុបចោលកិច្ចព្រមព្រៀងចូលរួមក្នុងគំនិតផ្តួចផ្តើមខ្សែក្រវ៉ាត់និងផ្លូវរបស់ចិន (BRI) រួចរាល់ហើយ។
|
លោកប្រធានាធិបតី Jose Raul Mulino បានប្រកាសកាលពីថ្ងៃទី៦ ខែកុម្ភៈថា ៖«ឯកអគ្គរដ្ឋទូតប៉ាណាម៉ាប្រចាំនៅប៉េកាំងបានដាក់លិខិតមួយអំពីការដកខ្លួនចេញពីគំនិតផ្តួចផ្តើមខ្សែក្រវាត់ និងផ្លូវ (BRI)»។ លោកបន្ថែមថា ការសម្រេចចិត្តនេះត្រូវបានធ្វើឡើងមុនពេលរដ្ឋមន្ត្រីការបរទេសអាម៉េរិកលោក Marco Rubio ធ្វើទស្សនកិច្ចនៅប៉ាណាម៉ាកាលពីដើមសប្តាហ៍នេះ។ បើតាមប្រធានាធិបតីប៉ាណាម៉ា លោកបានចំណាយពេលជាច្រើនដើម្បីវាយតម្លៃឡើងវិញនូវទំនាក់ទំនងប៉ាណាម៉ា-ចិន ហើយបានចាត់ទុកថាវាជាជម្រើសដ៏ល្អបំផុតសម្រាប់ប្រទេសនេះ។ ចំណាត់ការផ្ញើកំណត់ទូតដកខ្លួនចេញពី BRI បានកើតឡើងតែ ៤ថ្ងៃបន្ទាប់ពីរដ្ឋមន្ត្រីការបរទេសអាម៉េរិកបានជួបជាមួយប្រធានាធិបតីប៉ាណាម៉ា។ បន្ទាប់ពីកិច្ចប្រជុំនោះ លោក Mulino បានប្រកាសថា ប្រទេសនឹងសិក្សាលើការបញ្ចប់កិច្ចព្រមព្រៀងជាមុនសិន។ ក្រោយមកប្រធានាធិបតីអាម៉េរិក លោក ដូណាល់ ត្រាំ បានបន្ថែមថា លោកបានត្រៀមខ្លួនរួចជាស្រេច«ប្រើប្រាស់វិធានការខ្លាំង» ដើម្បីទទួលបានការគ្រប់គ្រងព្រែកជីកប៉ាណាម៉ា ដោយចោទប្រកាន់ថា ចិនបានគ្រប់គ្រងផ្លូវទឹកយុទ្ធសាស្ត្រនេះ។ ប៉ាណាម៉ា និងចិនបានចុះហត្ថលេខាលើអនុស្សរណៈយោគយល់គ្នាមួយហៅថា «កិច្ចសហប្រតិបត្តិការក្នុងក្របខ័ណ្ឌនៃខ្សែក្រវ៉ាត់សេដ្ឋកិច្ចផ្លូវសូត្រ (SREB) និងផ្លូវសូត្រសមុទ្រសតវត្សទី២១ (MSR)» ក្នុងឆ្នាំ២០១៧ ក្រោមប្រធានាធិបតី Juan Carlos Varela ។ នៅពេលនោះ ប៉ាណាម៉ាទើបតែបង្កើតទំនាក់ទំនងការទូតជាមួយចិន បន្ទាប់ពីកាត់ផ្តាច់ទំនាក់ទំនងជាមួយតៃវ៉ាន់ ហើយជាប្រទេសដំបូងគេនៅអាម៉េរិកឡាទីនដែលបានចូលរួមជាមួយ BRI ។ SREB និង MSR ជាធាតុផ្សំសំខាន់ពីរនៃគំនិតផ្តួចផ្តើមខ្សែក្រវាត់ និងផ្លូវ ដែលផ្តួចផ្តើមដោយប្រទេសចិនក្នុងឆ្នាំ២០១៣ រួមមានបណ្តាញផ្លូវថ្នល់ ផ្លូវដែក ផ្លូវទឹក បំពង់បង្ហូរប្រេង កំពង់ផែសមុទ្រ ... តភ្ជាប់ប្រទេសចិនជាមួយពិភពលោកទាំងមូល។ ឯកសាររវាងប៉ាណាម៉ា និងចិនមានការផ្តល់សម្រាប់ការបន្តដោយស្វ័យប្រវត្តិរៀងរាល់៣ឆ្នាំម្តង រហូតដល់ភាគីណាមួយស្នើសុំឱ្យបញ្ចប់កិច្ចព្រមព្រៀង។ ភាគីដែលស្នើសុំដកខ្លួនចេញពីកិច្ចព្រមព្រៀងត្រូវជូនដំណឹងដល់ភាគីម្ខាងទៀតបីខែជាមុនតាមកំណត់ទូត ហើយប្រទេសទាំងពីរត្រូវតែ«ឈានដល់កិច្ចព្រមព្រៀង»សម្រាប់អនុស្សរណៈនេះត្រូវផុតកំណត់។ ទោះយ៉ាងណាក៏ដោយ កម្មវិធីសហប្រតិបត្តិការដែលបានអនុវត្តពីមុននៅតែត្រូវអនុវត្តតាមការគ្រោងទុក។ «ខ្ញុំមិនយល់ពីចេតនារបស់រដ្ឋាភិបាលមុន នៅពេលដែលខ្លួនបានចុះហត្ថលេខាលើកិច្ចព្រមព្រៀងនេះជាមួយប្រទេសចិន។ តើវាបាននាំមកនូវផលប្រយោជន៍អ្វីខ្លះដល់យើងក្នុងរយៈពេលប៉ុន្មានឆ្នាំមកនេះ? តើ BRI សន្យាថានឹងនាំមកជូនប្រទេសប៉ាណាម៉ានូវរឿងដ៏អស្ចារ្យអ្វីខ្លះ? យើងនឹងលែងចូលរួមទៀតហើយ។ ខ្ញុំបានសម្រេចចិត្តហើយ»។ ប្រធានាធិបតីប៉ាណាម៉ាលោក Mulino បានបញ្ជាក់ខ្លាំងៗបែបនេះ។ ប៉ាណាម៉ានឹងពិចារណាឡើងវិញនូវគម្រោងកិច្ចសហប្រតិបត្តិការមួយចំនួនជាមួយសហគ្រាសចិន រួមទាំងកិច្ចព្រមព្រៀងដែលអនុញ្ញាតឱ្យក្រុមហ៊ុន CK Hutchison Holding របស់ហុងកុងជួលកំពង់ផែនៅព្រែកប៉ាណាម៉ា ដែលបានចុះហត្ថលេខាក្នុងឆ្នាំ២០២១ សម្រាប់រយៈពេល ២៥ឆ្នាំ ។ លោក Mulino បានអះអាងថា ការសម្រេចចិត្តចុងក្រោយនឹងត្រូវបានធ្វើឡើងបន្ទាប់ពីរដ្ឋាភិបាលបានបញ្ចប់ការធ្វើសវនកម្មលើកិច្ចព្រមព្រៀងជាមួយក្រុមហ៊ុន។ ក្នុងរយៈពេលប៉ុន្មានខែថ្មីៗនេះ លោកប្រធានាធិបតី ត្រាំ និងសមាជិកសភាមកពីបក្សសាធារណរដ្ឋមួយចំនួនបានប្រកែកថា កិច្ចព្រមព្រៀងសហប្រតិបត្តិការរវាងប៉ាណាម៉ា និងចិនទាក់ទងនឹងព្រែកជីកនៅអាម៉េរិកកណ្តាល ដោយបានរំលោភលើការប្តេជ្ញាចិត្តអព្យាក្រឹតភាពនៅក្នុងសន្ធិសញ្ញាអាមេរិក-ប៉ាណាម៉ាឆ្នាំ ១៩៧៧។ រដ្ឋាភិបាលប៉ាណាម៉ាបានបដិសេធការចោទប្រកាន់នេះ ដោយនិយាយថា កំពង់ផែទាំងពីរដែលដំណើរការរួមគ្នាជាមួយក្រុមហ៊ុនចិនគឺនៅក្រៅរង្វង់ព្រែកជីក។ ចិនមិនបានធ្វើអត្ថាធិប្បាយលើការសម្រេចចិត្តរបស់ប៉ាណាម៉ាក្នុងការដកខ្លួនចេញពី BRI នោះទេ។ កាលពីខែមករា អ្នកនាំពាក្យក្រសួងការបរទេសចិន លោកស្រី Mao Ning បានអះអាងថា ទីក្រុងប៉េកាំង មិនដែលជ្រៀតជ្រែកក្នុងប្រតិបត្តិការព្រែកជីកប៉ាណាម៉ា ឬអធិបតេយ្យភាពរបស់ប៉ាណាម៉ាឡើយ។ លោកស្រីបានសង្កត់ធ្ងន់ថា ចិនបានចាត់ទុកព្រែកជីកដែលតភ្ជាប់មហាសមុទ្រប៉ាស៊ីហ្វិក និងមហាសមុទ្រអាត្លង់ទិកថាជា «ផ្លូវទឹកអន្តរជាតិអព្យាក្រឹតអចិន្ត្រៃយ»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_880.txt
|
ជារឿងគួរឱ្យភ្ញាក់ផ្អើល ប្រធានាធិបតីហ្វីលីពីន រ៉ូឌ្រីហ្គោ ឌូទើតេ នៅថ្ងៃទី២ ខែតុលា បានប្រកាសចូលនិវត្តន៍ពីឆាកនយោបាយ។ ការប្រកាសនេះ ក៏មានន័យថា លោកនឹងបោះបង់ការឈរឈ្មោះជាបេក្ខជនអនុប្រធានាធិបតីរបស់បក្សកាន់អំណាចផងដែរ។ ជាមួយគ្នានេះ ការសម្រេចចិត្តនេះ ក៏ត្រូវមើលឃើញថា ជាការបើកផ្លូវឱ្យកូនស្រីរបស់លោកឈរឈ្មោះក្នុងការបោះឆ្នោតប្រធានាធិបតីនៅឆ្នាំ២០២២ ខាងមុខ។
|
«ថ្ងៃនេះ ខ្ញុំប្រកាសការចូលនិវត្តន៍របស់ខ្ញុំពីនយោបាយ។» លោក រ៉ូឌ្រីហ្គោ ឌូទើតេ ប្រកាសបែបនេះពីស្ថានីយ៍ចុះឈ្មោះបេក្ខជនសម្រាប់ការបោះឆ្នោតឆ្នាំ២០២២ ។ លោក ឌូទើតេ ត្រូវរំពឹងថា នឹងឈរជាបេក្ខជនអនុប្រធានាធិបតីតំណាងបក្ស PDP-Laban កំពុងកាន់អំណាច ខណៈលោកមិនអាចឈរឈ្មោះជាប្រធានាធិបតីសម្រាប់អាណត្តិទីពីរឡើយ។ ការប្រកាសរបស់លោក ឌូទើតេ ជារឿងមិនស្មានដល់ឡើយ ព្រោះលោកតែងនិយាយជាញឹកញាប់ពីបំណងអង្គុយកៅអីខ្ពស់លំដាប់ទីពីររបស់ប្រទេសដើម្បីបន្តគោលនយោបាយរបស់លោក។ ប៉ុន្តែលោកមិនទាន់កំណត់ពេលជាក់លាក់ក្នុងការដើរចេញនេះនៅឡើយទេ ដ្បិតការផ្លាស់ប្ដូរការសម្រេចចិត្តភ្លាមៗ តែកើតមាននៅហ្វីលីពីន។ ដោយសារលោក ឌូទើតេ នឹងមិនចុះឈរឈ្មោះជាអនុប្រធានាធិបតី កូនស្រីរបស់លោក គឺលោកស្រី Sara Duterte-Carpio ដែលជាអភិបាលក្រុង Davao នឹងមានលទ្ធភាពឈរឈ្មោះជាបេក្ខភាពប្រធានាធិបតីវិញ។ កន្លងមក លោក ឌូទើតេ និងលោកស្រី Carpio ប្រកាសថា ឪពុកកូនអ្នកទាំងពីរ នឹងមិនឈរឈ្មោះព្រមគ្នាឡើយ។ រឿងគួរឱ្យភ្ញាក់ផ្អើលមួយទៀតនោះ គឺលោក Christopher Bong Go ដែលជាមនុស្សជំនិតលោក ឌូទើតេ បែរជាចុះឈ្មោះជាបេក្ខភាពអនុប្រធានាធិបតីទៅវិញ។ ដូចនេះ គេទំនងឃើញដៃគូរវាងលោកស្រី Carpio និងលោក Go ក្នុងការបោះឆ្នោតឆ្នាំ២០២២ ដែលអ្នកប្រដាល់ល្បីឈ្មោះ Manny Pacquiao នឹងចូលរួមប្រជែងដែរនោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8800.txt
|
លោក Erik ten Hag មានគុណភាពនិងគុណសម្បត្តិក្នុងការបង្វឹកច្រើនដើម្បីជោគជ័យក្នុងនាមជាអ្នកចាត់ការរបស់ក្រុម Manchester United។ នេះបើតាមខ្សែការពារ Matthijs de Ligtអតីតកូនក្រុមលោក Ten Hag ផ្ទាល់។
|
អតីតគ្រូបង្វឹកក្រុម Ajax Amsterdam រូបនេះបានយល់ព្រមចុះកិច្ចសន្យាមកដឹកនាំក្រុមបិសាចក្រហម កាលពីខែមេសា។ Man United បានបញ្ចប់រដូវកាល ២០២១-២២ នៃ Premier League ជាមួយកំណត់ត្រាដ៏ទាបបំផុត ដោយមានត្រឹម៥៨ពិន្ទុ ឈរលេខ៦ ក្រោមក្រុមកំពូលតារាង Manchester City រហូត ៣៥ពិន្ទុ។ ខណៈពេលដែលការកសាងក្លិបបិសាចក្រហមជារឿងដ៏ធំមួយ ខ្សែការពារក្លិប Juventus កីឡាករ Matthijs de Ligt ដែលធ្លាប់ជាកូនក្រុមរបស់លោក Ten Hag និយាយថា គេជឿជាក់លើអ្នកចាត់ការវ័យ៥១ឆ្នាំក្នុងការដឹកនាំក្លិបយក្សអង់គ្លេសមួយនេះ។ «គាត់គឺមនុស្សម្នាក់ដែលស្រលាញ់ការងាររបស់គាត់និងអ្វីដែលគាត់កំពុងធ្វើ។ គាត់ធ្វើបានល្អក្នុងរឿងទាំងនេះ ជាហេតុដែលនាំឱ្យគាត់ក្លាយជាអ្នកបង្វឹកដ៏ល្អ។ គាត់មានគុណភាព និងគុណសម្បត្តិច្រើនក្នុងការដឹកនាំ ហើយយើងនឹងរង់ចាំមើលទាំងអស់គ្នា។»។ De Ligt បាននិយាយបែបនេះក្នុងសន្និសីទកាសែតក្រោយការប្រកួតរបស់ហូឡង់នៅថ្ងៃទី៩ ខែមិថុនា។ លោក Ten Hag ជាអ្នកចាត់ការពេញសិទ្ធិទីប្រាំរបស់ Man United ចាប់តាំងលោក Sir Alex Ferguson ចូលនិវត្តន៍ក្នុងឆ្នាំ ២០១៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8801.txt
|
ក្លិប Real Madrid នឹងរៀបចំព្រឹត្តិការណ៍ដ៏ពិសេសមួយ សម្រាប់អរគុណដល់ការចាកចេញរបស់ខ្សែការពារស្លាប Marcelo និងការបន្តកុងត្រាថ្មីរបស់ Luka Modric មួយឆ្នាំជាមួយក្លិបបន្ថែមទៀត។ នេះបើតាមកាសែត Marca ថ្ងៃទី៧ ខែមិថុនា។
|
ក្រុមអធិរាជសរបស់អេស្ប៉ាញ ទើបតែប្រកាសចុះកិច្ចសន្យានាំយកខ្សែការពារសញ្ជាតិអាល្លឺម៉ង់ Antonio Rudiger ពី Chelsea កាលពីសប្តាហ៍មុន និងនាំយកកីឡាករ Aurelien Tchoumeni ពីក្លិប AC Monaco នាថ្ងៃទី៦ ខែមិថុនា។ ក្លិប Real Madrid កំពុងតែត្រៀមខ្លួនយ៉ាងល្អសម្រាប់រដូវកាលថ្មី សម្រាប់ការនាំចូលកីឡាករថ្មីជាច្រើន។ បើតាមកាសែត Marca កាលពីថ្ងៃទី២៩ ខែឧសភា Real ក៏បានបន្តកុងត្រាមួយឆ្នាំឱ្យ Modric ក្រោយជួយក្លិបឈ្នះ UEFA Champions League លើ Liverpool។ ចំណែកឯ Marcelo បានប្រកាសចាកចេញពីក្លិប ក្រោយរួមរស់រយៈពេល១៥ឆ្នាំ តាំងពីឆ្នាំ ២០០៧។ កម្មវិធីអបអរការបន្តកិច្ចសន្យាថ្មីរបស់ Modric ជាមួយការផ្តល់កិត្តិយសនៃការចាកចេញទៅដល់ Marcelo និងធ្វើឡើងនៅថ្ងៃទី៩ ខែមិថុនា ក្នុងកីឡដ្ឋាន Estadio Santiago Bernabeu។ ជ័យជម្នះ Champions league ជាមួយក្លិប Real ម្តងទៀតនេះ បានធ្វើឱ្យខ្សែការពារស្លាបឆ្វេងសញ្ជាតិប្រេស៊ីល Marcelo បានក្លាយជាពានរង្វាន់ទី២៥ របស់គេនៅក្លិបអធិរាជស ហើយច្រើនជាងកីឡាករផ្សេងក្នុងក្លិបជាមួយគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.